
POLITICA INUTILĂ 


CUVÂNT ÎNAINTE LA „EDIŢIA A II-A” 


Motto: 

„Te rog, lasă viitorul să doarmă, aşa cum merită. 
Deoarece, dacă-l trezeşti înainte de vreme, 
atunci o să ai un prezent adormit.” 

F. Kafka 


La numai două luni de la prima ediţie a acestei 
cărți, plămădită de prietenii mei din texte publicate 
sau încă nepublicate de mine, dar circulate în cerc 
restrâns, am hotărât să facem o a doua ediție pentru 
un public mai larg. Am făcut o schimbare de titlu la 
sugestia multora din cei care au citit această lucrare, 
nemultumiti că titlul pare doar reflexia unei experi- 
ențe personale de politician, lucru valabil dar, au 
spus unii, există foarte multe elemente care definesc 
o atitudine ce ar trebui să fie colectiv împărtăşită. 
Am completat prima ediţie cu multe texte noi, capi- 
talizând şi o experienţă de câteva luni în plus. 

Iniţial, aceste texte erau, în viziunea mea, un vo- 
lum anexă la o sociologie a politicii româneşti, vo- 


* Prezenta lucrare este o ediție revăzută şi adăugită a vo- 
lumului Antidoturile disperării, apărut în noiembrie 2006 la 
Editura Eikon. (n.ed.) 

lum în care urmează să valorific experiența mea de 
cercetător şi profesor de sociologie, marketing politic 
şi comunicare. Obsedat de a da o viziune cât mai 
completă asupra fenomenului politic din țara noas- 
tră m-am gândit să asociez un demers de o cât mai 
mare obiectivitate şi neutralitate axiologică (atât cât 
sunt ele posibile) rezultate din cercetarea cantitativă 
si calitativă, cu o hermeneutică întărită de observația 
mea, ca participant direct la marea politică. 


Când scriu aceste rânduri, am senzația că ne 
aflăm la capătul unui ciclu politic şi istoric, un mo- 
ment în care asistăm la sfârşitul sistemului politic 
românesc. Fără a ne aştepta ca acest lucru să se în- 
tâmple peste noapte, îmi pare destul de clar că actua- 
lul sistem politic românesc este falimentar şi schim- 
barea lui devine o probă obligatorie pentru noi toți. 
| Şaptesprezece ani pierduţi. În 17 ani, politicienii nu 
au fost capabili să structureze o strategie de dezvolta- 
re economică a României. Atunci când s-a realizat o 
strategie de dezvoltare durabilă, ea a rămas doar pe 
hârtie, nimeni nu a ridicat un deget măcar pentru a 
punerea ei în practică. Chiar dacă decalajele istorice 
nu pot fi eliminate cât ai bate din palme, România a 
rămas să perpetueze o societate a subdezvoltării du- 
rabile. Instituţiile democraţiei s-au dezvoltat puțin şi 
practicile  civismului sunt mai mult simulate. 
Dezindustrializarea şi hemoragia externă a forței de 
muncă nu au primit nici un răspuns din partea politi- 

cienilor. Prăbuşirea sistemului de educație şi prolife- 
rarea unui mecanism de achiziție a diplomelor prin 
intermediul unor SRL-uri de învățământ superior sau 
ucigaşul sistem de îngrijire a sănătății nu au reuşit 
până acum să ducă la reforme consistente care să 
treacă dincolo de interesele politicienilor aflați, prin 
rotație, la putere. Privatizarea economiei a fost singu- 
rul proiect politic care a avut continuitate, dar aici se 
vede cel mai bine faptul că interesul public nu este 
încă destul de important încât să contrabalanseze in- 
teresele private ale politicienilor şi oligarhiei politice. 

O politică a improvizației şi diletantismului a fost 
înlocuitoarea unui adevărat management strategic al soci- 
etății. Dacă studiem programele partidelor politice 
de la ultimele alegeri o să vedem că programul im- 
pus de Bruxelles privind integrarea României repre- 
zintă substanţa tuturor programelor, chiar şi a parti- 
delor contrasistem. Politica ultimului deceniu şi ju- 
mătate a reuşit doar să perpetueze un marketing al 
urii şi o retorică a respingerii emoționale a adversarilor 
politici, deveniți subit duşmani de moarte (după cum 
o atestă şi azi discursurile de înfierare ale tuturor 
liderilor politici de partid). În acelaşi timp omnipre- 
zenta retoricii de demascare a dușmanului politic a 
făcut imposibil orice examen critic veritabil. În hăr- 
mălaia celor care demască ceva în fiecare zi este im- 
posibilă promovarea analizei sau vocea specialiştilor 
în sociologie, economie sau polititologie. 

Politica - zgomot de fond. Trăim tirania acustică a 
zgomotului de fond al politicii. Politica este mai 

mult zgomot de fond decât un proiect de societate. 
Astfel, politica este un fel de halucinație a celor care 
participă la proces sau scriu despre asta. Contactul 
cu realitatea politică a Parlamentului European m-a 
convins că numai la nivelul jocurilor de limbaj medi- 
atic sau analitic, politica noastră este ceea ce credem 
noi că este, de fapt, politicianul român este doar o 
umbră a ceea ce nici măcar nu există, este un fel de 
copie a unei fantome, copie a unei intenții neclare, 
niciodată puse în practică. Politicienii ştiu destul de 
vag ceea ce ar trebui să facă, dar nici măcar o clipă 
nu s-au hrănit cu iluzia că aceste lucruri ar putea de- 
veni vreodată operaționale şi în România. Un excep- 
ționalism românesc a fost mereu invocat, fie sub 
forma „nu am ajuns noi în stadiul acela”, fie în cea 


sofismului privind distanța uriaşă dintre teorie şi: 


practică. 

Politica românească este handicapată de faptul că nu 
poate crea mituri, are o capacitate zero de simbolizare. 
Oamenii sunt tot mai fascinați de vulgaritatea politi- 
cii, dar şi-au pierdut capacitatea de a admira sau de a 
crede în cineva. În condiţiile unei politici a simpatiei 
spontane, emoționale, politicienii sunt iubiţi sau res- 
pinşi fără motive şi fără o fundamentare cât de cât 
elaborată. Un marketing al urii este folosit de aşa-zişii 
strategi, răspunsul emoțional este o hoardă care înjură 
şi nici măcar nu-l ascultă pe celălalt. Politicienii nu 
dialoghează pe teme politice, pe teme structurate pe 
probleme reale, adună dosare unii despre alţii, se 
duelează pe tema cine este mai corupt. Intelectualii 

nu au ce să caute în această dispută, pentru că ei nu 
au case, maşini, acareturi sau conturi pentru a merita 
să fie băgați în seamă. Românii cred doar în ceea ce 
văd la televizor sau în ceea ce aud de la prieteni sau 
vecini, prea puțin pentru a crea un câmp de dezbatere 
publică. 

Războiul românilor împotriva lor înşişi. Privită din 
acest unghi, politica pare un război civil al românilor 
împotriva lor înşişi. Un discurs public antipolitic, la 
modă astăzi în România, scade credibilitatea institu- 
țiilor politice sub orice limită, astfel că trăim sub zo- 
dia unei litanii antidemocratice, tot mai des aduse în 
spaţiul public de o serie de intelectuali de dreapta. 
Halucinaţiile colective sunt adevărurile cele mai cla- 
re ale societății româneşti. Dacă reciteşti paginile 
amare scrise de Ştefan Zeletin, Caragiale, Rădulescu- 
Motru, Drăghicescu, Arghezi, Camil Petrescu, Geor- 
ge Călinescu sau alți intelectuali interbelici, ai senza- 
tia că România nu avansează în constituirea unei cul- 
turi politice a democrației. 

Politicianismul definit de Rădulescu-Motru ca un 
gen de activitate politică - sau, mai bine zis, o practi- 
care mesteşugită a drepturilor politice - prin care 
câțiva dintre cetățenii unui Stat, tind şi, uneori, reu- 
şesc să transforme instituțiunile şi serviciile publice, 
din mijloace pentru realizarea binelui public, cum 
ele ar trebui să fie, în mijloace pentru realizarea inte- 
reselor personale, este şi astăzi tema cea mai impor- 
tantă a imaginii mediatice a politicii. 

Conflictul este singura miză a politicului. Pentru po- 
liticieni, conflictul este o formă de legitimare şi un fel 
de verificare a ataşamentului. Ataşamentul la un grup 
sau la o ideologie trebuie probat, căci loialitatea este 
în politica noastră cea mai importantă valoare. Con- 
flictul politic este continuu, el nu poate avea o rezol- 
vare căci ar dispărea politica şi personajele ei. El apare 
la toate nivelurile organizării sociale ca o teatralizare 
a vieţii politice. Conflictul permanent se transmite şi 
în interiorul trupelor, iar politica noastră are aspectul 
unui război total. Când vine o guvernare nouă, totul 
se ia de la început, se refac legi şi ordonanţe, nimic nu 
rămâne ca fundament. Catalizatorii principali ai con- 
flictului sunt sfetnici, consilierii liderilor şi cei aflați la 
nivele intermediare de decizie. Cei mici, în lipsa altor 
rațiuni ale politicii, fac o competiție de loialitate care 
nu se poate exprima decât în cadrul unui conflict 
permanent cu alte partide. Se naşte o cultură a conflic- 
tului care este incapabilă să genereze proiecte serioa- 
se, pe termen lung. Poate doar proiecte demagogice 
sau acțiuni cu caracter polemic. Cultura conflictului 
are nevoie mereu de adeziune publică şi de aici politi- 
ca noastră primeşte alte două rele: marketizarea şi 
populismul. Conflictul politic ca miză a politicii blo- 
chează ascensiunea specialiştilor, căci valorizarea 
agresivității creează false ierarhii în structurile politi- 
ce. În această situație femeile au tot mai puține şanse 
să răzbată, societăţile noastre tradiționale neaccep- 
tând „războinici cu fustă”. Logica şi discursul con- 
fruntării dezvoltă şi o anumită logică de argumentare. 

Retorica politică devine o armă, nu un instrument de 
educare. Conflictul permanent produce şi îndepărta- 
rea oamenilor de politică, conflictul nu poate aduna în 
jurul lui ceva. Dincolo de absenteismul electoral care 
creşte, credibilitatea institutiilor are de suferit serios. 
Dacă citeşti studiile de sociologie ai senzaţia că demo- 
crația nu are cum să funcționeze într-un asemenea 
dispreț instituţional. Fiind o politică de război, nici 
politicienii nu ies la pensie, îmbătrânirea clasei politi- 
ce fiind un fenomen pe care nu reuşim să-l stopăm 
pentru-că, nu-i aşa, generalii nu ies la pensie! Conflic- 
tul ca singură miză a politicului propagă şi produce o 
regulă a suspiciunii generalizate, în interiorul organi- 
zațiilor politice, dar şi față de societatea civilă. Există 
prea multe secrete de partid, dar şi trădători de mese- 
rie. „Sursele” din politică generează cele mai multe 
evenimente de informare. Din cauza acestei mize con- 
tinue, intelectualii fug; de angajare politică căci, para- 
doxal, angajamentul îi etichetează public şi devin 
proscrişi, cel puţin pentru cei care se simt pe o altă 
baricadă politică. Conflictul permanent are nevoie de 
un teren de mare vizibilitate socială, astfel că sediul 
politicii a devenit televiziunea, cu toate efectele cola- 
terale ale acestui fapt: vulgaritate, spectacol ieftin, in- 
consistență, prevalența emoţionalului față de rațional. 
Conflictul produce o identitate de conflict, o identitate 
de confruntare. Noi şi ei, ei sunt duşmanii care trebuie 
răpuşi prin orice mijloace. lar acest lucru schimbă 
fundamental și strategia politică: nu mai avem o poli- 
tică orientată spre rezolvarea problemelor sociale, ci o 

strategie orientată spre confruntarea cu inamicul. Lo- 
gica de confruntare distruge viitoarea funcționare a 
coalițiilor politice. Nici Convenţia Democrată din 
România, şi nici Alianţa DA nu au reuşit să reziste la 
putere decât în iureşul confruntărilor electorale unde 
ura era singurul operator de solidaritate. În fine, în 
politica-război, prada este una dintre cele mai impor- 
tante motivații. Funcţionând ca principală resursă in- 
ternă de motivaţie, oferirea de posturi în administra- 
ție produce lefegii tradiționali ai partidelor şi privează 
administrația de specialişti. 

Lecţia lui Gennaro Ciancio, un prieten italian 
din Cluj, este una pe care încă n-o înțelegem. 
Gennaro a scris două cărți şi le-a publicat pe cheltu- 
iala lui demascând corupția de sistem din România. 
Unii se uită la el ca la un Don Quijote care crede în 
fantasme, cei mai mulți îi aduc aminte că o carte sau 
10 cărţi nu schimbă nimic într-o ţară coruptă; expli- 
cația cetățeanului european Genaro este simplă, dar 
în acelaşi timp crezi că este un discipol al lui 
Habermas: există spații publice ale democraţiei care tre- 
buie ocupate de oameni, sunt zone de protest pe care dacă 
nu le ocupă cetățenii, le ocupă puterea. Aţi vrea să vină 
cei de la putere să ocupe aceste spaţii, să mimeze ei 
opoziția? Cetăţeanul plătitor de impozite trebuie 
să-şi folosească toate drepturile, iar dreptul de a pro- 
testa a fost cel mai greu câştigat şi se pierde cel mai 
uşor, ne arată toată istoria. 

O politică mioapă. Majoritatea politicienilor își 
construiesc proiectele viitorului pornind exclusiv de 

la modelul trecutului, nu adaptându-se la o realitate 
care se schimbă foarte repede. 

În general, politicienii miopi sunt prizonierii ori- 
rontului lor imediat şi înțeleg; foarte puţin din ceea ce 
se întâmplă în viața politică şi socială. Ca prizonieri ai 
orizontului lor propriu, politicienii atinşi de miopie se 
inconjoară, în funcţii publice, de familie, de prieteni, 
cumetri, fini, cumnaţi sau şogori. Pe relații de cume- 
trie se poate ajunge lesne vice-prim-ministru, din con- 
tabil de firmă, ministru sau naşu” de cununie te poate 
pune prefect. Cei care fac acest tip de politică se în- 
chid în sine, în loc să se deschidă spre societate. Îşi 
blochează calea spre ceilalți, se asfixiază încet. Dacă 
politicienii români s-ar gândi măcar cinci minute pe 
săptămână la ceea ce sociologii numesc legea gradelor 
de separare, şi-ar da seama că posibilitatea de a pene- 
tra în medii cât mai diferite este dată tocmai de des- 
chiderea spre oameni noi, spre spații încă neexplorate, 
spre categorii de populaţie din ce în ce mai îndepărta- 
te de grupul său de definiție sau origine. Dacă ar lua 
în echipe oameni noi, şansele de a se insera în rețele 
de multiplicare ar fi cu atât mai mari. Politicianul mi- 
op nu priveşte în jurul său decât foarte rar, iar atunci 
când o face se uită cu dispreţ, ură sau nepăsare. El nu 
ştie astfel mare lucru despre România şi nici despre 
lume. În mediul lui se creează un fel de narcoză a 
grupului mic în care nimic nu poate să pătrundă, nici 
informații, nici oameni şi nici o schimbare nu mai de- 
vine posibilă. În interiorul unui asemenea grup, con- 
sensul afectiv ucide totul. 

Exaltarea ideologică. Nu mai avem timp de con- 
traideologii, cum scriam în anul 2000, în cartea mea 
„Lara telespectatorilor fericiți”, este nevoie de acțiu- 
ne, acțiunea este antidot sigur şi singurul împotriva 
disperării. Mai ales că observăm imposibilitatea unui 
examen critic asupra istoriei şi devenirii noastre. 
Exemplul procesul comunismului şi idealizarea tre- 
cutului ne conving asupra zădărniciei oricărui efort 
românesc de evaluare sau luciditate istorică. Elanul 
retrospectiv şi idealizarea au fost constantele care au 
creat condiţiile falimentului politic. Am încercat să 
reconstruim un trecut iluzoriu, nu un viitor probabil. 
Ca la Orwell, de 150 de ani, rescriem trecutul pentru 
a controla viitorul. Dar viitorul are nevoie de un pro- 
iect, iar acesta nu se poate mulțumi cu utopiile noas- 
tre retrospective. 

Lipsa fundamentului moral al politicii noastre re- 
prezintă, poate, începutul tuturor relelor. O lipsă ge- 
nerală a raportării la valori care nici măcar nu sunt 
invocate în spaţiul intern al dezbaterii. Cel mai bun 
exemplu este măsurarea distanței dintre vorbe şi ac- 
țiuni politice, acolo unde se poate. După 17 ani în 
care toate partidele se întrec în condamnarea 
migraţiei aleşilor de la un partid la altul, iată cum 
arată un tabel al transferului de politicieni şi a mo- 
dului în care primarii se reorientează după alegeri 
spre putere. Nici valorile stângii, nici cele ale dreptei 
nu sunt un liant destul de puternic pentru a păstra o 
minimă coerență între angajamentele politice față de 
electorat şi comportamentul politic efectiv. 

Alegeri Măsurare Măsurare Alegeri Măsurare Analiză 
2000 IPP 2001 IPP 2003 2004 IPP 2005 IPP 2006 
PSD 1050 1584 1951 1704 1652 1263 


PD 483 407 307 392 475 786 
PNL 251 262 209 447 553 656 
UDMR 148 149 159 186 193 195 
Indep. 159 90 115 82 68 102 
PUR 

(spec 52 64 76 124 97 89 

PRM 66 53 87 82 60 41 

Altii 768 348 121 128 72 47 


2957 2957 2975 3145 3170 3179 
Tabel: Migrația primarilor (Institutul de Politici Publice, 2007) 


Politicienii participă cotidian doar la cursa de ademeni- 
re a votanţilor. Politica nu se poate reduce la marketing 
politic sau tehnici de influențare. Analiştii se înghesuie 
la televiziune să vorbească doar despre asta, ca şi cum 
politica ar fi doar o mare uzină de manipulare şi suges- 
tibilitate. În deceniul şi jumătate trecut de la revoluție, 
procesul de reconstrucţie a elitelor a cunoscut o fază de 
reconversie a elitei nomenclaturii comuniste, într-o no- 
uă elită economică sau politică. Societatea civilă a fost, 
în tot acest timp, incubator pentru construcția unei 
contraelite de dreapta, care astăzi ține un tot mai ve- 
hement discurs antidemocratic. 

Politica inutilă. Am numit aceaștă a doua ediție a 
lucrării „POLITICA INUTILĂ” fără a crede cumva 
că politica este o activitate inutilă. Din contră, cred 
doar că actuala politică românească este una ce co- 
respunde unei nefericite tradiții de încremenire isto- 
rică. Cred că este o politică primitivă, barbară, pre- 

modernă. Sunt convins că managementul unei socie- 
tăţi trebuie făcut de oameni politici, selecționați prin 
grile şi criterii democratice. Nu pot crede că există o 
elită, undeva prin labirintul social, care ar putea să 
înlocuiască ceea ce pune competiția democratică în 
instituţiile puterii. Oricât am huli votul democratic, 
cred că este periculos discursul unor exaltați ideologi 
ai dreptei care propagă confuzia afirmând tot mai 
obraznic că masele sunt un organism amorf şi tem- 
bel şi reduc judecata procedurilor democratice la 
proceduri strict electorale. Cred, alături de profeso- 
rul Adrian-Paul Iliescu, o minte lucidă a acestui 
timp, că „Substanța democratiei nu stă în vot sau în re- 
gula majorității... ci în amplificarea participării, amplifi- 
carea dezbaterii publice şi amplificarea libertăților indivi- 
dului” şi că discursul împotriva democrației şi insti- 
tuţiilor sale reprezintă un adevărat pericol pentru 
societatea noastră. Politica noastră este inutilă pen- 
tru că nu a reuşit să aducă societății noastre plusul 
de inteligență de care avea nevoie. A fost inutilă şi 
pentru că nu a încercat măcar să-și închipuie viitorul 
României. Mă înspăimântă tradiția culturii noastre 
politice, încărcată de toate relele societății noastre, 
tradiție care nu ne poate oferi nimic bun ca model, 
oricât am încerca noi să idealizăm trecutul nostru 
politic precomunist. 

Nu sunt pesimist, chiar dacă de multe ori am 
simțit disperarea sau rușinea de a fi poiitician. Cred 
că politica noasiră va scăpa de atributui inufilității 
atunci când va integra în proiectele ei, de stânga sau 

de dreapta, credinţa în posibilitatea unui proiect de 
schimbare a lumii noastre. Schimbare programată, 
inteligentă, urmare a unor eforturi de gândire prag- 
matică, nu aşteptarea .ca să se îndeplinească miracole 
după integrarea în NATO sau UE. 

Dar politica va rămâne inutilă până când va 
creşte activismul politic al intelectualilor şi al cetățe- 
nilor în general. Înţeleg inactivismul oamenilor și, 
uneori, am spus tinerilor politicieni: înțeleg inactivis- 
mul vostru. Nu este lumea voastră, nu vă recunoaşteti 
nici în partid, nici în mediul social, mediul nu vă aparți- 
ne. Nu are cum să vă placă ceea ce trăiţi. Ştiu de ce nu vă 
place politica: este pentru voi o lungă aşteptare, până se 
vor căra boşorogii de azi şi o să vă vină rândul şi vouă. 
Politica nu are viață, sunt putini cei care cred în valori 
autentice: de stânga sau de dreapta. De unde ştiu asta? 
Simplu, nici măcar nu se vorbeşte despre ele, nimeni nu le 
invocă. Trebuie să împrumuți ceva din sufletul tău politi- 
cii. Dacă nu împrumutăm din sufletul nostru politicii, ea 
rămâne moartă. 

Cred că politica va rămâne inutilă dacă nu va face apel 
la valori. Acceptăm nectritic tot ceea ce se vehiculează 
în spaţiul politic, nu participă la prelucrarea ideilor şi 
de aceea intelectualii acestei țări nu se apropie de noi. 
Am auzit de multe ori în ultima vreme ideea că noi 
construim capitalismul acum şi, vezi doamne, noi toți 
trebuie să participăm la acest efort. Actualul prim- 
ministru a câştigat Preşedenţia PNL cu un document 
intitulat „Să construim împreună capitalismul în Ro- 
mânia”. Este o absurditate: noi, cetățenii, nu constru- 
im capitalismul, capitalismul se construieşte singur, îl 

construiesc capitaliştii. Noi trebuie să-i apărăm pe 
oameni de excesele luptei pentru profit şi de încerca- 
rea de a se distruge statul român şi preluarea tuturor 
resurselor sale. Noi nu construim capitalismul, dar 
participăm fără voia noastră, la creşterea averilor lor, 
contribuim la naşterea de capitalişti. 

Ni se spune zilnic că, în fond, capitalismul este 
bun pentru că aduce piaţa liberă. Să fim serioşi, capi- 
talismul nu a însemnat niciodată piață liberă; piața 
liberă nu se reduce la capitalism; de la începuturile 
sale şi până în prezent, capitalismul a format oligar- 
hii corporatiste care au dominat piața, acționând 
tocmai împotriva liberului schimb al mărfurilor. Ca- 
pitalismul nu e sinonim cu piaţa liberă. Să fim atenți, 
o altă gândire unică se instalează dacă nu avem cu- 
rajul să intrăm în dezbaterea de idei! 

Îi înțeleg pe oamenii care spun că nu suportă secta- 
rismul politic, de stânga sau de dreapta. Sectarismul de 
stânga este o închidere într-un proiect destul de vag 
definit, o luptă cu o dreaptă închipuită. Dacă un gu- 
vern de dreapta face o lege a pensiilor, nu este bună 
pentru că pensionarii sunt ai stângii. Sectarismul de 
dreapta apare la fel de frecvent dacă stânga militează 
pentru egalitate, când un guvern de dreapta face o 
discriminare pozitivă, ea trebuie eliminată, deşi poa- 
te ea alină o suferință. 

Dar ceva tot nu înțeleg! Dar nu înțeleg de ce noi, 
politicienii, dar şi ceilalți români, nu visăm să schimbăm 
lumea. Politica nu va mai fi inutilă când va interioriza 
un adevăr incontestabil şi trist: viața este un infern 

pentru tot mai mulți oameni. Aţi văzut două eveni- 
mente recente, desfăşurate la distanță de câteva zile: 
lansarea topului celor trei sute cei mai bogați români 
“i revolta nefericiților din Zăbrăuți. Primii 300 au 
deja o avere comparabilă cu 20% din PIB, primii 1000 
probabil au 50%. Problema este ca toți am plecat 
acum 17 ani de la aceeaşi linie de start, cu bagaje pu- 
line şi cu buzunare goale. Cei din top vor institui pe 
zi ce trece, tot mai puternică, democrația bâtei şi a 
lurtunului cu apă. O violență îndreptată împotriva 
celor slabi. Aceşti trei sute şi colegii lor din topul ce- 
lor 1000 şi cei 5000 au deja ce apăra şi o să vedeți ce 
aranjamente democratice vin pentru cei care nu vor 
reuşi să plătească toate tarifele impuse de ei. 

A face politică înseamnă a avea o atitudine față 
de o stare a lucrurilor care te nemulțumeşte. În ianua- 
rie 1990, focurile de armă care uciseseră tinerii ieşiţi în 
stradă au dat semnalul unei competiții nemiloase. O 
competiţie pentru supraviețuire şi construirea unei 
fericiri terestre. Unii au furat startul, alţii au folosit 
metode incorecte, fițuici sau alte şiretlicuri. Unii au 
avut talent mai mult, unii noroc, alții poate au muncit 
mai mult. Nu puteau însă, în mod obiectiv, să câştige 
toți. Două treimi au pierdut această competiție, sunt 
dependenti, se luptă încă să iasă la liman. Nu foloseş- 
te la nimic să-i urăşti pe cei care au reuşit, nici nu tre- 
buie să le porţi de grijă acestora. Trebuie să acționezi, 
fie că eşti politician, fie că nu. Nu poți să le ceri oameni- 
lor să gestioneze riscuri mai mari decât sunt capabili. Tre- 
buie să ne dorim să schimbăm lumea şi să credem că 

acest lucru este posibil. Dacă nu participăm la schimbare, 
ea se va face oricum, dar fără noi. 


XXX 


Moştenirea crizei. Am moştenit tradiția unui sis- 
tem politic interbelic neperformant şi profund corupt. 
Politicieni fără viziune care nu s-au gândit niciodată 
să sacrifice ceva pentru naţiune şi capitalişti de carton 
care, încă de la începutul secolului trecut, aveau cifra 
de afaceri realizată prin afaceri cu statul. Dintre toate 
determinările contemporane ale activității politice cel 
mai bine se vede la noi dimensiunea conflictuală. Aş 
fi vrut să numesc politica noastră în aceste texte o poli- 
tică pentru barbari, cum spune profesorul Daniel Barbu 
într-o excelentă lucrare, o politică a instinctelor pri- 
mare în care populismul este tot mai prezent. Mi-ar fi 
plăcut să se cheme fara de unică folosință, după o ex- 
presie pe care am folosit-o într-un discurs parlamen- 
tar care a schimbat cursul unei dezbateri privind des- 
tinul Fundaţiei Gojdu. Nici Anatomia răului nu este un 
titlu disponibil, fiind o carte de filosofie politică a pro- 
fesorului Adrian-Paul Iliescu, lucrarea cea mai lucidă 
despre tradiţia politică românească, cel puțin din pe- 
rioada postbelică. Nici Însemnări din țara măgarilor nu 
am avut cum s-o numesc din pricina îndrăznelii de a 
o scrie a unui avocat din Bârlad, cu peste 100 de ani 
înainte de a mă naşte eu. 

Consensul antidemocratic şi democrația fragilă. Cu 
toate aceste slăbiciuni, zi de zi mass-media şi chiar 
instituţii politice participă la construirea unui consens 

antidemocratic. Filosofi de ocazie sau intelectuali de 
dreapta defilează pe ecranele televizoarelor criticând 
hoarda de sălbatici care populează Parlamentul, sti- 
mulând direct soluțiile autocratice care pun între pa- 
ranteze democrația şi, din poziții de putere unde se 
află în acest moment, mimând independenţa politi- 
că, critică masa amorfă care este populaţia şi ridică 
in slăvi un trecut politic interbelic colorat ideologic, 
dar asemănător până la identitate cu vremurile triste 
de astăzi. În condiţiile în care avem o stângă încă ti- 
morată de eticheta neo- sau criptocomunistă, cu care 
este întâmpinată la orice simulacru de dezbatere şi o 
dreaptă care zilnic se plânge că democraţia nu îi se- 
lecționează pe cei mai buni, nu duce până la capăt 
raționamentul abandonării ei, dar nici nu se chinuie 
sá participe la perfecționarea mecanismelor ei. Ast- 
fel, democrația românească este fragilă şi tradiția 
politică românească la care ne-am racordat simbolic 
nu ne sprijină la consolidarea ei. Societatea este 
moartă, iar inițiativa civică este zero. Sindicatele au 
lost înghiţite de partide, liderii lor devenind parla- 
mentari, miniştri sau oameni de afaceri. Până în anul 
2000 au mai existat mişcări de stradă care creau mă- 
car impresia că societatea se mai poate revolta. Miş- 
cările contestatare au dispărut aproape cu desăvârşi- 
re. Venirea dreptei la putere a înglobat în corpul po- 
litic partea activă, militantă, a societății civile, cele mai 
cunoscute personalități devenind miniştri, consilieri 
prezidenţiali sau ambasadori. Dacă nu ar fi lupta între 
grupuri oligarhice sau dintre acestea şi Preşedintele 


21 


POLITICA INUTILĂ 


Traian Băsescu, nu am avea decât consens amorf sau 
campanii împotriva partidelor din opoziție. 

România nu mai visează. Societatea noastră nu vi- 
sează să se elibereze, ca alte societăţi. Am fost de mul- 
te ori în Franţa în perioada protestului tinerilor împo- 
triva unei măsuri de dreapta, cea a numitului CPE, 
primul contract de muncă al absolvenţilor. Tinerii au 
ieşit şi au blocat oraşele, studenții au dat foc cărților, 
parcă arătând că vor să se despartă de memoria cultu- 
rală. După câteva luni de lupte de stradă cu trupele 
guvernului tinerii şi societatea civilă au învins. Capi- 
talismul nu a reuşit să impună o măsură de sclavie 
pentru începutul carierei unui tânăr absolvent. Sigur, 
nu este posibilă comparaţia patriei noastre cu Franţa 
revoluționară, dar la noi nici măcar un tânăr nu ar fi 
ieşit în stradă, nici un părinte nu ar fi observat că se 
întâmplă ceva nefiresc cu carierele viitoare ale copii- 
lor lor. După miracolul din decembrie 1989, ar părea 
că energia noastră de contestare s-a consumat total. 
Românii nu visează să se elibereze, noi visăm să emi- 
grăm. Suntem tot mai izolați unii de alții şi nu credem 
că există un mod de viață care ar putea depăşi capita- 
lismul individualist şi societatea de piață. A prins în 
schimb mitul că lumea merge spre un progres nedefi- 
nit în care, până la urmă, toată lumea o duce bine şi 
toți devenim liberi. Câştigă teren sentimentul de ne- 
putinţă, iar pentru cei mulți doar miracolul mai poate 
aduce o lumină. Gigi Becali, tribunul care aruncă 
bani, îl înlocuieşte pe tribunul care arunca doar cu 
vorbe despre naţiune şi duşmanii ei care au adus răul 

pe acest picior de plai. Blazaţi şi speriaţi de viitor, ro- 
manii nu observă că am intrat într-un sistem social în 
care zeul profitului amenință viața. 
Putem crede într-o lume mai bună? Într-o societate 
in care se sinucid copiii de dorul mamelor plecate 
prin Europa la muncă, deşi şi în România se poate 
munci, e drept, pe bani mai puțini, nici măcar nu se 
mal chinuie vreun politician sau un intelectual să 
„pună că se poate construi o societate mai dreaptă. 
Nu avem o avangardă intelectuală care să creadă în 
acest proiect, o avangardă care să aducă oamenilor 
promisiunea unei lumi mai bune, nu doar subvenţii 
la hectar sau creştere de salarii ori locuri de muncă 
pe care statul nu le mai poate crea. După ce am tre- 
cut prin experiența de guvernare şi apoi prin cea de 
senator am acum o iluzie în minus: ştiu că nu ajunge 
su vină stânga la putere pentru ca să se realizeze acest vis 
ul omenirii, deşi o stângă progresistă poate fi o condiție 
necesară pentru a demara acest proiect. Nu putem de- 
păşi un fel de realism posibilist, o paradigmă care 
ne-a băgat în cap faptul că trebuie să ne limităm la ce 
e posibil: nu sunt bani de salarii, producem puţin, 
suntem neperformanți, vom atinge nivelul altora 
doar peste câteva decenii, peste două sau trei gene- 
rații. Ni se spune că trebuie să mai aşteptăm, dar tot 
aşteptând să se întâmple minuni se măreşte distanța 
socială dintre noi şi oligarhie, polarizarea socială de- 
vine tot mai evidentă, iar noi devenim tot mai slabi, 
mai săraci şi mai deznădăjduiţi. Visul emancipării 
sociale devine tot mai utopic sau dacă îi ascultăm pe 

intelectualii dreptei cu lefuri grase de la stat, eman- 
ciparea socială este o revendicare bolşevică. Frica de 
transformare socială a creat utopii accesibile, iar vii- 
torul a dispărut din discursul public sau din limbajul 
politic. False conflicte şi campanii anticorupţie care 
nu au nici un rezultat practic, doar schimbarea ra- 
portului de forţe între grupuri de interese, animă în 
mod artificial o letargie existențială exemplară. În 
timp ce în Occident se poate observa emergența unei 
noi subiectivități anticapitaliste, grupurile militante 
pe teme tot mai specializate creează ideologii şi mo- 
duri de viaţă care resping modelul capitalist, la noi 
militantismul este mort, grupuri de persoane apă- 
rând sporadic în spațiul public pentru a polariza 
simpatia pentru persoane. Câteva grupuri economi- 
ce au oferit posturi bine plătite la televiziuni sau zia- 
re pentru câteva zeci de intelectuali cu notorietate şi 
voci mai critice. În câteva luni, intelectualii cei mai 
populari ai României au fost cumpăraţi la legătură, 
ca şi ceapa sau pătrunjelul în piața Obor. 

Depresie socială şi neputinţă. Suntem parcă în in- 
teriorul tragicului absurd descris de marele poet 
Fernando Pessoa: „Nefericit eşti tu şi cei care trag prin 
lume maşina care produce fericire”. Ca politician nu 
poţi trece uşor peste inhibiţia conținută în eşecul co- 
munismului: nu ai dreptul să vrei să-i faci pe oameni 
fericiți împotriva voinței lor. În practica socială a seco- 
lului trecut încercarea comunismului a produs crime 
în masă, dar nu mai avem voie să nu facem nimic 
pentru a îmbunătăți viața oamenilor, chiar dacă ei 

nu-şi pot imagina în fiecare moment mijloacele şi poa- 
te nici nu mai au energia de a visa la o lume mai bu- 
nă. Nu te poți aştepta la o participare spontană a oa- 
menilor la acțiuni de contestare deşi ei îşi dau seama 
că lumea este strâmbă şi ceva ar trebui făcut. Oamenii 
sunt câteodată solidari cu cei care acționează, dar ei 
inșişi nu se îndeamnă să participe, mai ales că orice 
contestare socială are costuri, iar beneficiile sunt co- 
lective, în cele mai multe cazuri. Un mare intelectual 
care a cunoscut cel mai bine dinamica naşterii spiralei 
tăcerii povesteşte că în asemenea situații „toți fug din 
sfera publică şi se închid în casă, societatea se alar- 
mează şi orice solidaritate organizată dispare, tăcerea 
se lasă peste ţară iar noi devenim suspicioşi şi ne as- 
cundem după cuvinte”!. Nu mai trăim dictatura co- 
munistă dar aceste cuvinte ale marelui contestatar 
sunt foarte actuale pentru zilele noastre. Trăim o apă- 
sătoare tristeţe în care ştim că nu se poate face nimic, 
poate lucrurile se vor rezolva de la sine. Nu o putem 
rupe cu un prezent care parcă este un trecut pe care 
nu-l putem schimba. Lipsa de activism ne face să re- 
producem o ordine socială, o stare de lucruri care nu 
ne convine dar care ne face pe mulți să părăsim țara 
sau să visăm la părăsirea ei. Suntem în mijlocul unei 
depresii sociale în care o neputinţă morbidă se com- 
bină poate doar cu un narcisism al eşecului. În plus, 
consumul de antidepresive a crescut în ultimii ani 
exponențial, ca şi tabloul sinuciderilor. 


! V, Havel, Essais politiques, Calmann Levy, Paris, 1989 

Cuvântul „viitor” a dispărut din politică. Proble- 
mele societății sunt prezentate ca şi probleme tehnice 
şi sunt minimalizate ca fiind probleme de gestiune. 
Universul vieții noastre se virtualizează pentru că nu 
putem acționa, ne uităm, ca la televizor, la o lume pe 
care nu o putem schimba. Se produc crime adevărate 
lângă noi, dar le privim ca şi pe genericele holly- 
woodiene ale lui Adrian Sârbu de la Ştirile de la ora 
cinci. Virtualizarea lumii înseamnă izolarea noastră 
şi închiderea într-o subiectivitate care nu se va mai 
deşerta niciodată pe străzi, ca în decembrie 1989. 
Nimeni nu mai vorbeşte despre viitor. Parcă trăieşti 
în trecut, căci doar trecutul nu se poate schimba. Via- 
ta noastră se transformă în spectacolul vieții noastre. 
Devenim spectatori la propriile noastre vieţi. De fapt 
suntem victimele unei mari păcăleli în care gestiunea 
socială este separată de politică. Politica este prezen- 
tată mai mult ca o activitate care operează cu nişte 
date ale socialului şi economicului, de un determi- 
nism mecanic. Politicienii vorbesc la televizor sau fac 
băi de mulțime, ei sunt un fel de îngeri care nu au le- 
gătură cu fericirea sau nefericirea noastră decât din 
patru în patru ani, cu ocazia unor campanii electorale. 

Antidoturile disperării. Nu ştiu dacă această carte 
poate să dea răspunsuri. M-aş bucura dacă ar reuşi să 
pună nişte întrebări corecte. Cred că răspunsurile sunt 
puternic contextualizate pe când doar întrebările sunt 
eterne, deşi nu întotdeauna oamenii le formulează în 
interesul lor. Aceste rânduri reprezintă şi mărturia vie 
a unei experiențe pe care o trăiesc personal. Scrierea 

acestei cărți este o modalitate prin care încerc să dau 
un răspuns personal la întrebarea: Cum suportăm ne- 
dreptatea şi inegalitatea? Ce răspundem, ce strategii 
cognitive sau intelectuale folosim pentru a răspunde, 
a ne ascunde sau pentru a neutraliza întrebarea? Pu- 
lem să ne prefacem că totul merge bine iar cifrele 
creșterii PIB-ului sau statistica economică ne pot adu- 
ce justificări. Putem să dăm vina pe cei care nu au re- 
ușit şi să ne spunem că există condiții pentru o cursă 
socială corectă, iar pierzători au fost mereu şi ei trebu- 
ie să-şi ducă crucea. Cred că a trecut timpul pentru 
amăgiri sau minciunele calde. Cred că o politică a lu- 
cidității este posibilă şi urgentă. Nu cred că suntem 
sortiti la un mileniu de mlaştină balcanică, dar fără 
acţiune speranțele noastre se vor ofili curând. Joan 
Baez spunea odată că „acţiunea este antidotul dispe- 
rării”. Se referea la o practică socială pe care încerca 
s-o schimbe cu o chitară de lemn, poate se referea la 
propria ei viață. Acţiunea este calea regală de a face 
politică. Nu gargara, nici sloganul, nici frazele sforăi- 
loare sau săritura zilnică la gâtul adversarului. Câşti- 
parea puterii şi impresionarea publicului sunt doar 
mijloace pentru a atinge scopuri care derivă din va- 
lori. Acţiune politică înseamnă să faci ceva pentru 
oameni. Să faci legi sau regulamente, să cunoşti neca- 
zurile lor şi să cauţi soluţii, să oferi o viziune, să-i ajuţi 
să facă singuri ceva mai mult pentru propria lor exis- 
tență. Campania electorală continuă, lupta cotidiană 
dintre politicieni şi partide arată cât de imatură este 
viața politică românească. În multe locuri, în spatele 

unor victorii electorale strălucitoare se află mizeria şi 
disperarea, deşertul social şi sărăcia. Uneori victoriile 
unor oameni politici pot fi înfrângeri pentru oamenii 
din acele comunități. Vine vremea când oamenii poli- 
tici trebuie să fie evaluați după acțiunile lor de politi- 
că adevărată, nu după gargară sau după performante- 
le de campanie politicianistă. 
Se sinucide viitorul României. Politica noastră este 
inutilă căci a produs un pseudo-capitalism în care 
democrație înseamnă doar libertatea de vot. Toate 
aceste mari cuceriri ale noastre de după Revolutie nu 
folosesc la nimic. Deja suntem tot mai singuri în față 
cu o lume tot mai strâmbă şi cu o mare de nefericire 
pentru tot mai mulți oameni. Putem să ne facem că 
nu vedem, să ne închidem în cartiere rezidenţiale 
bine păzite. Dar, o singură politica orientată spre 
schimbare merită timpul şi sufletul nostru. Cred că 
politica merită mai mult decât disprețul oamenilor. 
Politica poate câştiga respect doar dacă îi adăugăm 
credința noastră că această lume poate fi schimbată 
în bine, prin forța unirii şi solidarității noastre. În 
seara în care termin acest text este 1 martie şi 
televiziunile au tratat ca o ştire comună, de duzină, 
un fapt sfâşietor, un fapt de un tragism deosebit: în- 
că un copil s-a sinucis din cauza dorului pentru 
mama plecată să lucreze în străinătate. A fost aproa- 
pe un fapt divers, a fost tratat rece, fără nici o emoție, 
fără a se reliefa dimensiunea tragică a situației, mai 
ales că nu era primul copil sinucigaş. Anul trecut 
s-au sinucis mai mulți copii, dar acum evenimentul a 

lost expediat prin note fugare în câteva ziare. Con- 
stantin, de 8 ani, din Uricani, s-a sinucis după ce 
mama lui a plecat la lucru în Germania. O ţară în ca- 
re se sinucid copii de tristeţe, nu din joacă sau imita- 
ue, este un fel de deşert populat cu nişte ființe ciuda- 
te. Nimeni nu a observat că viitorul României se si- 
nucide! După statistici, sunt zeci de mii de copii, mai 
ales prin părţile Moldovei, lăsaţi în grija bunicilor, a 
Iratilor mai mari, în orfelinate, la vecini sau chiar 
singuri, iar mamele lor sunt plecate în străinătate la 
muncă. Dacă atât de uşor ne părăsim copiii, probabil 
că ar trebui să studiem procesul mai serios căci s-ar 
putea să ne fie afectată capacitatea noastră de perpe- 
luare a națiunii şi creşterea noilor generații. 

Am scris această carte cu disperare, dar şi cu 
nădejde. Cu disperare generată de lipsa unei majori- 
lili pentru schimbarea României. Cu disperarea că 
nu avem destui tineri în politică, dar şi cu tristeţea că 
ci nu se deosebesc cu nimic de cei mai vârstnici. Cu 
nădejde, pentru că am cunoscut şi în politică, dar şi 
in afara ei, oameni disperaţi de ancestrala moştenire 
a politicii româneşti. Cred cu tărie că undeva depar- 
te, la Bucureşti, Timişoara, laşi, Braşov sau Satu- 
Mare, există mulți oameni care visează la o schimba- 
re a politicii româneşti. Sunt oameni cărora le pasă 
de România în mod real, nu doar demagogic sau 
dintr-o scrânteală autoînnobilată ca naționalism. 
Poate într-o zi va veni un lider care ne va împinge să 
facem o echipă pentru a schimba România din teme- 
lii, care nu va cere nimic, dar va oferi libertatea de 

gândire și de acțiune celor care vor să reconstruiască 
totul dincolo de costuri şi de liniştea noastră iluzorie. 

Nu ştiu câte responsabilități politice pot fi lăsate 
pe umerii politicienilor. Oricum, nu cele mai impor- 
tante, pentru că politicienii români sunt obişnuiţi cu 
supunerea oarbă şi cu superficialitatea. Nici măcar 
nu îşi pot închipui că ar fi măcar martori la un eve- 
niment important. Pur şi simplu, cei mai mulţi poli- 
ticienii români se sperie că ar putea deveni, ei înșiși, 
subiecți importanți în devenirea țării. 

Dar primul lucru care trebuie făcut este să spu- 
nem STOP acestei politici inutile. Depresia socială pe 
care o trăim ne face să credem că singurul lucru pe 
care-l putem face este să ne adaptăm acestei lumi de 
o manieră cât mai egoistă cu putință. Însă noi ar tre- 
bui să rupem această izolare şi să participăm la naş- 
terea unor reţele de solidaritate concrete. Numai în 
rețele de solidaritate ne putem elibera de frica de vii- 
tor. Politica nu se rezumă la partide, parlamentari, 
guverne sau preşedinte. Majoritatea politicienilor se 
sperie că într-o zi ar trebui să se bazeze România pe ei. 
Nu au nici măcar puterea de a se considera subiecți 
ai istoriei pentru că nu-şi pot închipui faptul că ei 
sunt cei care trebuie să facă o Românie mai bună. 
Înfricoşata clasă politică românească aşteaptă fiecare 
zi să vadă ce i-a mai pregătit istoria. Deci trebuie să 
privim mai departe, căci dincolo de televizor sau de 
baia de mulțime a politicienilor se deschide o lume. 

Răspunsul este acțiune, întrebările puneți-le 
dumneavoastră! 


9») 

SOCIOLOGIE ŞI ACȚIUNE SOCIALĂ 
(CUI I-E FRICA DE SOCIOLOGIE?) 


Fără subtitlu, aceste rânduri ar părea un 
subiect de secol XIX. Subiectul devine actual da- 
că răspundem direct la întrebarea din subtitlu: 
nimănui. 

Când eşti aproape de sociologie, ea îți um- 
ple viața. Pare o Siberie de necuprins sau o pă- 
dure ecuatorială greu de străbătut. Dar când te 
depărtezi de ea, dispare pur şi simplu, nu există, 
se pulverizează. Unii dau din cap cu respect 
când aud că eşti sociolog, dar nu găsesc că ai pu- 
tea face ceva pentru societate. Ce se întâmplă cu 
sociologii, ce face sociologia, de ce nu este pre- 
zentă în spațiul public? Nu vedem sociologi la 
televizor, decât foarte rar, nu citim despre cărți 
sau studii ale colegilor noştri. Mi-am adus amin- 
te de Pierre Bourdieu în 2003, într-o noapte de 
revoltă, când am văzut întregul destin al Româ- 
niei într-un meci de fotbal la Copenhaga. Atunci 
când cifra de afaceri a berii Carlsberg (Probably 
the best beer in the world) s-a dovedit a fi mai ma- 

re decât PIB-ul României. Şi mai puternică. 

Bourdieu a murit anul trecut, în 23 ianuarie 
2002. Au apărut peste 8.000 de articole la moar- 
tea sa, deşi în ultimii ani de viață a fost huiduit 
de mass-media şi chiar de mulți politicieni. Ce-i 
drept că, după 19%, în ultimii 6 ani de viaţă, 
Bourdieu a devenit militant, a atacat neolibera- 
lismul şi a încercat să creeze o mişcare sindicală 
europeană (aici s-a păcălit, n-a ştiut că mişcările 
sindicale sunt azi nişte caricaturi regizate poli- 
tic). 

Bourdieu s-a născut într-un sat din Pirinei, 
fiu de poştaş sărac, dar oare originea socială l-a 
împins spre militantism şi revoltă? Nu cred 
acest lucru. Toată viața a studiat mecanismele 
de dominare şi a făcut-o cu imaginaţie de filo- 
sof, dar şi cu acuratețe de sociolog. Totuşi, spre 
sfârşitul vieții şi-a dat seama că, singure, cărțile 
nu schimbă viaţa. Viaţa poate fi schimbată doar 
sacrificând trăire şi investind energie în acțiunea 
socială. 

Ce ne-a transmis Bourdieu pe parcursul vie- 
ţii sale trăite pentru adevăr sociologic? 

1. El n-a fost de acord că sociologia este o 
ştiinţă academică, ce are ca scop doar avansarea 
ştiinţei și carierei celui care o practică. El a cre- 
zut că sociologia trebuie să fie mai mult politică 

decât ştiinţă pentru că trebuie să arate ceea ce 
lumea socială maschează prin mecanismele de 

«dominare. A spus-o încă din prefața din 1970 a 
lucrării sale intitulate La Reproduction. În esenţă, 
Bourdieu considera că datoria noastră ca socio- 
logi este aceea a unor paznici ai democrației: să 
arătăm multitudinea aspectelor legate de domi- 
nare, de o manieră cât mai populară, pentru a 
nu lăsa ca dominanții să confişte toate mecanis- 
mele şi resursele. Astăzi, cu privire la acest lu- 
cru, presa consideră că are monopolul, apli- 
câdu-şi eticheta de câini de pază ai democrației. 
Dar cunoscutul sociolog avea de rezolvat o 
problemă: cum difuzezi un discurs ermetic unui 
public profan? De aceea toate cărțile lui erau înso- 
lite de zeci de conferinţe şi interviuri la televizi- 
une, la radio sau în ziare. Un adevărat spectacol 
de traducere a unor concepte şi teorii ştiinţifice 
pentru marele public. Apoi, în 1993, a scris o 
carte de sociologie, La Misere du monde, carte de 
interviuri în care discursul subiectului sociolo- 
pic se întâlneşte în direct cu lectorul. Un fel de 
sociologie cu subiectul vorbit în direct. Pornind 
de la ideea că suferința umană nu se măsoară, 
Bourdieu realizează, împreună cu tânăra sa 
echipă, poate cea mai vândută carte a unui soci- 
olog contemporan. Bourdieu devine celebru, 
devine un fel de vedetă atipică, un cârcotaş-spe- 
cialist cu mare credibilitate. 


33 


POLITICA INUTILĂ 


2. A spulberat încă din anii '60 o iluzie pe 
care, din nefericire, noi o mai oblojim şi astăzi: 
creşterea economică va face să dispară inegalitățile. 
Nu este adevărat acest lucru, va demonstra 
Bourdieu, creşterea economică a păstrat sau ac- 
centuat polarizarea - împotriva sociologilor care 
au preluat ca papagalii ideologia dispariției cla- 
selor sociale. 

3. A demonstrat că sondajele de opinie nu 
sunt cel mai bun mijloc de a studia dinamica s0- 
cialului, mai ales pentru că, aşa cum spune într-o 
conferință din 1973: „opinia publică nu există”. 

4. Cel care a fost considerat „sociologul 
enervant” nu s-a ascuns după cifre sau statistici 
pentru a părea imparțial aşa cum facem noi de 
multe ori. Şi-a asumat curajul de a fi intelectual, 
deci de a nu-şi refuza subiectivitatea umanistă. 
Tot ce au putut să scrie cu ciudă detractorii la 
moartea sa a fost următoarea critică, un jalnic 
sofism, al unui necunoscut ]. Juillard: „unanimi- 
tatea omagiului postum traduce eşecul său stră- 
lucitor...”. 

5, Sociologul francez a arătat cu dovezi evi- 
dente că, printr-o „circulație circulară” a infor- 
mațiilor între medii şi între noi, prin forța repeti- 
tiei, luăm comentariile drept fapte şi interpretă- 

rile drept adevăr. Uitaţi-vă la sumarele tele- 
viziunilor - aceleaşi ştiri, aceleaşi comentarii, 

aceleaşi cuvinte. Aceiaşi „experți” jalnici vor- 
besc despre toate lucrurile din lume: de la război 
sau şomaj, la eclipse, navete cosmice, cultură 
wau violența cotidiană. Vă întreabă cineva pe 
dumneavoastră, sociologii, despre familie, socia- 
lizare, organizații, instituţii, delincvență etc.? 
“unt nişte „analişti” pe care nu-i recomandă de- 
cat poziția în sistem. Unde găsiți pluralismul? 
Cele 22 de cotidiene naționale pot fi citite în 15 
minute de un ochi avizat. 

Bourdieu nu a vrut să se certe cu jurnaliştii 
doar a analizat stupefiantele unanimități medi 
alice de după primul război din Golf sau după 
conflictele din Kosovo ori 11 septembrie şi a pus 
o intrebare de bun simt: cine sunteți voi şi din ce 
parte vorbiti? Pentru că noi toți suntem angajați, 
unii se apără tot timpul, alții atacă mereu. Nu a 
spus-o cu reproş, doar că nu este moral ca unii 
„a se ascundă prezentându-se ca exteriori spec- 
lacolului lumii. Şi în La Misere du monde şi-a 
asumat explicit angajamentul său de partea ce- 
lor care suferă de pe urma fracturii sociale. 

6. Dar cea mai importantă moştenire a lui 
Bourdieu este indignarea şi furia lui în fața urmă- 
toarelor ideologii care şi în societatea noastră fac 
ravagii, dar împotriva cărora nu ne revoltăm, şi 
anume: legile economice sunt fatale; legea crestei 
neîntrerupte a PIB-ului ca scop social este garanția 

$ 

progresului şi o consecință a acesteia: constrângeri- 
le sociale sunt tratate ca fatale, ca destin. 

Nu e total dezarmat cel care află asta? De ce 
ne mai mirăm că primul gând al absolventului 
nostru de sociologie este să plece în Canada sau 
în Noua Zeelandă? 

Trebuie să-l urmăm pe Bourdieu pentru că a 
demostrat pe viu următorul lucru: cunoaşterea şi 
angajarea trebuie să meargă mână în mână pentru că 
ignoranta este mama tuturor servitutilor. Ce ne spune 
Bourdieu e simplu: sociologia trebuie să lucreze la 
defatalizarea lumii, afirmând: ceea ce societatea a 
făcut, societatea trebuie să desfacă sau ceea ce politicul 
a stricat, politicul trebuie să repare. Deşi teoriile 
neo-liberale divinizează piața, nu putem accepta 
că este inevitabil faptul că 70% dintre muncitorii 
din industrie îşi pierd locurile de muncă în 3 ani, 
după o schemă făcută de FMI, fără a pune nimic 
în loc. Când zeci de oraşe monoindustriale vor 
deveni „eficiente“, în sensul că nu vor mai produ- 
ce pierderi sociale, atunci ce vom face cu acele 
comunități? Nu putem stimula acele comunități să 
producă totuşi ceva? Am căutat noi, sociologii, 
soluții? Am presat noi guvernul să caute soluții 
împreună cu specialiştii în domeniul social? Am 
ajutat noi guvernul, direct sau indirect, să reziste 

unor presiuni din partea FMI sau Băncii Mondiale 
privind privatizarea unor resurse ale statului care 

nu trebuiau eficientizate căci mergeau foarte bine 

(Petrom, BCR etc.)? 

7. Unii dintre noi putem fi de acord că totul 
este o fatalitate, că nu se poate face nimic, că to- 
tul e o filosofie de „ roadmap” - un cuvânt drag po- 
lilicienilor. Bun, dar nu ar trebui să ne întrebăm 
cine a demonstrat asta? Cum s-a demonstrat că 
trebuie să urmăm în 3-4 ani evolutia de un secol 
« capitalismului din alte țări? Bourdieu a averti- 
zat că nu putem, ca sociologi, să acceptăm acest 
mit creşterea economică maximă este scop unic şi 
ultim al dezvoltării umane. 

Şi mai există un lucru important. Toate foile 
le parcurs au la bază o filosofie a FMI, care pre- 
“upune o disjuncţie, o ruptură, poate chiar o 
non-dependenţă între economic şi social. Nu pu- 
lem accepta ruptura dintre Economic şi Social. 
Se cialul e un fel de rebut aruncat sociologilor şi 
asistenților sociali, un fel de stârv pe care se pot 
lace experimente. Statul se dedublează, este ga- 
rant social, dar tot mai mult devine politeist. 
Stiti că în toate țările mari, bugetul total al puşcării- 
lor este mai mare decât al universitătilor? 

E 8. Unii putem fi de acord cu viitoarea dispa- 
"He a statului. Sau cu banalizarea statului în 
tranzițiile noastre. Statul a devenit tot mai mult o 
abstracție stilistică, dar dispar şi comunitățile şi 
asta nu ne îngrijorează? Credem că globalizarea 

sau integrarea vor rezolva problemele. Ca socio- 
logi nu am încercat să studiem, să anticipăm ce 
s-ar putea întâmpla. 

Statul există sub două forme, una obiectivă 
şi alta în capetele oamenilor. Dar zilnic inconşti- 
entul colectiv este invadat de ideea că statul este 
o frână în calea evoluţiei, care eventual va dis- 
părea pentru că oricum vine globalizarea care va 
face ce trebuie. 

Am câteodată o senzaţie pe care am avut-o 
în Gara de Nord, în 1983, când mă eliberam din 
armată. Eram sătul de armată, obosit după o zi 
de umbat pe jos şi aşteptam în trenul Bucureşti- 
Sighet să plecăm spre Salva. Dintr-o dată am vă- 
zut că ne mişcăm, că luăm viteză şi am simțit 
căldura în coşul pieptului, am simțit mirosul de 
iarbă, mi-a explodat în palmă o grenadă de lumi- 
nă. Am şi început să scriu într-un carnețel galben 
o poezie despre evadarea din tranşeele singurătă- 
ţii. Dar în câteva minute m-a lovit în moalele ca- 
pului imaginea statică a unor navetişti de pe pe- 

ronul vecin care molfăiau mere. Fusesem prada 
iluziei, nu noi ne mișcam, ci trenul alăturat pleca 
din gară şi ne-a dat senzația de mişcare. 

Avem datoria, cred, să studiem acest lucru. Să 
spunem oamenilor și conducătorilor, dominanti- 
lor şi dominaților - cum le-ar zice Bourdieu - că 
suntem într-o garnitură care n-a pornit, ceilalți 

c mişcă şi noi stăm. Sau că ne mişcăm prea în- 
„el, ori prea repede, dar important este să spu- 
nem ceva. Cât timp nu vom vorbi despre lucru- 
ulo importante, despre lucrurile care contează 
„ui adevărat, nu vom conta în spațiul public, nu 
ne va băga nimeni în seamă. 

Sociologia nu există în spațiul public. Poate 
pentru că nu avem curaj, poate pentru că suntem 
mulțumiți. Nu ies sociologii la televizor să vor- 
bDească publicului. Noi, sociologii, avem vreun al- 
vritm în situații de criză pentru a lucra rapid şi 
uta comunitățile sau instituțiile? Destul de des 
ne referim la Durkheim, Weber, Simmel etc. Dar 
untem în secolul XXI, cât de mult se regăsesc în 
revistele noastre temele noi de criză contempora- 
na: șomajul şi lipsa de proiecte a tinerilor, adapta- 
rea la un sistem social nou, viteza schimbării soci- 
„le, situația emigrației române din Spania, Irlanda 
wau Itala. Sunt şi alte teme, de exemplu, respon- 
„bilitatea socială a întreprinderilor; tot mai mulți 
nu plătesc taxele sociale; sau responsabilitatea co- 
unităților. Primăriile se feresc de a lua în respon- 
abilitate o serie de elemente de management. Să- 

„ici sunt ai statului, bogatii ai comunităților locale. 
Sociologia nu minte, ar putea să-mi spună 
cineva. Este adevărat, pentru că nu se implică. 
Nici nu spune adevăruri importante. Cui şi cum 
lolosesc cunoştinţele noastre? Nimic din ceea ce 

învaţă nu se potriveşte în lumea lui. Ce fel de cu- 
noaştere producem? 

9. Avem, cred, datoria să autopsiem minciu- 
nile colective. Să facem anatomia acestor min- 
ciuni, să spunem ceva măcar studenţilor noştri. 
Există adevăruri care nu se află în tratatele de 
sociologie din biblioteci şi sunt adevăruri care 
vin din experiența noastră. Sunt multe lucruri 
care nici nu se pot scrie, dar care sunt impor- 
tante pentru sociologii tineri. 

Există o manipulare sociologică neințențio- 
nată? Cred că există, tocmai prin omisiune, prin 
faptul că sociologia de birou tace. Putem spune că 
sociologia şi-a câştigat independența? Poate că da, 
însă este ca independenţa pictorilor sau a roman- 
cierilor - scrieți despre orice, dar nu contează! 

Comunitatea sociologilor nu propune nimic 
pentru agenda publică, pe când toți ceilalți vor 
să facă asta, jurnaliştii în primul rând. Este so- 
ciologia pe care o facem aseptică? 

Ca intelectual, îți vine des să te revolți, mul- 
te lucruri nu îți convin. Simţi că nu mai vrei să 
participi la sistem. Ce şanse îți oferă sociologia 
să te revolți? Dacă eşti profesor, le spui studen- 
ților. Dar dacă nu eşti în contact direct cu oa- 
meni care sunt obligați să te asculte? Dacă eşti 
sociolog, dar lucrezi la o firmă de distribuţie a 
pantofilor şi nici măcar n-ai cui să spui? 

»untem capabili să stabilim un sens al pro- 

Iei, un sens al meseriei dincolo de rațiunile 
„unerale de epistemologie. Putem să ne referim 
lı ajutorul individului, comunităților. Poate 
thiar la reducerea anomiei (dacă tot am creat 
west termen pretențios). În primii ani în care am 
lost cadru didactic, lucrând mult cu studenti de 
onul I, îi întrebam de ce au ales sociologia. 
M-am plictisit apoi, nu doar pentru că nu ştiau 
lvarte bine de ce au ales sociologia, ci pentru că, 
in fiecare an, 90% din răspunsuri intrau în cate- 
poria: Vreau să fac ceva pentru oameni. 

Acum am putea să ne asumăm curajul de a 
„pune public că vrem să facem ceva pentru oa- 
meni. Sau trebuie să ne păstrăm neutralitatea 
axiologică, să eliminăm aceste scopuri cu iz uşor 
melancolic sau subiectivist. 

Dacă nu, atunci va rămâne valabilă această 
tristă constatare: Socialul a devenit un fel de 
corp mort, un cadavru care se aruncă sociologi- 
lor sau asistenţilor sociali. Parcă ni se spune: 
studiați-l, autopsiaţi-l dacă vreți sau încercați 
să-l resuscitați. 

Rămâne, totuşi, o întrebare: De ce s-a apucat de 
militantism băiatul poştaşului din Pirinei la 65 de ani? 
N-o să ştim poate niciodată răspunsul. Putem bă- 
nui câteva răspunsuri, poate că este important să 
găsească fiecare un răspuns care i se potriveşte. 

Răspunsul meu este următorul: cred că s-a speriat 
de ineficiența sociologiei, cred că s-a cutremurat 
de faptul că sociologia nu poate disloca ideologiile 
zilnice, cărora le cad pradă oamenii simpli, dar şi 
intelectualii. A văzut că devenise celebru, cărțile 
sale se vindeau bine, dar nu reușea să tragă şi so- 
ciologia după sine. Adică a observat că sociologia 
nu poate face lumea mai bună. 

Cred că noi, sociologii, am devenit „intelectu- 
ali degajaţi”, care ar trebui să învăţăm ceva de la 
„intelectualul angajat” care a fost Pierre Bourdieu. 


EPILOG 


Acum 1 an, într-o staţie de metrou din Paris 
am văzut un graffiti imens care spunea: ucigaşii 
lui P. Bourdieu au fost lichidați. E un omagiu 
splendid pentru sociologul francez, dar e încă 
un deziderat. Nepăsarea, neimplicarea şi com- 
plexele sociologiei încă există. Nu ştim dacă nu 
s-ar fi schimbat statutul sociologiei dacă ar fi în- 
ceput lupta sa la 30 sau la 40 de ani. Oricum a 
lăsat în urma sa un cerc de 20-30 de sociologi 
tineri, care continuă ce a început magistrul. Şi 
sute de sociologi tineri în Europa şi în SUA, care 
sunt fascinați de acest mare intelectual. Cred că 
nu trebuie să aşteptăm vârsta de 65 de ani. 


Septembrie 2003 


i 

POLITICA MUTANTĂ, 
ANTREPRENORUL POLITIC ŞI 
PARTIDUL-FRANCIZĂ 


TES Motto: 
SE „Românii sunt iubitori de nou, 
înşelători ca grecii şi neruşinaţi ca țiganii”. 
Un episcop bulgar, în jurul anului 1680 


Cine a lipsit un an din iară va înţelege greu 
„e se întâmplă cu politica românească dacă va 
incerca să citească secțiunea politică a unui ziar. 
Nu va recunoaşte siglele a trei partide, va afla că 
avem un curent popular format din 5 partide, că 
Iliescu a pierdut alegerile interne într-un mo- 
ment în care toată lumea vedea că este tipic pen- 
Iru electoratul său, PUR şi-a schimbat de mai 
multe ori identitatea, numele şi chiar doctrina 
partide de stânga sau de dreapta guvernează 
impreună şi nimeni nu mai ştie ce este Stânga şi 
ce este dreapta. Suntem noi ciudatii Europei, 
avem chiar aşa o lipsă de valori în politică sau 
nu mal sunt oameni care să creadă în ele? 
Studenţii cărora le vorbesc despre doctri- 
ne, valori sau partide politice mă întreabă ce 

se întâmplă cu scena politică şi, mai ales, sunt ei 
curioşi dacă se întâmplă şi la alții o asemenea 
bulibăşeală. Ei se întreabă şi se miră, alături de 
jurnalişti, cum poate un partid să-şi părăsească 
electoratul, se presupune, adunat cu multă tru- 
dă? Sau cum se poate schimba electoratul de 
stânga, până ieri, cu unul de dreapta. Eticheta 
de conservator va mai putea fi oare recunoscută 
de alegătorul umanist la viitoarele alegeri? 

Toţi cei care ne mirăm sau ne îngrijorăm 
pentru această situație facem câteva importante 
erori de percepție. Eroarea noastră principală de 
percepție este legată de faptul că ne închipuim 
că partidele au o indisolubilă relație cu electora- 
tul. Dacă le credem pe cuvânt discursurile de 
campanie, atunci o să avem imaginea unor uria- 
şe țarcuri, în care locuiesc diferite tipuri de elec- 
tori şi pe deasupra lor zboară îngeri de diferite 
culori politice, hrănind mulțimile extaziate cu 
vorbe de duh, azimă şi miere. 

Electoratul se întâlneşte doar din patru în pa- 
tru ani cu politica. În rest, citeşte ziare, stă zile şi 
nopți în fața televizorului, adoarme şi se trezeşte 
cu radioul pornit pe noptieră. Partidele din viața 
reală trebuie să păstreze doar o legătură continuă 
cu media. Zilnic trebuie urcat un bolovan pe mun- 
tele media. Cât timp media suportă, ba chiar încu- 
rajează cursa pentru ocuparea acelei porţiuni din 

balconul dreptei europene, cât timp media acceptă 

au încurajează schimbările, orice mişcare politică 
osle bună. Electoratul este oricum sfătuit de jurna- 
lsti şi înțelege că este important să avem populari 
ua să ne protejăm interesele țării. 

Altă greşeală pe care o facem este legată de 
laptul că ne credem unici, nu ne prea uităm la ce 
w intâmplă în Europa. Dacă am privi la alţii, am 
putea să observăm că mutatiile politicii Eta 
ne sunt rapide, că apare un politician de genă 
mutantă. Ba chiar am putea spune că apare o 
politică mutantă. Noua politică apare cu brutali- 
lale, nu aşteaptă secole ca să ne avertizeze sinte- 
cle lui Machiavelli, Montesquieu, Max Weber 
„u Toqueville. 

Odată cu Berlusconi (şi Bernard Tapie) a 
„părut cu brutalitate, fără avertismente, o nouă 
ipostază a politicianului în Europa. Un fel de 
K 'litician total, un superpolitician, robocopul 
politicii. Politicieni care, culmea, detestă politica 
„se mândresc cu asta! 

Politicianul care a explodat în Italia nu a câş- 
lipat alegerile pentru că deținea media, aşa cum 
„1 închipuie analiştii de suprafață, ci pentru că 
„prezenta un nou tip de politician: antrepreno- 
„ul politic. Teoriile clasice ale politologiei nu pot 
intelege natura acestui politician, dar prana 

apropii cu mijloacele sociologiei, observi o triplă 

ipostază a politicianului Berlusconi: antrepreno- 
rul economic, cel care creează plusvaloare; pa- 
tronul de media, cel care creează opinie publică; 
omul politic, cel care organizează spaţiul public. 
Două fenomene sociale sunt responsabile 
pentru aceste mutații politice. În primul rând, 
această nouă realitate politică vine dintr-o 
schimbare profundă a raportului dintre econo- 
mic şi social, consum şi capital, proprietate Şi 
circulație. Procesul de producere a plusvalorii 
nu mai este indisolubil legat de proprietate, ex- 
tragerea de plusvaloare nu se mai face doar prin 
exploatarea directă a muncii, cum spunea Marx. 
Multe întreprinderi de mare succes din ul- 
timii ani (exemplul cel mai clar fiind Benetton, 
tot în Italia) şi-au bazat reuşita pe schimbarea 
raporturilor dintre producție, distribuţie şi con- 
sum. Spre deosebire de întreprinderea fordistă, 
unde producția şi organizarea ei reprezintă 
esențialul, în noua economie doar o mică parte 
din cei care sunt implicați în producția de plus- 
valoare au legătură directă cu întreprinderea 
(10% dintre cei care lucrează pentru Benetton 
sunt angajaţii acestei firme). Noua logică eco- 
nomică presupune organizarea de reţele, pro- 
ducția nu este preocuparea principală. Nu 
teritorializarea producției, ci inserția în rețele de 
distribuție şi comunicarea sunt importante. 

In al doilea rând, logica „francizei” este do- 
uunantă, gestionarea socială şi politică a rețelei 
e face prin marcă: întreprinderea-mamă oferă o 
marcă şi o marfă (adică aura unei identități) 
„vesta fiind mecanismul de producere a venitu- 
lui. Cel care vinde marfa nu este anonim, nu 
Iebuie să se mai chinuie să-şi facă un iii al el 
devine rapid cetățean al imperiului. | 
In fine, comunicarea publică face un salt 
imens, de la reclama simplă, la comunicarea so- 
cală. Înainte, comunicarea arăta produsul, în 
noua publicitate marca substituie mati 
Benetton face de ani buni publicitate cu mesajele 
unei filosofii globale: vorbeşte despre solidarita- 
te, viață şi moarte, iubirea pentru celălalt. Foarte 
rar arată produsul şi chiar semnătura firmei este 
lot mai discretă şi tot mai metaforizată (United 
Colors of Benetton). Noua întreprindere nu se mai 
a resează consumatorului hămesit, ci cetățeanu- 
lui responsabil. Lupta antirasistă din mesajele 
lui Oliviero Toscani consolidează un rol social 
pentru întreprindere, întreprinderea fiind înves- 
uită şi cu un important rol identitar. 

Berlusconi este un antreprenor politic. Unul 
dintre aceşti politicieni care detestă politica, în 
vechea ei formulă, evident. Media pe care o je: 
line nu este importantă prin producția de ideo- 
logie sau propagandă. Nu pentru că l-a arătat 

mereu pe Berlusconi sau peniru că i-a atacat pe 
adversarii politici. Televiziunile lui Berlusconi 
au fost puternice pentru că s-au integrat perfect 
noului mod de producție, maşinii de comunica- 
re şi producție contemporană. 

Televiziunile sale au făcut publicitate, au 
transmis divertisment şi mai ales sport. Jurnale- 
le sale de ştiri au avut ratinguri slabe, deci nu 
aici a fost el puternic, doar fluxul economic creat 
prin ele era puternic şi rapid. S-a impus mai ra- 
pid decât se aşteptau alții tocmai prin aceste flu- 
xuri care au măturat, ca un puhoi, spaţiul public 
al societății italiene. Noile fluxuri nu sunt puter- 
nice prin producția de ideologie sau propagan- 
dă, ci prin forța de penetrare a unor spaţii socia- 
le largi şi diverse. 

Are loc astfel şi o uşoară dezagregare a sis- 
temului partitocratic. Unii au numit asta tele- 
populism, alții au vorbit de telecrație. S-a mutat 
sediul politicii din clădirea guvernului în stu- 
diourile de televiziune? 

Încă nu, dar nu mai este mult până în acel 
moment. Chiar şi semnele pe care le avem azi ne 
arată o criză majoră a reprezentării politice. În loc 
de programe politice, ideologii de stânga sau 
dreapta, televiziunea furnizează concursuri, sport, 
show-uri. Berlusconi a câştigat puterea după ce a 
învins televiziunea publică printr-o rețea de te- 

leviziune comercială. I-a convins pe italieni să 
eze şi pe urmă a făcut să se nască utopia poli- 
uca. A creat partidul-întreprindere şi ceea ce unii 
alisti au numit deja ideologia managerială. 
Revenind la propriile noastre întrebări, se în- 
lumplă asta doar în Italia? Se întâmplă peste tot, în 
„muri şi expresii cotidiene diferite. Se pare că şi noi 
mergem destul de repede pe această cale a crizei 
„prezentării politice şi pătrunderea unei logici a 
lrancizei în politică românească. Încă PSD-ul re- 
prezintă stânga, prin origini, prin discurs şi mai 
iles prin... preşedintele Iliescu. Şi Partidul Demo- 
„at are o echipă de oameni de stânga, dar nu ştim 
cal vor mai rezista. În schimb, Băsescu a câştigat 
luperile dansând după refrenul „Gaşca mea/ nu 
poale să stea/ liniştită/ nici o clipă”, Vadim Tudor s-a 
retras în culise şi mai avea doar un pic până să-şi 
Irunjureze organul - cum inspirat glumea el la în- 
«putul erei noastre postcomuniste, trei partide 
„au schimbat denumirile, Ion Iliescu - o emble- 
ma a stângii, a fost învins de un tânăr cosmopolit. 
PUR-ul, partidul-televizor - cum a fost numit 
concernul lui Voiculescu, a reuşit prin legitimitate 
calodică să intre de două ori în Parlament prin 
vvaliții în care au oferit nu doar un canal, dar şi o 
modalitate de legitimare. Nu de mult, concernul 
lui Voiculescu a intrat în conflict deschis cu con- 
cornul mediatic important al lui Liviu Luca, 

într-un război de uzură, care este semnul mutării 
bătăliilor politice pe terenul mediei folosite ca te- 
ren politic. Pe concernul lui Liviu Luca poate fi 
uşor altoit un politician telegenic. Să nu uităm că 
Gigi Becali şi-a construit filiale după principiul 
francizei în toată țara. Vadim Tudor se retrage şi 
ameninţă cu un post de televiziune. Un primar de 
stânga, Băsescu, îl înlocuieşte la jumătatea cursei 
pe candidatul dreptei la preşedinţie, Stolojan, şi 
câştigă cu voturile aceluiaşi electorat. Cârcotaşilor 
care vor obiecta că Voiculescu nu e Berlusconi, 
cum cioara nu e vultur, le pot spune că, la noi, doi 
antreprenori mai mici fac cât unul mare din Euro- 
pa. Adică, Copos + Voiculescu înseamnă tot fot- 
bal, televiziune, bani şi politică. 

Sunt destule argumente ca să observăm că 
gena politicii suferă şi la noi mutații. Unii vor 
spune că a fost depăşit în acest fel clivajul stân- 
ga-dreapta. Încă nu putem şti sigur. Ştim un lucru 
cu certitudine, o nouă ordine politică îşi face loc. 
Cei care mai visează la purificarea politicii prin 
revenirea la valorile stângii sau dreptei trăiesc o 
mare iluzie. Şi vor trăi un lung şir de dezamăgiri 
viitoare. Noţiunile de stânga şi dreapta corespund 
încă unei realităţi politice din România atipic înțe- 
lese şi practicate, dar jurnaliştii şi politicienii le în- 
trețin încă şi poate că electoratul chiar are nevoie 
de ele. Ca repere ale unei lumi uşor de înțeles. 

Pe de altă parte, nu putem să nu ne uităm la 
„va ce se întâmplă în jur. Ne îndreptăm spre 
partidul-franciză, spre o politică-mutant şi un 
lreprenoriat politic care sfidează tradiția pe 
ware o idealizăm intelectual, dar oricum. nu o 
pica respectăm cotidian, pe malurile Dâmbo- 
viei. Cred că primul atribut cu care suntem cre- 
dilati de acel episcop ortodox din secolul 17 este 
interesant şi merită să-l luăm în calcul: politicie- 
1i români sunt iubitori de nou. Fără a apela la 
Ivuria formelor fără fond, observația simplă ne 
waltă că politicienii români intuiesc ceea ce nu 
clesc, mimează ceea ce nu simt, se orientează cu 
un al şaselea simţ la direcţiile politice mondiale 
ui ales acum în apropierea integrării. l 
Nu are cum să ne placă un asemenea viitor 
dar ar fi mai grav să nu fim pregătiți pentru á 
Nu vom fi de acord cu sfârșitul ideologiilor tra- 
«Iționale, poate o să-i atacăm pe mesagerii care 
ne aduc veştile proaste. Suntem meşteri seculari 
la bă gatul capului în nisip. Dar îngrijorarea poa- 
te fi legitimă. In România nimănui, în spatele 
Iancizării politice româneşti dispare statul 
\dică cel care trebuie să facă diguri, să dute 
oamenii la calamități, să-i convingă pe români 
„A se asigure în caz de tornadă. | 


13 mai 2005 

Societatea românească, precum orice societa- 
te contemporană, este fragilă şi uşor de condus. 
Manipularea este un proces cotidian. Face parte 
din jocul politic. Toţi actorii sociali caută să-şi 
mărească puterea în spațiul public. Puterea poli- 
tică va încerca mereu să controleze procesele de 
informare, să câştige aliaţi din liderii de opinie, 
să direcționeze interpretarea socială a acțiunilor 
guvernamentale. Opoziția caută să pună în prac- 
tică strategii de contrainformare, să tipe că totul 
este propagandă, să stimuleze crize şi voci critice 
venite din spaţiul social. Opoziția va marca în- 
totdeauna mesajele puterii cu mici descriptori de 
contrainformație, cum s-ar putea spune mai teh- 
nic. Şi Puterea, şi Opoziția încearcă să câştige de 
partea lor jurnaliştii şi instituţiile lor. Pe termen 
scurt reuşesc, pe termen lung, nu. Inundatiile din 
Timiş sunt un excelent studiu de caz pentru a 

vedea cum acționează, într-o situație de criză, cei 
4 actori sociali importanţi: Palatul Victoria, 
Cotroceniul, Opoziția şi mass-media. 

Criza inundațiilor a început lent, lipsa de 
„le a autorităților locale şi centrale i-au tinut 
pe oamenii din Timiş timp de două săptămâni 
„i apa în case fără să ştie toată tara. Primul me- 

' public al prefectului de Timiş a fost după 
doui săptămâni, iar premierul şi preşedintele i 
Inceput să acționeze după trei săptămâni. În fa- 

n intar s-a întins o capcană pentru presă şi opi- 
nia publică, adică o inoculare a cadrului de ci 
Plicație. Guvernul a încercat să se derobeze de 
„Ii responsabilitate dând vina pe greaua moş- 
lenire pesedistă. Aceasta a reuşit, pe toate cana- 
lele a păreau miniştri care acuzau guvernarea 
Ire ută de furtul banilor de la diguri. 

laza a doua a fost cea a escaladării. Aici 
comunicarea guvernamentală trebuia să poată 
“rea 0 reacție în lanţ, dar Guvernul a făcut prima 
vreseală: nu a ştiut că, fundamental, opinia pu- 

nică nu aşteaptă comunicare, ci actiune din par- ` 
lca Guvernului. Deci, pe lângă comutare Gu- 
vernul ar fi trebuit să acționeze. Amăgit de suc- 
“sul facil din prima parte, a continuat să accele- 
je comunicarea victimizantă a guvernelor din 
„iii 35 de ani, cu excepția celor din 
| 97-2000. Această slăbiciune de a lăsa spații 
poale de joc pentru parteneri a fost repede s e- 
„ulată de ceilalți actori participanți la jocul pole 
lic. Mass-media a înțeles că resursele criticii PSD 

sunt pe sfârşite şi că aroganţa premierului, lupta 
sulfinei cu media şi posibilitatea excitării sfios 
naționaliste în scandalul pompelor ungureşti 
reprezintă câmpuri importante de bătălie. Cel 
mai bine a speculat criza echipa de la Cotroceni. 
Aici, preşedintele a intervenit rapid, vorbind de 
remanieri, incapacitatea Guvernului, de faptul 
că Domnia sa, personal, ar fi făcut mai mult da- 
că ar fi avut prerogative. O mişcare excepționa- 
lă, dar care a dezlănțuit presa împotriva Guver- 
nului. 

În faza a treia, problema este preluată în 
discursurile şi jocul politic şi se bazează pe con- 
strucția unui eveniment de excepție, eveniment 
care să fixeze în memoria colectivă o idee. Şi aici 
Guvernul a fost incapabil să facă ceva, rămâ- 
nând să asiste neputincios la jocul celorlalți ac- 
tori. Media a lansat eticheta, a lansat o sintagmă 
care excludea Guvernul dintre actorii compe- 
tenți în rezolvarea crizei: România nimănui. 
Evenimentul a fost creat de televiziuni prin câ- 
teva teledonuri, care i-au adus pe politicienii 
umiliți să răspundă la telefoane canalizând soli- 
daritatea populară. A fost adus astfel în scenă 
salvatorul anonim, poporul român generos, cel 
care de 2000 de ani salvează această frumoasă 
țărişoară. Preşedintele a reuşit să arate că-i pasă, 
Opoziția că încă are capacitatea de a-i proteja pe 

oi năpăstuiți (marca indubitabilă a stângii), dar 
Guvernul a ajuns în situația ca, în ultimul sondaj 
Iiomar, 78% dintre români să considere că a 
„„tonat ineficient problema inundaţiilor, în 
„laşi sondaj 57% fiind nemulțumiți de activi- 
Wilca Guvernului Tăriceanu. l 
Publicarea în cadrul Barometrului de Opinie 
lublică alături de nişte rezultate cu intenţii de 
ol de 60% pentru Alianța D.A., care nu seamănă 
u cele ale altor institute, a unor date în care 
iproape 60% dintre români au spus că sunt feri- 
uli, reprezintă o altă strategie de manipulare. Fi- 
ind date publicității câteva sondaje CURS, IMAS 
au INSOMAR, care arătau că Alianta a scăzut 
ub 50%, iar Opoziția se apropie sau trece de 
0, un actor al societății civile, cu birou la 
C olroceni, a încercat o nouă manipulare, fină, ce-i 
diept, poate chiar prea fină pentru obținerea 
unui rezultat palpabil. Echipa doamnei Weber i-a 
intrebat pe români dacă sunt fericiți, dacă se simt 
iubiti şi chiar ce înțeleg oamenii prin fericire. Ce 
intrebare frumoasă, nici nu-ţi vine să te gândești 
la manipulare când cineva te întreabă piata 
uurre! Când cineva te întreabă de sănătate sau de 
Ivricire, simţi nevoia, ca subiect al anchetei, să fii 
„tu simpatic cu el. Sondajul nu i-a întrebat pe 
oameni despre modul cum Guvernul gestionează 
problema medicamentelor sau cea a situaţiilor de 

urgenţă. Aici, răspunsul ar fi fost previzibil. 
Echipa d-nei consilier a căzut în melancolia în- 
trebărilor esenţiale, Ființa şi Neantul fiind preo- 
cupări destul de importante ale tranziției pentru 
oamenii simpli. Dar ce căutau întrebările despre 
fericire alături de întrebările privind activitatea 
preşedintelui Băsescu sau a premierului Tări- 
ceanu? Nu trebuie să fii sociolog ca să-ți dai sea- 
ma că sunt elementele unei noi strategii de ma- 
nipulare politică. Manipularea face parte din jo- 
cul politic şi doar talibanii uneia sau alteia dintre 
cauze cred că ea este doar opera adversarilor şi 
nu este practica propriului grup. 

Rivalitatea dintre Putere şi Opoziție pentru 
controlul opiniei este un joc ritualic, indiferent de 
configuraţia politică. Cele mai multe strategii de 
manipulare nu reuşesc să blocheze gândirea dacă 
cineva spune adevărul. Cu atât mai mult cu cât, 
iată, vin reprezentanții puterii să ne întrebe cum 
stăm cu fericirea. Într-o Românie a nimănui, feri- 
cirea devine obiect de inventar şi de dinamici sta- 
tistice. Peste 3 luni vor veni poate din nou să ne 
întrebe, iar peste 6 luni nu-i exclus ca ea să devi- 
nă mijloc fix. Bucurați-vă că încă nu plătim im- 
pozit pentru fericire, dar sigur va veni vremea şi 
pentru aceasta. Încă suntem fericiți pe gratis. 


3 iunie 2005 


ROMÂNIA, SFÂRŞITUL 
UTOPIEI POLITICE 


România a traversat 15 ani sub semnul uto- 
pici. Născută la Crăciunul în care am păcătuit 
umpuşcându-l pe Ceauşescu, utopia democratică 
ne-a purtat rătăcind prin deşertul fiecărui an, 
mai bine de un deceniu, obligându-ne să plătim 
acel păcat originar. 

Utopia a fost poate singurul mod prin care 
am putut noi, românii, să privim peste gardul 
prea înalt al istoriei. Utopia s-a născut pe baza fa- 
„ultăţii noastre de a visa împotriva realității, ira- 
lonal, agresiv, fantasmagoric. Am visat că există O 
Românie profundă, care nu este atinsă de comu- 
nism. Ne-am amăgit că veşnicia s-a născut în satul 
românesc şi că sufletul ţăranului român este de 
neintinat. Am visat că avem descoperiri nemaivă- 
zute, cu care am topit tancurile ruseşti care ne-au 
„lacat, experimental, în 1968 sau că am doborât cu 
laser avioane de vânătoare trimise să testeze teh- 
nologiile noastre, tot din Răsărit. Ne-am iluzionat 

„i sora noastră China îi poate bate pe ruşi cu bu- 
«tarii dacă ne supără cumva într-o zi. 

Am crezut apoi că politica este, în democra- 
ție, spre deosebire de comunism, un vehicul 
spre paradis. Un vehicul care nu are nevoie de 
vreo formă de combustibil şi nici măcar nu 
opreşte pentru alimentare. Singura problemă 
era şoferul. Utopia s-a unit cu un mesianism bal- 
canic, o variantă mioritică a rolului personalită- 
ților în istorie. Am tot aşteptat omul providen- 
tial, care să ne salveze, convinşi că ne trebuie 
conducători destoinici, care pot aduce belşugul 
prin decizii miraculoase. 

Am pus totul sub semnul Binelui sau al Rău- 
lui. Am pus şi politica sub această dualitate. Fără 
valori intermediare, fără nuanţe sau posibilități 
de a face diferențe. Unii politicieni sunt buni şi 
alții răi. Unii vor să fure țara sau s-o vândă, alții 
se luptă zi şi noapte să nu vină primii la putere. 
Ne săturam de unii, ne îndrăgosteam de ceilalți. 
Peste 4 ani reveneam la primii, scuzându-ne şi 
pupându-le mâna. Am construit un sistem politic 
bipolar, în care competitorii se urăsc între ei, pen- 
tru că tensiunea dintre extreme naşte ura. Ura 

față de ceilalți te face orb în iubirea față de cel din 
echipa ta. Într-un sistem politic bipolar acționea- 
ză gândirea simplă, viscerală. Coeziunea partide- 
lor se bazează pe loialitate simplă, cine pune în- 
trebări este eliminat ca trădător, iar dacă cineva 
are dubii, este izolat de ceilalți. 

Conducătorii iubiți de popor au spus popo- 
tului doar ce vroia să audă. Nu a vorbit nici un 
conducător despre nevoia de a munci mai mult. 
Nici că ne sculăm prea târziu sau ne culcăm 
prea devreme. Nici că ar trebui să ne spălăm 
mai des, ori să ne curățăm singuri şanțurile din 
lala porții ca să nu ne mai inunde ploile curtea. 
[oli au spus doar că există nişte trădători, există 
lorte oculte, de regulă adversari politici, din ca- 
uza cărora nu curge lapte şi miere peste colțul 
nostru de rai. Serviciile lor secrete au vorbit tot 
limpul despre ameninţări, vulnerabilități sau 
conjurații trădătoare. Dar nimeni, rii ceea nu 
a dat vreun nume. Vinovaţii au rămas miste- 
"osi, iar conducătorii deveneau de două ori mai 
puternici: deveneau păstrătorii unui secret gro- 

av, care nici nu poate fi spus măcar. Şi, cu un 
drum, puteau şi să-i şantajeze pe cei care se sim- 
leau cu musca pe căciulă. Conducătorii au scă- 
pal mereu țara de divizare, de ocupare sau de 
izolare. Erau mereu diferiţi de cei care le cărau 
lectica printre poporeni. 

Conducătorii au avut grijă ca politica să fi 
lost timp 15 ani organizată în două blocuri. Noi 
«a Ei. A existat mereu un dezechilibru între un 
partid mare (FSN, PDSR, PSD) şi o sumă de par- 
lde mai mici, obligate să se alieze pentru a câş- 
lipa. Cei ca Noi erau demni de iubire; Ei, cu toții, 

nişte ticăloşi. Alternanta la putere făcea locurile 
să se schimbe, păstrând ura intactă. 

Astăzi bipolaritatea a murit. Există tendința 
de a construi o lume politică pe trei piloni. Blo- 
cul aflat la putere este destul de divizat. Deja 
sondatorii testează separat intenţiile de vot şi 
popularitatea pentru PD şi PNL. Dacă adăugăm 
PSD, avem deja trei partide şi mai multe varian- 
te pentru alegător. Iubirea sau ura nu mai ajung 
pentru a ne raporta la spectrul politic. Trebuie 
măcar o valoare intermediară sau poate chiar 
am putea avea curiozitatea să ne întrebăm cine 
sunt politicienii pe care i-am iubit sau cei pe care 
îi uram. 

Politica nu mai este un vehicul spre paradis. 
Va deveni un fel de poştalion care ne duce până 
la han, la bordel ori poate... în fine, la muncă. Va 
deveni un mijloc de acțiune socială, nu o opțiune 
de viață şi de moarte. Poate oamenii o să-şi dea 
seama că viața lor nu mai este atât de dependen- 
tă de politicieni. Că trebuie să ne uităm la ei ca la 
nişte oameni, să-i alegem după performanţe, nu 
după pasiunile noastre ori fantasme. Într-un sis- 
tem multipolar, preşedintele nu mai este zeu, ve- 
ghind la lupta dintre Bine şi Rău, devine un pol 
care va avea poate forța de atracție politică egală 
cu a unuia dintre ceilalți trei. Poate deveni cel 
mult un preşedinte respectat de popor. 

Traian Băsescu a fost ultimul beneficiar al 
esianismului politic în România. A venit ca un 
anlierou, a spus din prima zi că şi-a uitat calul 
lb la o crâşmă, unde i-a oferit o bere, a râs 
barbăteşte, s-a luat la trântă cu hamalii politici, a 
tas de cezarii momentului, a deplâns poporul că 
osle constrâns să-l aleagă pe el, un plebeu co- 
munist. Era primul conducător care părea viu şi 
„măna cu cei mulți si flămânzi. Este ultimul 
beneficiar al utopiei, dar o utopie degradată, cea 
i care investim ultima formă a visului, adică 
nebunia de a crede că un om simplu va putea 
lace ceea ce n-au putut face cei dăruiți cu har. O 
utopie a disperaților. 

Odată cu el însă utopia politică va muri de- 
Iinitiv cu toate că, după şase luni de guvernare, 
lraian Băsescu are o popularitate foarte mare. ÎL 
vor părăsi repede politicienii, apoi jurnaliştii şi 
„poi şi oamenii simpli din public. Poate primii 
care îl vor părăsi vor fi cei apropiați, cei care au 
«perat că va fi omul care protejează o echipă cu 
interesele ei. Cu cât se luptă să acumuleze mai 
multă putere cu atât va fi mai repede părăsit de 
adulatori. Nu va fi părăsit pentru că nu este bun 
in rolul său, ori pentru că nu a făcut ce trebuie. 
Pur şi simplu va pierde pentru că este rezultatul 
pierderii fascinaţiei pentru eroul-salvator. Cru- 
„mea maselor o întrece în acest caz pe cea a 

conducătorilor trecuţi. Ei dau acum cezarului- 
descult senzația că este egalul zeilor. Dar nu 
pentru că l-ar iubi, ci pentru că vor să-i pedep- 
sească prin această blasfemie pe zei. 
într-o zi Preşedintele de acum va pierde. 
Mi-ar plăcea să cred că Preşedintele României 
va fi demn în actul ultim al pierderii puterii. Că 
va rezista trădării finale cu demnitate. De ce? El 
este şi pentru mine adversar politic, dar motivul 
meu este subiectiv. Am plecat la 14 ani din sat, 
cu un geamantan de carton în mână, să cuceresc 
lumea. Şi am văzut un lucru care m-a cutremu- 
rat: în democrație conducătorii sunt omorâți 
prin vot. Nu sunt împuşcaţi, nici băgați în puş- 
cărie, nici ghilotinați. În sistemele democrației 
utopice ei nici nu-şi dau seama că au murit. 
Umblă ca nişte fantome, se miră că nu mai sunt 
şefi. Pun totul pe seama trădării şi nici măcar nu 
ştiu că au murit. lar eu, cronicarul, nu aş vrea să 
i se întâmple asta unui consătean. 


6 iulie 2005 

In România, eticheta de neo sau de cripto- 
„umunist nu are sens. Şi chiar dacă subiecţii din 
undaje o pun, câteodată, pe unii politicieni, este 
numai un efect al dezbaterii publice şi al anali- 
“lor care au operat cu concepte valabile pentru 
| uropa Centrală. De aceea, când cineva se revol- 
la impotriva acestei etichete, îl înțeleg. Tranzitia 
ne arată cel mai bine că noi nu am avut un co- 
munism românesc, ci doar un regim dictatorial 
un despotism orientalo-balcanic. Nu am citit a 
tematic ceea ce au scris analiştii despre această 
perioadă din istoria României, probabil că au 
„umstatat şi alții acest lucru, aşa încât nu voi cău- 
la argumente de autoritate. Cert este că, în Ro- 
mania, comunismul nu a apucat să facă carieră. 
vest lucru nu s-a datorat faptului că România 
cra o societate rurală, slab dezvoltată, iar dacă 
ne luăm după Marx, revoluţia socialistă ar fi 
Iebuit să învingă în societăți industrializate 
unde clasa muncitoare se poate organiza şi Da 
le să-şi coaguleze o conștiința de clasă. | 

Comunismul românesc a fost un avorton 
datorită conjuncturii istorice. La retragerea tru- 
pelor sovietice din România, statul a fost mo- 
nopolizat, confiscat de o gaşcă ce şi-a pus etiche- 
te şi semnele simbolice ale comunismului, dar 
nu a încercat nici o clipă construcția unei socie- 
tăți după preceptele socialismului. Chiar Ion 
Iliescu, în 22 decembrie 1989, criticând dictatura 
şi familia Ceauşescu, spunea, pe bună dreptate, 
că aceştia „nu au avut nimic de-a face cu socia- 
lismul, nici cu ideologia socialismului ştiinţific”. 
Fostul preşedinte avea dreptate. Statul astfel cu- 
cerit după război de un grup al vechii Securități 
a început să fie un hibrid ciudat, un lagăr con- 
dus prin teroare şi despotism. Noua camarilă nu 
a încurajat un sistem ideologic articulat. Nu a 
apărut nici o lucrare care să fundamenteze co- 
munismul românesc, nici un element care să fie 
punct de referință pentru un proiect de societa- 
te. Din marea şcoală de filosofie interbelică nu a 
fost recuperat nimic, nici măcar gânditorii de 
stânga nu au avut nici o trecere. Am fost student 
în deceniul nouă la o facultate de filosofie. Prac- 
tic, ar fi trebuit să fim presaţi cu ideologie şi 
transformați în propagandişti. Nici vorbă! Nu 
am făcut nici o oră de socialism ştiinţific, profe- 
sorul ne preda lejer Blaga sau Marcuse. În loc de 
materialism istoric, am făcut sociologie generală, 

pe Marx l-am făcut doar la Istoria filosofiei. Să 
nu credem că era deschidere, pur şi simplu, re- 
pimul nu conta pe specialişti în ştiinţe socio- 
umane. Incuraja doar poeții de curte şi inginerii 
care să facă un proiect de societate. Într-un ma- 
nual de socialism ştiinţific din deceniul opt, ma- 
Ju mea surpriză a fost să găsesc un capitol scris 
sle inginerul hidrotehnician Petre Roman. 

In nici un caz nu erau încurajați să se gân- 
„lvască la viitorul societăţii cei care, în mod nor- 
mal, construiesc sisteme sociale, chiar vizionare 
“au utopice: filosofi, jurişti, sociologi. Aceştia erau 
considerați periculoşi pentru sistemul clientelar 
constituit, căci fac, de regulă, apel la valori şi e 
„eu apoi să justifici derivele autoritariste. Cei care 
nu monopolizat statul au stabilit un sistem de suc- 
cesiune la putere bazat pe familie şi clientelism. 
( vauşescu trebuia să fie urmat de fiul său Nicu şi 
un lung şir de copii sau nepoți urmau să fie pro- 
movați în locul părinţilor. Lipsa unui sistem poli- 
lc coerent, nu doar prin teroare, a făcut să nu 
nuvem disidenți ca polonezii, ungurii sau cehii. Cei 
„are au cerut, aproape un deceniu, procesul co- 
munismului nu au realizat nimic, chiar şi atunci 
cand au ajuns la putere, căci s-au trezit că lucrurile 
„unt prea complicate şi apartenența politică a in- 
divizilor nu reuşeşte să furnizeze un criteriu sufi- 
cient de consistent pentru stabilirea vinovaţilor. 

Timp de câteva decenii, ficțiunea comunistă 
a rătăcit în căutarea unei realități. Nu ştiu dacă 
trebuie să ne plângem sau nu pentru acest lucru. 
Sigur nu ne lipsea comunismul într-o perioadă 
în care România tocmai se trezise la viață. Dar 
despotismul şi confiscarea statului au produs un 
rău poate mai mare. Au distrus solidaritatea, 
valorile comunitare, au creat mecanisme de su- 
praviețuire care se justifică doar în lagăr. Azi, 
după 15 ani, moştenirea unui comunism inexis- 
tent este greu de ordonat, de transformat în con- 
strucție socială coerentă. Politica fără chip, făcu- 
tă sub sigla de împrumut a comunismului, a dis- 
trus România, iar efectele ei sunt mai evidente 
acum, când politicienii vor să dea României o 
față europeană. Oricum facem, din afară Româ- 
nia pare o doamnă fardată strident, căreia îi 
curge rimelul când plânge sau i se întinde rujul 
pe toată faţa când râde hăhăit. Un comunism 
românesc ce nu a mai apucat să se nască a pro- 
dus, în schimb, o tranziție de la nimic spre nici- 


unde. 


9 septembrie 2005 

OGLINDĂ PENTRU 
NEVESTELE POLITICIENILOR 


In România avem puţine femei care fac poli- 
Ia. lar cele care există, dincolo de valoarea lor 
intrinsecă, au şanse ca, prin activism, să aibă o 
imagine foarte bună. De cele mai multe ori, par- 
udele politice se chinuie să îndeplinească criteri- 
ile europene, care cer, tot mai insistent, anumite 
procente de femei în parlamente sau în condu- 
cerea unor partide. În unele țări, mai ales nordi- 
ce, femeile au cote de reprezentare obligatorii 
pentru viața publică. În Norvegia, de exemplu, 
in orice comitet numit public femeile trebuie să 
le în proporție de minimum 40%. Practica so- 
cală arată că, după trei decenii de acțiune a 
acestei legi, femeile dețin 45% din managemen- 
lul întreprinderilor de stat şi doar 8% din con- 
ducerea celor private. 

Nu ştim cum ar arăta o politică în care fe- 
meile ar avea cota de reprezentare din viața rea- 
la. Nu am elemente pentru a putea să-mi închi- 
pui decât, poate, judecând prin analogie. Dacă 
iu ca exemplu stagiul militar, dincolo de o ca- 

maraderie viril exprimată în înjurături zilnice ŞI 
beții oarbe, nimic nu îți rămâne în memoria de 
lungă durată. Era o lume fără femei, dar plină 
de mizerii, pile, hoție, turnătorii sau mârlă- 
nisme. Pozele fetelor lipite pe capacele interioa- 
re ale valizelor de lemn erau singura luminiță de 
la capătul tunelului. Nici lumile de exclusivitate 
feminină nu sunt mai grozave, probabil. Poves- 
tirile femeilor sau experiența unora dintre noi 
care am locuit ilegal în căminul VI din Haşdeu, 
în timpul studenției, ne duc tot la o concluzie 
pesimistă. 

Cert este că politica este încă o profesie 
masculină, dar destul de prost făcută de bărbați. 
Cred că, dacă mai multe femei ar fi în politică, 
politica ar fi altfel. Nu ştiu dacă ar fi mai bună 
sau mai proastă, dar ar fi cu siguranță altfel. Cu 
siguranță, politica nu ar mai fi domeniul garga- 
rei despre marile valori ale umanității şi nici un 
spaţiu al confruntărilor fără sens. Femeile au în 
stăpânire spaţiul casnic, acolo unde apar marile 
probleme pentru individ şi familie. Femeile ar 
putea apropia politica de viața adevărată, cău- 
tând soluţii la probleme care există în mod real. 
Femeile scunde nu au frustrări ca şi bărbații de 
talie joasă ajunşi conducători politici. Ele se în- 
drăgostesc egal de bărbați înalți sau scunzi şi nu 
au nevoie să-şi transmită frustrările în viața pu- 

blică. Probabil că, în acest moment, dacă femeile 
ar [i mai bine reprezentate în Alianța DA, nu am 
vorbi în fiecare zi doar despre anticipate sau de- 
«pitarea tuturor instituțiilor. Dacă am avea mai 
multe femei în politică, sănătatea familiei sau 
problemele tânărului cuplu ar fi cele mai mari 
nelinişti ale preşedinţilor de partide. Cu sigu- 
rantă că femeile ar renunța mai uşor la o funcție 
dacă s-ar simţi depășite şi nu cred că ar tine 
morțiş să schimbe chiar tot în casa politicii la 
preluarea puterii. Nu cred că femeile ar fi atât 
de bucuroase în vizitarea unui pod care se cons- 
Iuieşte în țara Buzăului până să exaspereze na- 
lunea. Nu pot să-mi închipui o femeie care se 
luptă să cucerească „puterea totală”, cred că fe- 
meile sunt obişnuite cu negocierea şi ştiu să îm- 
partă. Ele nu sunt bețive şi nici nu cred că sunt 
la tel de arogante ca noi bărbații. 

Repet, putem judeca doar prin analogie şi 
orice misogin care face apel la femeile cunoscute 
de el este, în acest caz, susceptibil de a avea 
dreptate. Dar dacă facem apel la baza de date de 
lembeli politici bărbați, putem emite măcar o 
judecată simplă: cu mai multe femei în politică, 
lucrurile nu ar merge mai prost decât merg cu 
actuala clasă politică androginizată excesiv. 

Deocamdată însă spaţiul public este ocupat 
excesiv de nevestele politicienilor. Considerate 

factori de influenţă decisivă, ele merg la semna- 
rea tratatelor sau se ocupă de remanieri guver- 
namentale. Uneori sunt bătute şi merg la poliție 
într-o sinceritate care mă uimeşte chiar şi pe mi- 
ne, părinte al legilor transparenţei şi liberului 
acces la informaţii. Nevestele politicienilor apro- 
bă bugete sau finanţări şi răspund cu mândrie la 
apelativul „Doamna Ministru”. Ele se ocupă de 
cura de slăbire a soților, iar dacă sunt suspectaţi 
că nu sunt destul de virili, atunci ele, în marea 
lor înțelepciune, le aranjează amante sau poze 
cu fete frumoase. lar când un alt politician le 
supără, nevestele politicienilor noştri aranjează 
articole despre amantele respectivului. 

Cum multe dintre ele nu se mai întâlnesc 
decât rar în pat cu soţii lor stresaţi de muncă şi 
sleiți de orele în care dictează secretarelor, ne- 
vestele se uită foarte mult la televizor. Tele- 
viziunea şi ziarele devin oglinda preferată pen- 
tru nevestele de politician. Acolo se uită să vadă 
imaginea soțului, frumos colorată şi cu profile în 
care nu i se vede guşa sau burta. În acelaşi timp, 
se enervează dacă apar competitorii soților lor. 
Fac statistici şi clasamente, se enervează şi pro- 
pun mişcări de trupe. Vor să fie anihilați demni- 
tarii din propriul partid, vor ca oglinda media 
să-l arate doar pe soțul lor. Ele nu-şi pun pro- 
blema că ilustrul pe care l-au târât la starea civi- 


70 


Oglindă pentru nevestele politicienilor 


| poate îi enervează pe telespectatori. Nici nu se 
juindesc că aroganţa lor a devenit insuportabilă, 
iar telespectatorii vor să mai schimbe jugul. 

Dar cea mai importantă activitate a lor este 
paza intrării în politică. Fac planton schimbul 1, 
' şi 3 să nu intre cine ştie ce indivizi în altarul 
democrației. Au grijă mare să nu intre femei sau 
tineri impertinenți. Pot intra doar cumetri, ne- 
poli sau nepoate. Uneori, în gesturi de revoltă, 
tepede înăbuşite, politicianul-mascul îşi promo- 
vează amanta sau secretara, dar acestea rămân 
cazuri izolate. Indiferent de situație, nevasta de 
politician face echipele de campanie, alege con- 
wlierii şi secretarele, face revista presei şi se 

ocupă zilnic cu lustruirea oglinzii. 
Cred că trebuie să dăm afară nevestele din 
politică ori să le trimitem la cumpărături. Pentru 


n putea intra femeile, cu adevărat. 


5 august 2005 

RĂZBOIUL FRATRICID AL 
ECONOMIEI CU POLITICA 


Mulţi se întreabă în aceste zile de ce nu cade 
premierul Tăriceanu şi cât va mai rezista. Părea 
plăpând, sau cel puțin aşa a fost interpretată ne- 
siguranța lui de la început, în lupta cu marele 
luptător Traian Băsescu. Părea slab până ce şi-a 
adus aminte că este exponentul unor importanți 
deținători de resurse. El însuşi fiind un capitalist 
care face bani la vedere, bani pe care-i poate de- 
clara cinstit. Şi care are de apărat interesele unor 
capitaliști români. De aceea, Tăriceanu este mult 
mai puternic decât îşi închipuie naivii. Indife- 
rent cum am încerca să O definim, politica ră- 
mâne un dans în jurul resurselor. 

Toate celelalte explicaţii privind dreptatea, 
adevărul, binele, frumosul sau democraţia sunt 
simple imagini cu potenţial ideologic. Statul a 
fost necesara invenţie pentru ca violența luptei 
pentru resurse să poată fi ținută sub control. 
Faptul că, uneori, şi doar unii, ajungem în situa- 
ţia de a crede că partidele sau alți actori politici 
urmăresc altceva decât gestiunea resurselor pe 

care le are politica sub cheie este o dovadă că 
lumea noastră e plină de naivi, fraieri şi mazete. 
vă nu-mi spuneţi că sunt resurse şi resurse sau 
ca unii umblă după resurse fine, culturale sau 
„mbolice şi doar alţii după grosiere resurse ma- 
lcriale... Până la urmă, toate formele de resurse 
œ exprimă, prin diverse forme de schimb social, 
in bani, case şi Maşini. 

Timp de 15 ani, politica a ajutat la redistri- 
buirea resurselor pe care comunismul le-a con- 
Irolat drastic. Un deceniu şi jumătate, politica a 
lost, de fapt, o politică furnizoare de resurse, 
permițând unor oameni şi unor grupuri să acu- 
muleze resurse cu ajutorul ei. Pe unii i-a ajutat 
„a facă primii bani, pe alţii să vireze contractele 
unor industrii întregi spre firmele lor. Aberația 
de acumulare a caselor, maşinilor sau terenuri- 
lor este o metaforă pentru o economie politică a 
acumulării primitive de capital. Când Radu 
Vasile a spus că nu mai este nimic de furat în 
România, ori a vrut să limiteze concurența, ori 
s a referit doar la marile întreprinderi industria- 
lc. Intotdeauna politica beneficiază de resurse pe 
care le constituie sau pe care le gestionează, dar 
«au produs în altă parte. 

Politica este, însă, şi o mare amatoare şi 
consumatoare de resurse de toate felurile. Prin 
intermediul politicii s-au validat oameni cu re- 

surse intelectuale. Cu sau fără eşecuri în politică, 
cărțile scrise sau calitățile gândirii clare sau ana- 
lizei interpretative vor constitui şi de acum înco- 
lo resurse importante pentru politică. Modul în 
care au apărut, dispărut sau reapărut intelectu- 
ali ca Andrei Pleşu, Nicolae Manolescu, oameni 
formaţi în vechiul regim, sau felul în care parti- 
dele se folosesc şi acum de diferite categorii in- 
telectuale, de la artişti la jurnalişti cunoscuți sau 
sociologi, demonstrează că legitimarea prin re- 
sursa intelectuală va continua. Un alt tip de re- 
surse au fost cele ale societăţii civile. Câteva 
ONG-uri, susținute an de an, mai ales prin re- 
surse din străinătate, la început în jurul Funda- 
tiei Soros, au constituit un necesar nucleu al ac- 
tiviştilor societății civile. Legitimarea activiştilor 
pe tărâm civic s-a făcut, în cea mai mare parte a 
timpului, prin politica de sprijin a forțelor de 
dreapta, mult prea plăpânde în lupta cu FSN-ul 
şi metamorfozele sale ulterioare. Mircea Toma, 
Renate Weber, Smaranda Enache sau chiar 
Monica Macovei şi Mona Muscă au fundamen- 
tat un tip de acţiune antiputere, care a avut o 
esenţială contribuție la construcţia culturii de- 
mocratice. Cei mai mulți dintre ei au devenit 
miniştri sau ambasadori, deci politica a folosit la 
maximum şi această resursă. 


74 


Războiu! fratricid al economiei cu politica 


In acelaşi timp, după revoluție au făcut ca- 
eră o serie de politicieni de profesie, oameni 
are activează de 15 ani în politică şi care au 
wumulat, de regulă, pe căi legale său ilegale, 
diverse tipuri de resurse. Politicienii de profesie 
unt, ca şi oamenii de afaceri, cinstiți sau mai 
putin cinstiţi, oricum nici una din categorii nu 
este blamabilă in integrum. Uneori au făcut ave- 
re prin asociere cu oameni de afaceri, alteori au 
ut averi pe numele rudeior. Despre ei se spun 
ul telul de legende, dar, în general, chiar şi ad- 
ersarii cei mai înverşunaţi nu spun nimic în 
public. Politicienii de profesie sunt în toate par- 
udele şi lupta împotriva corupției este, de fapt, 
un nume dat competiţiei dintre capitalişti şi 
„veşti politicieni. O perioadă au lucrat împreu- 
na, dar acum nu mai este Joc de colaborare între 
o. Dar, la 15 ani după revoluție, politica şi-a 
onstituit propriile resurse. Adică resursele ade- 
irate, căci esențiale vor rămâne resursele eco- 
„omice pentru societate, implicit, şi pentru poli- 
lică. Indiferent de căile prin care s-a realizat, 


România are deja o clasă a capitaliştilor. De car- 
lon sau nu, controversați sau iubiți de presă, 
oamenii de afaceri sunt ce: care vor face politică 
acum încolo. Mai œiscrei sau mai puțin dis- 

ct. De ia lu Alexandru, ce) care a construit un 

Patriciu, un capitalist inteligent şi cosmopolit, 
care a fost purtat recent cu cătuşe la mâini, capi- 
talismul românesc a parcurs un drum lung. 

Resursele intelectuale sau cele date de acti- 
vismul civic sunt importante, dar vor rămâne 
mereu resurse-surogat. Economia va furniza de 
acum încolo cele mai importante motivații poli- 
tice. În aceste zile, ceea ce are aparenţa sau chiar 
este o criză politică de sistem este, de fapt, mani- 
festarea unei importante rupturi: între economic 
şi politic sau chiar între politicieni şi capitalişti. 
Politicienii de profesie, indiferent de moralitatea 
trecută sau prezentă, nu mai pot gestiona relația 
cu oamenii de afaceri. În fața aventurierilor din 
politică sau a capitaliştilor sub acoperire, adică a 
îmbogățiților dintre politicieni, capitaliştii ro- 
mâni încep să se organizeze. Unii poate se simt 
amenințați de viitoarea integrare în UE, alții 
poate nu au aceste probleme ori sunt legați de 
capitalismul globalizat. Cei mai mulți nu sunt 
mulțumiți de politicienii de profesie, cărora 
le-au plătit comisioane şi poate vor acum o nouă 
clasă politică. Deţin deja jumătate din media 
românească, în timp ce cealaltă jumătate este de- 
ja în proprietate străină. 

În lupta cu politica ar putea să se folosească 
de o alianţă cu cei care au capital intelectual sau 
civic. Paretto spunea că intelectualii sunt o cate- 

„orie flotantă. Dincolo de fidelitățile politice, toți 
«apitaliştii noştri au ceva de apărat şi, chiar fără 
“á vrea, apără prin aceasta şi România. Forța lui 
lariceanu ar putea veni de aici. Şi s-ar putea să 
descoperim cu surpriză că societatea o să-i ceară 
intr-o zi Preşedintelui să reprezinte cu eleganţă, 
mai degrabă decât să acționeze cu putere. 


P.S.: Când puneam punct articolului, preşe- 
dintele Băsescu tocmai ataca Guvernul Tăricea- 
nu pentru posibilitatea ca unii miniştri să se afle 
sub influența unor grupuri economice. Ceea ce 
lrebuia demonstrat! Preşedintele este Politicia- 
nul 100% în lupta cu capitalismul economic ro- 
mânesc. 


12 august 2005 

Oricine vrea să se dea rotund în țara noastră 
critică Parlamentul României. Ce idioţi! spune 
despre parlamentari bişnițarul de valută de pe 
Corso, citesc ziare şi nu fac nimic. Ce cretini! 
spune şi tarabagiul din piață, se lăfăie în scaune- 
le alea comode şi au diurne de şedinţă. Dema- 
gogii dracului! îți zice în pauza de publicitate 
moderatorul de televiziune, nu se interesează 
decât de propria lor bunăstare. Ce cretini! mor- 
măie în barbă reporterul de la ziar, în timp ce îi 
aleargă pe holuri cu întrebări copiate din Istoria 
României în date. 

Te uiţi la parlamentari şi nici nu ştii ce să 
crezi. Unii vin din provincie, au pantofi scâlciați 
şi costume ieftine, de vâscoză. Alţii se îmbracă 
cu grijă, indiferent de unde vin. Stând la Bucu- 
reşti, în hoteluri sau prin garsoniere sumar mo- 
bilate, parlamentarii s-au obişnuit să stea mereu 
cu mobilul la ureche. Par mai ocupați şi mai im- 
portanți dacă sunt mereu pe fir cu cineva. Puţini 
sunt oameni de afaceri prosperi, îmbogățiți de 
conjuncturi sau prin efort lung şi greu. Unii s-au 

orientat spre parlament pentru a putea să-şi pro- 

Iejeze afacerile cinstite în fața unor mafii locale, 
nascute ca în orice capitalism incipient. Unii di- 
vorțează de nevestele grase şi se însoară cu se- 
cretare sau jurnaliste acreditate pe-acolo. Sunt 
jurişti cinstiți sau şulfe care protejează hoţii, ti- 
neri entuziaşti său cărători de geantă ori fete iu- 
bitoare de domni generoşi. Găseşti şi profesori 
universitari pentru care salariul şi diurna sunt 
oricum mai mari decât salariul lor mizer. Şi foşti 
comunişti se află din belşug acolo, dar şi unii 
care nici nu ştiu ce sunt, ori ar putea fi orice. 
“unt cântăreți sau poeți, calfe şi zidari pentru 
iluzii vechi sau noi. Sunt şi escroci, dar şi oa- 
meni de o mare onestitate, sunt lichele, dar şi 
naivi. Se înscriu la doctorate sau se fac profesori 
universitari la universități particulare. | 
Parlamentul e o lume, un eşantion repre- 
„entativ pentru lumea noastră. Dacă am privi cu 
alenție, am vedea că parlamentarii nu sunt 
uxtratereştri. Nici nu au ajuns în fața noastră 
prin selecție negativă, pentru ca să râdem de ei 
„au să-i pedepsim să stea în fața națiunii, în ge- 
nunchi pe grăunţe. Ei au fost aleşi de oameni, ca 
„i Preşedintele. Unii au în spate peste o sută de 
mii de voturi, s-a pus ştampila pe ei. Nu au fost 
votaţi în orb, au avut emisiuni de televiziune şi 
postere cât blocurile, au vorbit la televizor sau în 
piețe, şi-au pus CV-urile pe toate gardurile. Au 

fost votaţi nu pentru că erau pe liste, au fost vo- 
taţi pentru că nu erau alții mai buni în competi- 
ţia respectivă. Nu partidele sunt votate în sate 
sau în oraşele patriei, ci oamenii pe care-i aduc 
ele pe listă. Tu, cititorule genial al meu, de ce nu 
ai făcut un pas în faţă şi să încerci să-i convingi 
pe oameni să te voteze pe tine? V-aţi gândit vre- 
odată că dacă sunt atâția români deştepţi, cum 
dracu’ de suntem conduşi doar de idioţi? E ade- 
vărat că, dacă ne uităm bine, la noi nimic nu ne 
pare a fi prea bun. Doctorii iau şpăgi, profesorii 
fac meditații pe bani, poliţiştii sunt proşti, jude- 
cătorii corupți şi oamenii de afaceri sunt pro- 
fund necinstiți. Patronii sunt hoți şi slujnicele 
sunt leneşe, miniştrii sunt incompetenți, iar 
primarii nu au habar de administraţie. Buni sun- 
tem doar noi înşine, oameni de neînlocuit sau 
talente nedescoperite. Ca nişte fete frumoase dar 
fără noroc, fiecare dintre noi ne uităm în jur cu o 
luciditate şi un scepticism care ar putea chiar să 
ne sperie. Doar noi înşine suntem buni. Suntem 
în situația de a putea constitui o Românie per- 
fectă cu un singur locuitor, locuitorul „noi înşi- 
ne”. Dar dincolo de România perfectă a eului 
nostru, în România reală, aflată undeva la coada 
Europei, parlamentul este instituția de a cărei 
existență este legată libertatea noastră. De par- 
lament este legată bruma de democraţie, mica 

descentralizare şi posibilitatea ca vocea țării să 
„e audă în Bucureşti. Legile, bune sau proaste, 
pe care le acceptăm doar pentru voluptatea de a 
le încălca, sunt produse sau frământate în par- 
lament. Când puterea este arogantă şi discrețio- 
nară, doar în parlament se mai poate coagula o 
rezistență. Guvernul şi preşedintele nu pot să fie 
icântați de existenţa altei puteri, mai ales că es- 
Ie colectivă, formată din forțe divergente şi este 
preu să o cointeresezi. Dar, mai presus de toate, 
parlamentul este locul unde nimic nu functio- 
ncază fără negociere, fără comunicare, fără a-l 
asculta pe celălalt. Nimeni nu a putut, până 
acum, chiar dacă unii au încercat, să pună călu- 
sul în gura parlamentarilor, mai ales din opozi- 
lie. Parlamentul este templul democraţiei şi li- 
bertăților colective. În templu, ca şi în catedrală, 
intră şi oficiază oameni cu toate păcatele lumii. 
Parlamentul este însă o pradă uşoară pentru 
(lemolatorii de profesie şi iubitorii de putere, 
pentru dictatori sau autocrați. Masele sunt în 
stare să devoreze tot ceea ce nu pot atinge di- 
rect. Suntem în stare să ridicăm statui, doar pen- 
lru a putea să aruncăm cu pietre în ele. Ne-ar 
plăcea, dacă s-ar putea, chiar şi lumina s-o tăvă- 
lim prin noroi şi sfinții să ni-i târâm prin lupa- 
nare. Doar pentru a nu rămâne nimic spre care 
sá râvnim, doar pentru a pune în acord lumea 

cu propria noastră nimicnicie. În România per- 
fectă, cea cu eul nostru ca singur locuitor, par- 
lamentul poate să se desființeze. In România 
profundă, cea care se amestecă în fiecare zi cu 
România de gunoaie, murdară, leneşă sau cini- 
că, parlamentul este ultima frontieră a rezisten- 
tei colective la despotism, dictatură şi abuz. Ul- 
tima baricadă pe care cei mulți o mai pot ridica 
împotriva dorinței nemăsurate de putere şi a 
violentei de care este capabilă mereu politica, in- 
diferent de timp istoric sau loc. Am uitat, deja? 


28 septembrie 2005 

DESPRE VOLUPTATEA DE A SPUNE 
ŞEFU' 


Într-un salon de protocol de pe Otopeni au- 
zeam, zilele trecute, în spatele meu, un demnitar 
care spunea mereu, la trei cuvinte, cu o deosebi- 
tă voluptate, cuvântul „şefu'”. Nu aveam nici o 
curiozitate să ascult despre ce vorbea cu colegii, 
dar acest cuvânt mă lovea ritmic în timpane, ca 
o percuție amatoristică de la balul bobocilor. 

Se referea la un şef de partid, probabil, dar 
de la un moment dat a început să le spună şefu' 
chiar şi colegilor lui de călătorie, de fapt egali ai 
săi. Ce-i drept, demnitarul cu paşaport diplo- 
matic spunea foarte artistic acest cuvânt. Nu era 
o simplă pronunție, colegul meu de călătorie 
“punea „şefu” ca un soi de incantaţie, ca într-un 
ritual woodoo de masare a şefului de la distanţă. 
seful lui nu era acolo sau poate cel la care se re- 
ferea nici măcar nu-l recunoștea ca făcând parte 
din echipă. Dincolo de acestea însă, vaşnicul 
subaltern afirma prin repetiţia penibilă aparte- 
nenta la o echipă, la un sistem. Voia, de fapt, să 
“pună că nu este singur, că în jungla politicii, el, 

deşi mic la stat, este omul lui Cutare. Şeful, în 
politica românească, devine repede un fel de 
maharajah. Fie că vrea, îi place sau nu îi place 
acest lucru. Când preia biroul de demnitar, pri- 
mul lucru pe care îl fac pretorienii ce îl înconjoa- 
ră este să-i taie orice legătură cu exteriorul, cu 
realitatea, cu viaţa. Din acel moment nu mai are 
voie nici măcar să-şi care singur geanta, şoferul 
îl învaţă să nu răspundă la salut decât printr-un 
gest discret, imperceptibil. Secretarele şi consili- 
erii îl aglomerează cu întâlniri. O realitate filtra- 
tă începe să înlocuiască viaţa. I se spune de un- 
deva mai de sus (fiecare şef îşi are şeful său) cine 
sunt duşmanii şi cum trebuie tratați. Este împins 
uneori la conferințe de presă sau la talk-show- 
uri, unde trebuie să fie dur. Să-l atace pe celălalt 
cu toate armele, să vorbească mai mult şi mai 
repede. Mâine, la sediu, ceilalți o să-i spună, cu 
siguranţă, că „a fost bun”. Şi tot timpul cei din 
jur îi construiesc o amenințare care-l ţine ocupat. 
Apare din lună în lună ştirea, susurată şerpeşte, 
că nevasta şefului mare nu-l place sau că se 
spune că şeful cel mare este nemulțumit şi o să-l 
schimbe. Şi chiar dacă eşti un tip căruia i se rupe 
de funcție, ceilalți îti induc sentimentul că este 
ruşinos să nu mai fii dat afară. Sau, mai rău, te 
întreabă: dar pe noi cui ne laşi, şefu', după mari- 
le sacrificii pe care le-am făcut urmându-te pe 

dumneata. Tot mai des i se arată prin ce pericole 
a trecut, dar secretarele şi consilierii au luptat şi, 
iată, l-au salvat. Ca şef nu mai ai voie să gân- 
deşti, oricum zilnic primeşti felurite memoran- 
dumuri (sau „memo'“-uri, cum spun pretorienii 
de la cabinetul de demnitar). Nu trebuie să ci- 
teşti nici presă, există o grămadă de specialişti 
care îți fac revista presei sau analize SWOT. 
Când trebuie să vorbeşti în public sau cu presa, 
sigur vine cineva şi-ţi bagă sub nas un „Punc- 
taj”. Incet, încet, pretorienii te izolează de cei 
mai importanți colaboratori. Le spun că nu poți 
sa-l primeşti când ei au o urgenţă, chiar dacă tu 
stai singur în birou şi joci solitaire. Ei devin tot 
mai reci, iar tu începi să-i pedepseşti pentru as- 
ta. Nici nu trebuie să mai semnezi, ti se face 
ştampilă cu semnătura, ca să nu te Gboašască 
aceste penibile îndeletniciri. Orice viciu sau 
chiar nevinovată pasiune este cultivată de cei 
din jur până este dusă la paroxism. Eşti ajutat să 
colecționezi, să completezi, să te autovenerezi. 
Şeful se izolează, se îngraşă, devine o legumă tot 
mai mare, pe care toți o cultivă pentru justifica- 
rea propriei lor existențe de anticameră. În sin- 
gurătatea grozavă şi în tot mai marea frică de 
lume, se agaţă de vreo secretară, pe care, de cele 
mai multe ori, cineva a trimis-o acolo. Acasă, 
soția pare tot mai grasă şi mai bătrână, secretara 

devine repede nevastă. Ea ştie mai bine ce tre- 
buie făcut când, prea bătrân sau prea important, 
şeful nu mai are mobilitatea necesară. Dacă 
cumva îi vine vreo idee de revoltă, îl cheamă la 
el Sefu’ cel mare şi îi atrage atenția că are nişte 
dosare urâte despre el. Prins ca într-o capcană 
de şoareci, se afundă tot mai mult, începe să se- 
mene tot mai mult cu mediul, spune tot mai des 
„noi” şi se răţoieşte la duşmanii pe care nici mă- 
car nu ştie de ce trebuie să-i urască din tot sufle- 
tul. Şeful în politica noastră desemnează, anga- 
jează, desenează, stopează, girează, fondează, 
pozează, marchează, raționează, raționalizează, 
concentrează, relaționează. Face totul, dar, de 
fapt, nimic nu este în stare să facă bine, căci ac- 
ționează mereu pe terenul unei iluzii împărtăşi- 
te colectiv. De fapt, cea mai mare parte a timpu- 
lui, şeful politic îşi serveşte, fără să-şi dea seama, 
echipa de pretorieni. Vede lumea numai prin ei, 
devine un fel de sperietoare pentru grauri care 
ar putea să le atace recolta acestora. Şeful începe 
să devină, pe zi ce trece, capitalul cel mai de preț 
al unei găşti de secretare şi consilieri care i-au 
construit o cutie de rezonanță pentru deşertăciu- 
nea propriei singurătăți. Din cauza acestei găşti 
create în jurul şefului, în politica românească nu 
este uşor de acceptat votul uninominal şi, cu atât 
mai puțin, parlamentul unicameral. Nici alegerile 

preliminare sau votul secret nu pot să-şi facă loc 
în viața partidelor. Nu pot avea loc dezbateri în 
care, eventual, şeful ar putea fi contrazis de cine- 
va. Nu pot fi aduşi oameni tineri în partide şi nici 
tehnocrați. Au loc alegeri în partide în care sunt 
alese, în bloc, echipe, şi nu oameni. Ca legătura 
de pătrunjel, nu se poate lua un singur fir. Şefii 
propun cine să le urmeze, pardon, să le țină lo- 
cul, căci nimeni nu pleacă de bunăvoie dintr-o 
funcție. Soarta gărzii pretoriene este mai impor- 
tantă chiar decât țara sau democraţia. Ea, garda, 
îl programează pe şef în aşa fel încât el nu mai 
poate trăi fără protezele birocratice pe care i le 
oferă. Cu siguranță, un şef fără secretare, consi- 
lieri, curieri, experți ar fi alt om. Mult mai folosi- 
tor politicii şi chiar țării. Paradoxal, şefii cu cei 
mai puțini sfetnici au şansa de a inova şi de a fi 
performanti în politica românească. Ei nu sunt 
afectați de războiul nemilos dintre consilieri. 
Mare parte din războaiele politice ale timpului 
nostru sunt războaiele secretarelor, răbufniri ale 
unei birocrații care nu se lasă atinsă de schimba- 
rea care ar trebui să vină. Trăim o criză teribilă a 
managementului politic: ideile sunt sugerate de 
gagici, strategiile se fac la şuete de doi lei şi băşcă- 
lia devine proiect politic major. Agenda de cum- 
părături a secretarelor devine agenda publică şi 
proiectele politice majore se fac prin raportare la 

cumetrii. Totul e ca o luptă în noroi, nu contează 
tehnica sau inteligența, important este doar cu- 
rajul de a te umple de noroi, inutil, în fața unei 
mulțimi care înjură sau aplaudă. 


P.S.: La sfârşitul călătoriei, aşteptând baga- 
jele, m-am apropiat de colegul meu de călătorie 
şi i-am spus că, într-o discuție cu şeful lui, 
mi-am dat seama că îl apreciază foarte mult şi 
consideră că este un om de mare viitor. S-a uitat 
la mine buimăcit şi m-a întrebat: care din şefii 
mei, am atâția? Era fericit, oricum, cine are mai 
mulţi şefi este mai protejat, mai sigur de viitor, 
mai sigur pe sine... Obosit, m-am îndepărtat şi 
eu, pierzându-mă prin viermuiala aeroportului 
din Bruxelles. O să mă urmărească mult timp 
modul în care omul acela cânta pe zeci de nuan- 
te, cu voluptate, cuvântul şefu'. Ca un bătrân 
chinez care se spune că deosebeşte zeci de nuan- 
te de alb şi are multe cuvinte pentru un cireş în- 
florit, în diferite momente ale zilei. 


19 octombrie 2005 

CUM RECUNOAŞTEM UN 
GENTLEMAN ÎN POLITICĂ? 


Motto: 

„Acum, că masele fac baie în fie- 
care săptămână, cum vom mai 
putea recunoaște un gentleman?” 
VOGUE (1892) 


De ani de zile mă obsedează o remarcă a 
unui scriitor de tabletă sportivă care avea cura- 
jul să spună că noi construim statui doar pentru 
a putea arunca cu pietre în ele. Simtțind că acesta 
este unul din păcatele noastre profunde, dintre 
acelea care fac imposibilă coagularea unei co- 
munități puternice, am căutat argumente în tre- 
cerea timpului care să îmi arate că am ieşit din 
acel blestem. Nu am sperat că democrația, care 
se instalează cu greu în minţile noastre, va face 
minuni, dar am sperat că măcar modelele străi- 
ne, formele fără fond pe care le copiem ca papa- 
galii, ne vor putea îmbogăţi cu un pic de solida- 
ritate sau de pragmatism european. Dar au tre- 
cut peste trei decenii şi, în fiecare zi, mă lovesc 
de dovezi contrare. Nu avem în gena noastră 

natională instinctul admiraţiei. Ne lipseşte capa- 
citatea de a respecta lucrurile bune făcute de al- 
ţii sau de a perfecționa ceea ce este bun, într-o 
competiție istorică cinstită cu cei dinaintea noas- 
tră. Pentru ca Academia sau Universitățile să 
poată lansa opere şi autori de cultură majoră ar 
trebui să existe reflexul opiniei publice de a cău- 
ta ceea ce este bun şi de a constitui un câmp cul- 
tural de dezbatere a ideilor sau operelor. În poli- 
tică acest păcat îmbracă forma lipsei de fair-play 
şi competiției absurde, lipsei dialogului veritabil 
între actorii politici, orbirea față de tot ceea ce 
vine de la competitori. Acest lucru s-a văzut în 
aceste zile când s-au împlinit 10 ani de la trece- 
rea în neființă a lui Corneliu Coposu. Puţine 
ecouri neformale ale trecerii lui prin viața noas- 
tră politică, mult formalism şi complezență, poa- 
te o prea mare discreție în a spune că Seniorul a 
marcat epoca noastră. A marcat o epocă nu prin 
construcţia politică pe care a lăsat-o în urmă, un 
eşec de proporții, nici prin operă sau cine ştie ce 
gesturi ritualizate de marii regizori ai istoriei 
noastre mici, cotidiene. A marcat, alături de lon 
Raţiu, o epocă prin faptul că au fost doi gentle- 
meni într-o politică primitivă a ultimului dece- 
niu al celui mai zbuciumat secol pentru Româ- 
nia. 


90 


Cum recunoaştem un gentleman în politică? 


Dar cum să recunoaştem un gentleman la 
100 de ani de la epocala dilemă pe care am ci- 
tat-o în motto? Mai mult, cum să recunoaştem 
un gentleman în politica românească? Astăzi 
toți politicienii se îmbracă frumos, unii frecven- 
tează chiar stilişti. Spun la televiziune discursuri 
scrise de specialişti, participă la teledonuri cari- 
tabile. Sociologii îi învață ce teme sunt cool şi 
care nu trebuie atinse, psihologii le spun care 
sunt cuvintele calde şi care sunt cuvintele reci. 
Alți specialişti îi pregătesc să argumenteze în 
polemici subtile fără a da cu pumnul sau cu 
pantoful în masă. Unii îşi comandă sondaje care 
atestă că sunt cei mai frumoşi, cei mai eleganţi 
sau cei mai doriți de electoratul feminin, altăda- 
tă masat simbolic doar la APACA. Căutând un 
asemenea model de gentleman ne vin în minte 
imagini, nu modele, nu reguli, imagini care au 
lăsat în mintea noastră o urmă neînsemnată, dar 
care, cu timpul, începe să devină prezenţă vie. 
Pe Corneliu Coposu l-am văzut o singură dată, 
cu puţin înainte de a muri, într-o sală a Filarmo- 
nicii din Cluj. Era o întrunire a CDR-ului, iar eu 
insoțeam acolo o prietenă care era cederistă 
exaltată, eu fiind mai degrabă curios să-i ascult 
pe Manolescu şi pe Ana Blandiana. La vederea 
lui Coposu, sala s-a ridicat în picioare şi a scan- 
dat minute în şir „Co-po-su, Co-po-su”, într-un 

ritm de aplauze care ne aduceau aminte de 
scandările pentru Ceauşescu. Pe parcursul dez- 
baterii, habotnicii CDR au repetat această figură 
încă de vreo douăzeci de ori. Eu m-am ridicat la 
primele două apoi, invitat fiind, şi nu membru 
sau simpatizant, am rămas aşezat, singur într-o 
mare de paltoane ce miroseau a naftalină. Cor- 
neliu Coposu se ridica de fiecare dată, dar re- 
cepta aplauzele cu o imensă tristețe şi ruşine, 
stătea drept şi nu ştia ce să facă cu mâinile lui 
mari. Eu stăteam jos, înconjurat de ura celor din 
jurul meu, chiar cunoştinţa mea n-a mal vorbit 
cu mine peste un an de zile, şi mă aşteptam ca 
sala să pună mână de la mână ca să mă ia de gu- 
ler şi să mă arunce afară pe scări. La un moment 
am avut senzația că, preț de 1-2 minute am ră- 
mas singuri față în față, în mijlocul acelui delir, 
cu Corneliu Coposu. Eu, un tânăr asistent uni- 
versitar mânat de iluzia neutralității absolute, el - 

un candidat la nemurire, întristat de faptul că 

lumea din jurul lui nu ştia să-şi exprime iubirea 

decât prin mijloacele prin care fusese terorizată 

s-o simuleze. M-a învăluit într-un zâmbet cald, 

înţelegător, în timp ce eu juram în gândul meu 

că nu voi face niciodată politică, iar el probabil 

că ştia că mă înşel. 
Ion Ratiu a fost lăsat la Turda fără priveghe- 
re în noaptea dinainte de a fi coborât în pămân- 

tul Ardealului. Nu s-a găsit nimeni să stea la că- 
pătâiul lui înaintea marii treceri. Este aproape o 
metaforă pentru apetitul românesc în devorarea 
idolilor. Rațiu mort nu mai valora nimic în ochii 
celor care altădată îl divinizau cu speranţă. 
Destinul acestor doi gentlemeni ai politicii 
noastre ne arată că această specie de politicieni 
este rară, dacă nu cumva a dispărut complet. 
Aceşti politicieni au fost puternic brutalizaţi de 
societatea românească, dar au rezistat singuri în 
faţa urii generale, cu stoicism şi un fanatism al 
asumării condiției tragice. Au fost acuzați că 
sunt spioni străini sau că vor să fure fabricile şi 
uzinele scumpei noastre țărişoare. Azi, cei care îi 
acuzau atunci au devenit proprietari peste son- 
de, fabrici şi uzine, holde şi alte cele. Torționarii 
lor s-au împărțit echitabil prin toate partidele. În 
urma lor nu a rămas un partid puternic, ci un 
partid sfâşiat de lupte interne, trădat de aliați. 
Nimeni nu i-a urmat pe aceşti gentlemeni 
pentru că nu ofereau posturi în administrație, 
nici fabrici de privatizat, nici salarii de politi- 
cieni petrolişti. Au lăsat în urmă o dâră de lumi- 
nă care nu umflă conturile şi nici nu se poate 
măsura în bani. Lumina lăsată de ei nu putea fi 
transformată în capital de partid, căci este o lu- 
mină pe care nu o pot vedea toți. Ei nu au lăsat 
în urmă un partid sau o mişcare politică amplă 

pentru că moştenirea lor nu putea fi privatizată. 
Ei nu pot aparține unui singur partid, ei nu pot 
fi revendicați ca proprietate de familie sau de 
grup. Pentru că ei aşteaptă undeva cuminţi să ne 
trezim, să înțelegem singuri că şi în faptele de 
istorie trebuie zidită o parte din sufletul şi inima 
noastră. Ei rămân un reper pe care într-o zi îl 
vor descoperi cei care nu sunt conduşi de in- 
stincte gregare şi nici de dorința prădătorului de 
haită. Ei pot fi felinare pentru cei care nu au cu- 
rajul să creadă de la început că schimbarea lumii 
începe cu un pas pe care trebuie să-l facem în 
fața gloatei, oricât de firavi am părea că suntem 
în fața tancului istoriei. Gentlemenii din politică 
pot fi modele pentru cei timizi, niciodată pentru 
obraznicii vânători de ocazii. Fără a lăsa funcții 
moştenire şi nici legatari testamentari sau poate 
tocmai de aceea, gentlemenii pot schimba desti- 
nul istoric al unei națiuni. Gestul lor simplu de a 
trăi vertical într-un lan de trestii, care se îndoaie 
după vânt, îi poate ajuta pe cei singuri ori pe cei 
care s-au rătăcit în credinţa că viața poate fi mai 
bună şi se poate trăi şi în afara ticăloşiei. Acum 
când masele stau cu gura căscată la falşi profeți 
şi la bădărani, la gureşii de ocazie sau torționari 
transformați în apostoli ai românismului, acum 
deci, mai putem recunoaşte un gentleman în po- 
litică? Gentlemenii au plecat din politica româ- 

nească, dar nu suntem mai săraci. La icoana lor 
nu merg purtătorii de stindarde şi nici gorniştii 
din politică. Nu vor primi onoruri şi nici nu li se 
ADE. 

or scrie ode. Lângă statuia lor nu-şi vor face 
poze de familie politicienii, bune de agăţat în 
sedii. | 

7 Cei care se vor opri lângă icoana lor vin din 
viitor şi viitorul nu poate fi prins în fotografii de 
rup. Plecarea gentlemenilor ar putea deschide 


epoca unel generații politice căutătoare de mo- 
dele, nu de sponsori. 


16 octombrie 2005 

ACŢIUNEA CA ANTIDOT 
AL DISPERĂRII 


Sociologii fac distincţie în analiza fenome- 
nului politic între joc politic-politicianist, com- 
petiția dintre actorii politici şi acțiune politică 
funcțională, adică acele aspecte care fac mana- 
gementul societății, cele care produc soluții la 
probleme sociale, aduc decizii pentru societate 
sau națiune. Partea de joc politic este vizibilă şi 
foarte prezentă în campanii electorale, iar cea de 
acțiune ar trebui să fie covârşitoare în perioadele 
neelectorale, în restul timpului. 

Trebuie să existe un echilibru între aceste 
două componente, este nevoie şi de comunicare, 
dar majoră trebuie să fie acțiunea producătoare 
de decizii. Unii chiar măsoară proporția celor 
două tipuri de activităţi pornind de la subiectele 
mediatizate zilnic sau de la comunicările oficiale 
ale partidelor şi liderilor politici. 

Eroii de operetă sunt cei mai mari politicieni 
la noi. Simpatici, prieteni cu unii jurnalişti, cu 
cercuri de admiratori care povestesc mereu des- 
pre cine ştie ce congres sau conferința în care „X 

i-a zis-o lui cutare”. Ei sunt abonaţii tuturor con- 
ferințelor, spun epigrame, îşi scriu mici textulețe 
pe bilețele discrete de unde citesc cu fereală ce a 
spus Talleyrand sau Cicero. Noului venit în par- 
tid i se aminteşte mereu că n-a prins cine ştie ce 
eveniment memorabil, în care eroul tuturor a fost 
magistral. Şi neruşinații pot face faţă cerințelor de 
joc politicianist, ei nu roşesc să înjure pe oricine şi 
nici nu se dau înapoi de la nici un fel de insultă 
ori neadevăr. Liderii se înconjoară adesea de me- 
seriaşi ai politicianismului sau de şmecheri ce 
aranjează afaceri cu adversarii sau mici şantaje. 

Politicianism este şi competiţia simulată, 
lupta pe care unii o fac doar de ochii lumii. Mai 
ales în teritoriu, unii se arată la partid ca duş- 
mani de moarte, se atacă în conferințe de presă, 
dar mai ales în şedinţe de partid cu uşile închise, 
dar în secret fac afaceri împreună cu adversarii. 
Câte consilii locale nu s-au aflat în conflicte ire- 
conciliabile cu primarul (sau primarul general)? 
Păreau blocate din cauza luptei dintre partide, 
dar până la urmă tot bugetul era cheltuit pe 
principiul: un proiect al meu contra unuia al tău. 
Nu a rămas nici un ban necheltuit, deşi practic 
toată lumea ştia că timp de patru ani consiliul 
local (sau general) nu a funcționat. 

Din păcate, în România, cei care nu partici- 
pă la jocul politicianist se ocupă de metapolitică, 

filosofie politică sau analize. Comentează cine 
este mai tare, care mai sunt relațiile dintre lide- 
rul PD şi cel al PSD, cine mai trădează la liberali, 
cine-l sapă pe Vadim, cine urmează să fie sacri- 
ficat. Cine ce afaceri ilegale a mai făcut şi cine a 
căzut în dizgrație, ce fețe au mai apărut, cine 
este mai securist sau mai spion. Liderii din teri- 
toriu se interesează zilnic care este starea vremii 
în relațiile dintre dumnezeii de la vârful parti- 
dului. Dacă nu se ceartă pe televiziuni, pot res- 
pira şi ei fericiți. 

Altă parte importantă din timp este ocupată 
de competiţiile interne. Liderii vor să se eterni- 
zeze la conducere, vicepreşedinții au grijă să sa- 
pe mereu, discret, la fotoliile preşedinţilor, găş- 
tile vor să se excludă reciproc din partide, gene- 
rațiile consumă energie importantă în a se lupta 
absurd între ele. Luaţi informațiile de pe si- 
te-urile partidelor sau din fluxul de ştiri ale 
agențiilor şi faceți o analiză simplă de conţinut 
şi o să vedeţi câtă energie au cheltuit pentru po- 
liticianism şi câtă acțiune politică adevărată au 
pus în practică. 

O să rămâneţi surprinşi de puținătatea poli- 
ticii adevărate. Joan Baez spunea odată că „acți- 
unea este antidotul disperării”. Se referea la o 
practică socială pe care încerca s-o schimbe cu o 
chitară de lemn, poate se referea la propria ei 

viață. Nu mai ştim acum şi nici nu mai are im- 
portanță. Acţiunea este o modalitate de a face 
politică. Nu gargara, nici sloganul, nici frazele 
storăitoare sau săritura zilnică la gâtul adversa- 
rului. Nu cine vorbeşte mai frumos sau mai 
mult este cel mai bun politician, nu cine este cel 
mai bun prădător politic şi nici cel care ştie cel 
mai bine fraze din Constituţie. 

Sigur, sunt şi momente de război în politică 
şi eroii trebuie recompensaţi, dar războiul conti- 
nuu între partide nu este decât o formă degrada- 
tă a politicii. Câştigarea puterii şi impresionarea 
publicului sunt doar mijloace pentru a atinge 
scopuri care derivă din valori. Avem atâţia ge- 
nerali de carton sau părinţi ai diferitelor acte de 
bravură, fără valoare istorică, încâi cei care vin 
să facă ceva în politică îşi pot găsi cu greu un 
iocşor unde să nu fie daţi la o parte de lucrătorii 
cu gura din politică. 

Acţiunea politică înseamnă să faci ceva pen- 
tru oameni. Să faci legi sau regulamente, să cu- 
noşti necazurile lor şi să cauţi soluţii, să oferi o vi- 
ziune, să-i ajuţi să facă singuri ceva mai mult pen- 
tru propria lor existenţă. Şi atunci când faci drep- 
tate sau repari nedreptăți, când îi ajuţi pe oameni 
să semene sau să are, când lupti pentru o viață 
mai bună, în toate aceste acțiuni sunt acţiuni poli- 
tice veritabile. Să negociezi pentru țara ta, să ajuţi 

economia, să întăreşti moneda națională, să înveți 
pe cei care nu au văzut încă lumina cunoaşterii. 

Viaţa politică există pentru acțiune, nu pentru 
politicianismul de atâtea feluri. Campania electorală 
continuă, lupta cotidiană dintre politicieni şi partide 
arată cât de imatură este viața politică românească. 
Mulţi politicieni se mândresc cu faptul că de 15 ani 
câştigă alegerile în cutare regiune, județ sau oraş. 
Consideră că duc greul partidului şi-i atacă pe alții 
care nu reuşesc să aducă procente ca şi ei. Vor să 
primească posturi de conducere sau bugete cres- 
cânde pentru zonele lor. Trec însă sub tăcere faptul 
că în toți aceşti ani viața oamenilor pe care i-au con- 
dus nu s-a schimbat, că pe timpul când au condus ei 
acolo s-au degradat digurile sau podurile făcute de 
Ceauşescu, iar acum comunitățile sunt spulberate 
de ape, sărăcia este la fel, şcolile se dărâmă, medicii 
nu se deranjează să meargă la țară. 

În multe locuri, în spatele victoriilor strălu- 
citoare se află mizeria şi disperarea, deşertul so- 
cial şi sărăcia. Uneori victoriile unor oameni po- 
litici pot fi înfrângeri pentru oamenii din acele 
comunități. Vine vremea când oamenii politici 
trebuie să fie evaluați după acţiunile lor de poli- 
tică adevărată, nu după gargara sau după per- 
formanţele de campanie politicianistă. 


18 noiembrie 2005 

În viața medicală, miopia este o afecțiune 
care face dificilă vederea la distanţă. În viața so- 
cială şi politică, ea este o boală care face ravagii 
pentru că îmbracă multe forme: de la lipsa vede- 
rii de perspectivă, la narcisism politic, de la izo- 
larea în sediul partidului la închiderea ochilor la 
propriile greşeli. Miopia politică nu este doar 
problema politicienilor, este o problemă a între- 
gii societăți, efectele ei fiind de natură să anule- 
ze eforturile unor generaţii întregi, risipind 
munca grea a oamenilor sau a comunităților. În 
plus, miopia aparţine întotdeauna politicienilor 
şi niciodată amărâților de consumatori ai politi- 
cii, cum le place unor politicieni să creadă. Ea 
loveşte, ca o epidemie, puterea politică, dar nu 
dispare nici prin tratamentul cu carantina de 
opoziție. Miopii pot fi tineri şi bătrâni, bărbați 
sau femei. Miopia politică înseamnă a rămâne 
centrat pe propria ta viziune, pe propriul dis- 
curs, a rămâne încremenit în proiect. 

Pentru miopii din politică, reacțiile benefici- 
arilor politicii nu contează decât sub forma de- 
gradată a votului, cetățeanul nu este privit nici- 

odată ca partener. Sondajele sunt folosite doar 
ca oglinda în care politicienii îşi privesc aura şi 
se uită cu atenție la ele doar dacă se văd fru- 
moşi, inteligenți şi iubiți de popor. Uitându-se 
doar la sine sau la cercul celor mai apropiați, 
majoritatea politicienilor pierd contactul cu rea- 
litatea, îşi pierd orice urmă de obiectivitate a ju- 
decăţilor şi realismul viziunii, dacă l-au avut 
vreodată. Dacă ar pune pe cineva să facă un 
studiu asupra impactului a ceea ce ei spun în 
campanie, ar vedea că sub 20% din români înțe- 
leg cuvintele pe care ei le spun cu suficiență, la 
televizor sau în discursuri: inflație, subsidiari- 
tate, infrastructură, tehnocrați, unicameral sau 
altele. 

Dacă ar vrea să ştie cu adevărat ce cred oa- 
menii, ar cere sociologilor să caute doar ceea ce 
este negativ în legătură cu percepția politicii, ar 
dori să afle ce-i enervează sau supără, ce ar tre- 
bui schimbat, cine nu ar mai trebui să iasă în 
public. Şi nici nu şi-ar comanda sondaje pano 
nale, aşa cum cei care-i finanţează le comandă 
costume la Milano sau Paris. Mă refer nu la re- 
zultatele sondajelor, care în cea mai mare parte a 
lor sunt onest lucrate, ci la faptul că sunt co- 
mandate sondaje în care sunt evaluați ca actori 
politici majori, adică politicieni vii, care există şi, 
deci, contează. 


Miopia politică 


Politicienii atinşi de miopie se gândesc la 
trecutul lor politic ca la o formă de perfecțiune. 
Pentru ei, dacă sunt în opoziţie sau scoşi pe linie 
moartă, singura lumină vine din trecut. Toate 
insuccesele lor trecute sunt sabotaje, toate victo- 
riile sunt o dovadă a unei forțe care nu a fost lă- 
sată însă să se manifeste plenar. Frica de viitor îl 
face pe politicianul miop să se întoarcă întot- 
deauna în trecut, să se rezeme de el pentru că 
trecutul, mort fiind, nu-i mai poate face surprize 
neplăcute. Trecutul se lasă amputat şi interpre- 
tat până devine o pernă moale. Foştii miniştri 
Visează să se întoarcă la putere, parlamentarii 
uitaţi visează o zi a restaurației, când vor relua 
mantia de purpură. Majoritatea politicienilor îşi 
construiesc proiectele viitorului pornind exclu- 
siv de la modelul trecutului, nu adaptându-se la 
o realitate care se schimbă foarte repede. 

În general, politicienii miopi sunt prizonie- 
rii orizontului lor imediat şi înțeleg foarte puțin 
din ceea ce se întâmplă în viaţa politică şi socia- 
lă. Ca prizonieri ai orizontului lor propriu, poli- 
ticienii atinşi de miopie se înconjoară, în funcții 
publice, de familie, de prieteni, cumetri, fini, 
cumnați sau şogori. Pe relaţii de cumetrie se 
poate ajunge lesne viceprim-ministru, din con- 
tabil de firmă, ministru, sau naşul de cununie te 
poate pune prefect. Cei care fac acest tip de poli- 

tică se închid în sine, în loc să se deschidă spre 
societate. Îşi blochează calea spre ceilalți, se asfi- 
xiază încet. Dacă politicienii români s-ar gândi 
măcar cinci minute pe săptămână la ceea ce so- 
ciologii numesc legea gradelor de separare, şi-ar 
da seama că posibilitatea de a penetra în medii 
cât mai diferite este dată tocmai de deschiderea 
spre oameni noi, spre spaţii încă neexplorate, 
spre categorii de populaţie din ce în ce mai în- 
depărtate de grupul său de definiție sau origine. 
Dacă ar lua în echipe oameni noi, şansele de a se 
insera în rețele de multiplicare ar fi cu atât mai 
mari. 

Politicianul miop nu priveşte în jurul său 
decât foarte rar, iar atunci când o face, se uită cu 
dispreţ, ură sau nepăsare. Fl nu ştie astfel mare 
lucru despre România şi nici despre lume. În 
mediul lui se creează un fel de narcoză a grupu- 
lui mic, în care nimic nu poate să pătrundă, nici 
informaţii, nici oameni şi nici O schimbare nu 
mai devine posibilă. În interiorul unui asemenea 
grup, consensul afectiv ucide totul. În grupul 
mic nu există dezbatere, contradicții sau între- 
bări. În grupul politicianului miop, noi suntem 
cei care avem mereu dreptate, iar ceilalți sunt 
nişte ticăloşi sau dobitoci. Miopul nu greşeşte 
niciodată. Ați văzut vreun şef de partid să spu- 
nă simplu: am greşit? Sau unul care să-şi asume 

responsabilitatea pentru ceva care n-a mers, ori, 
Doamne fereşte, un lider care-şi dă demisia? În 
politica noastră, toată lumea caută țapi ispăşitori 
ori bieți acari Păun. Nimeni şi nimic nu pot să 
clintească credința perfecțiunii conducătorilor. 
Subordonații irigă orgoliul şefului ca pe o plantă 
de apartament şi acesta pierde treptat contactul 
cu realitatea. Miopia înseamnă şi autosuficiență, 
lipsă de curiozitate, credința că nimeni nu te 
poate învăța nimic. 

Indiferent de partid sau timp istoric, un 
demnitar înalt din România nu va avea pe masa 
lui decât maximum trei tipuri de rapoarte. O re- 
vistă a presei făcută de secretare sau cine ştie ce 
nepoată angajată la presă şi PR, un raport de la 
SRI sau alte instituții de profil, care abundă în 
expresii de genul „în cercul lui intim, X a decla- 
rat” sau se spune că politicianul X a făcut cutare 
lucru” şi maximum un sondaj vechi, care spune 
câteva lucruri deosebit de generale despre tren- 
duri politice. Este greu să găsiți pe masa politici- 
enilor importanţi din România rapoarte despre 
integritatea funcţionarilor publici care să măsoa- 
re adevărata corupție, studii privind birocrația 
sufocantă, încărcarea funcţionarilor publici, satis- 
facția măsurată la ghişeu față de serviciile publi- 
ce, nivelul de trai, evoluţia sărăciei sau a pragului 
minim de trai decent, studii despre satisfacția 

privind locuirea, starea de sănătate a populaţiei, 
opţiunile populaţiei privind planificarea urbană, 
structura cheltuielilor de familie sau altele. 

Este puţin probabil ca studiile de impact ale 
unor iniţiative legislative să fie făcute înainte de 
promulgare, dar ele nu se fac nici măcar pe ur- 
mă. Sunt specialişti tineri şi chiar bătrâni profe- 
sori sau cercetători care pot face orice studiu, 
orice expertiză, dar nimeni nu le cere, iar atunci 
când vin cu asemenea proiecte, ele nu interesea- 
ză pe nimeni, chiar dacă le-ar face gratis. Dar 
miopia este mai gravă atunci când este vorba de 
competiţia politică. Eroarea miopului este redu- 
cerea politicii la competiție. Unii dintre oamenii 
politici de astăzi, aflați la putere, au rămas cu- 


plați la lupta împotriva PSD. Pentru mulți poli- 


ticieni, politica înseamnă doar campanie electo- 
rală. Nici nu-și dau seama că de un an de zile, 
sau chiar un an şi jumătate, în unele localități 
conduc destinele acestei țări. Recent, un primar 
navetist, ajuns prin obedienţă şef de partid, de- 
clara într-o situație publică, adresându-se unor 
colegi de coaliție, „Adversarul nostru comun 
este PSD-ul, care trebuie trântit acolo unde îi e 
locul, sub 20 la sută”. Trebuia să vină să-l tragă 
cineva de mânecă şi să-i explice micuțului răz- 
boinic că adversarul comun al coaliției aflate la 
guvernare este sărăcia din casele oamenilor, 

mizeria şi corupția sunt alte ținte, moderni- 
zarea statului şi aducerea României la un nivel 
funcţional pentru circuitul economic şi adminis- 
trativ european trebuie să fie principalele lor 
preocupări. 

Mai rea decât orbirea, miopia creează iluzia 
că totul se vede clar. Şi se vede totul bine, doar 
că lumea politicianului miop este foarte mică. 
Atât de mică precum ocaua cu care încerca să 
păcălească mulțimea. Politicienii unor lumi atât 
de mici nu se pot întâlni niciodată pe un terito- 
riu comun. Ţara noastră bâjbâie spre Europa 
pentru că de peste o jumătate de secol este con- 
dusă de politicieni miopi. Mereu ne surprinde 
ziua de mâine, ca şi prima zăpadă pe edili, me- 
reu ne surprinde istoria cu pantalonii pe vine. 
lar viitorul este pentru România un cireş înflorit, 
pe care tăbărâm cu topoarele şi-l facem lemne 
pentru foc. 


14 decembrie 2005 

Anul 2006, ca oricare an, începe prin gân- 
duri răzlețe de bilanţ sau planuri de viitor. Înce- 
putul simbolic de an ne aruncă în teritoriul spe- 
ranţelor, viselor sau fricii de viitor. Cine nu re- 
cunoaşte că, măcar de câteva ori în viață, a sim- 
tit fiorul rece al fricii este mincinos, nu curajos. 
În ciuda unei dorinţe solide de viaţă şi a unui 
optimism de grănicer năsăudean, a unui realism 
care mă face să îmi doresc doar lucruri simple şi 
puţine, câteodată îmi este şi mie frică. Mă uit la 
fiul meu de cinci ani şi la mama lui şi mă sperie 
gândul fugar că ar putea rămâne singuri într-o 
zi. Altădată, când fetița mea, care tocmai a călcat 
în teritoriul fără limite al majoratului, se ascun- 
de de noi în fosta ei cameră de copil cu vreo car- 
te în mână, asta mă face să mă gândesc îngrijo- 
rat la lumea în care va trebui să lupte fără a se 
putea izola, cum face acasă. Mă trezesc câteoda- 
tă în furnicarul de la Strasbourg şi mă sperie 
gândul că țara mea nu se va putea apropia de 
grupul țărilor UE şi ar putea fi din nou tranzac- 
ționată, ca la târgul de vite, de marii samsari ai 
istoriei. 


108 


Când n-o să ne mai fie frică 


În 1990, românii au început ultimul deceniu 
al mileniului cu o mare spaimă, nu cu visele op- 
timiste despre care vorbesc unii. De regulă, re- 
voluțiile eliberează mari cantități de speranță şi 
iluzie, dar la noi am avut o revoluție fără pro- 
iect, în care eliminarea lui Ceauşescu â venit ca o 
oportunitate neaşteptată şi oricum era doar un 
surogat de proiect. Majorităţii îi era frică de un 
viitor în care unii plantaseră petardele şi fumi- 
genele spaimei de necunoscut. O să ne fure țara 
străinii, o să vină moşierii, o să apară fasciştii ori 
evreii sau o să ne cotropească ungurii. Culmea 
absurdului, multora le-a fost frică, sau au fost 
manipulaţi să le fie, de intelectuali încât cineva a 
lansat lozinca de largă respiraţie imbecilă: „Noi 
muncim, noi nu gândim”. Teama de viitor este 
normală. Ea porneşte de la faptul că viitorul este 
un teritoriu al necunoscutului. Psihologii şi so- 
ciologii spun că frica este o emoție de anticipare, 
de anticiparea unui pericol. Ea ne pregăteşte 
pentru luptă, glandele suprarenale secretă adre- 
nalină, creşte acuitatea senzorială, grăsimile se 
descompun cu o viteza mare pentru a produce 
mai multă energie. 

Ca avertizor general, frica mobilizează pen- 
tru lupta cu viitorul şi cei care au reuşit să facă 
lucruri importante pentru ei sau pentru comuni- 
tățile lor au făcut-o de multe ori mânați şi de 

teama de viitor. Dacă întrebaţi 100 de membri ai 
Academiei Române despre asta, cu siguranţă, 
nouă din zece o să vă explice că au învățat şi au 
performat în domeniul lor de competență dintr-o 
teribilă spaimă că, într-o zi, ar putea să fie obli- 
gați să se întoarcă ruşinați şi înfrânți în satul lor 
natal ori în cartierul muncitoresc de unde au ple- 
cat. La mulţi dintre ei, părinţii nu au fost la şcoala 
unde învățau decât la absolvire şi, pentru mulți, 
părinţii lor n-au ştiut niciodată foarte exact ce fa- 
cultate au făcut, decât poate că sunt studenți la 
Politehnică, Universitate ori Medicină. Dar tăvă- 
lugul prezentului, trecând de dimineața până 
seara peste noi, ne risipeşte chiar şi teama. În fie- 
care zi, moartea ne zâmbeşte de pe ecranele ştiri- 
lor de la ora 5 până târziu în noapte, când ador- 
mim. O explozie a urâtului ne umple căminele şi 
o dorinţă sadică de a afla amănuntele grotescului 
ne ține, cu copii şi bunici, hipnotizați lângă fe- 
reastra de sticlă ce dă spre infernul cotidian. 

Ne obişnuim încet cu toate aceste lucruri, cu 
moartea, cu urâtul, cu violența gratuită. Dacă ni 
se strică televizorul, avem cea mai mare dramă 
din câte se pot închipui. Între timp, ne întâlnim 
tot mai rar cu prietenii sau cu colegii. Observăm, 
mai ales de Sărbători, că suntem tot mai puțini 
la petreceri. Ne trezim tot mai izolați, iar mulți- 
mea se vrea tot mai înghesuită de Revelion prin 

săli de sport, hale de expoziţii sau restaurante 
de Sărbători. Însingurați, într-o mulțime gălă- 
gioasă şi beată, avem senzația de o noapte că 
suntem alături, solidari, împreună într-o mare 
echipă a comunității. 

Cu toată frenezia telefoniei mobile, ne trimi- 
tem mesaje automate, standard, de Sărbători, 
alocând doar două-trei secunde unuia dintre 
prieteni sau cunoscuți. Televiziunile au transmis 
în noaptea de Anul Nou chermeze de prost-gust 
și tu, care stai singur în camera ta, începi să se- 
meni cu televizorul. Te uiţi la ecranul lui de sti- 
clă mai des decât pe fereastră şi logica lui începe 
să te cuprindă, el, televizorul, devine încetul cu 
încetul prietenul tău cel mai bun, poate singu- 
rul. La spectacole şi discoteci, vedetele strigă 
mulțimii de adolescenți: „Cum vă simțiți?”, ca şi 
cum totul ar fi un uriaş salon de internați, unde 
urmează să vină drogul miraculos. Loteriile mi- 
nunate şi concursurile păcălitoare ne întrețin 
iluzia că într-o zi vom putea câştiga suma cea 
mare, său măcar televizorul dat, din când în 
când, de Prima TV. Şi copiii visează. Copiii 
noştri vor să arate bine, ca vedetele sexy şi 
proaste de pe ecrane. 

Obscenitatea publică este model pentru cei 
care stau cu religiozitate în fața televizorului. 
Fetele tinere de liceu visează la bătrâni sponsori 

cu care să apară la „De 3 X femeie”. Băieţii ar 
vrea să fie mai bine gigolo undeva „dincolo”, 
întreținuți de vreo babă stafidită, decât să facă o 
şcoală de ucenici. Şi ei nu au nici o vină. 

Şcoala este batjocorită de societate în toate 
perioadele şi nu mai avem un proiect de viitor. 
Nu ne mai dorim să gândim un viitor pentru noi 
şi copiii noştri. Aşteptăm NATO sau UE fără să 
ne gândim cu exactitate cum vom trăi, cine va 
lucra în fabrici, dacă avem sau nu nevoie de ti- 
neri sau îi înscriem încă din liceu la Loteria vize- 
lor. Nici cei mai maturi nu au ce să mai înţelea- 
gă din viața lor. Elita, analiştii sau clasa politică 
nu le explică niciodată „de ce” trebuie făcute o 
serie de lucruri. Ne cere piața, democraţia, FMI, 
UE, americanii, ni se spune cel mai des, peste 
umăr. Nu vă bateţi capul, se sugerează, zilnic, 
aplaudaţi când se cere, plângeţi la telenovele, 
faceți sex ca personajele fericite din filmele de 
după ora 24 şi totul va fi bine. Politicienii cei 
vechi ne îndeamnă să nu ne uităm cu atenție la 
trecut (nu mai contează cine a tras la revoluție, 
nici cine au fost informatorii Securităţii). Politi- 
cienii apologeți ai pieței nu ne ghidează deloc 
spre a ne gândi la viitor. Totul va fi bine, viitorul 
este un adjectiv, nu un verb. Ne spun să trăim 
bine, să dormim bine, să vegetăm bine. Viitorul 
nu trebuie să ne preocupe, el vine oricum, ca 

filmul cu Brad Pitt din grila televiziunii. Drepta- 
tea, Adevărul, Frumosul, Binele suntem noi, cei 
care avem steaguri cu numele lor, restul sunt 
nişte ticăloşi. 

Individul însingurat, tot mai nesigur şi mai 
dependent, aşteaptă ca totul să i se întâmple, ca 
și la televizor, unde finalul este obligatoriu feri- 
cit, în 99% din cazuri. În faţa acestei realităţi 
teleregizate, unii au asistat cu spaimă, până ce, 
cotropiţi de groază, au paralizat şi acum nu le 
mai este frică. Ceilalţi au fost obişnuiţi să nu mai 
facă referinţe la viitor, într-o societate care a în- 
ceput să nu mai gândească, o societate româ- 
nească fără proiect, unde de un deceniu şi jumă- 
tate navigăm în derivă. Mă îngrijorează gândul 
că, într-o dimineaţă, ne vom trezi că nu ne mai 
este frică deloc. Mi-e teamă de ziua în care nu 
vom mai simţi teama de viitor. Când nu o să ne 
mai fie frică, înseamnă că am murit, vorba unui 
personaj de film, ucenic al stoicului Marcus 
Aurelius. Sau, mai rău, viitorul nostru a murit. 
lar pentru societate acest lucru ar fi sinonim cu 
transformarea noastră din popor în populație. 


4 ianuarie 2006 

ROMÂNIA - 
SPITALUL DE URGENȚĂ 


De multe ori, țara noastră pare asemenea 
unui spital. Sau, mă rog, seamănă cu ceea ce 
credem noi, nespecialiştii, că este un spital. Me- 
tafora spitalului ne poate ajuta să înțelegem 
unele procese sociale, care, altfel, ne scapă sau 
sunt atât de evidente încât pare o banalitate să le 
mai discutăm. La internare, bolnavii sunt depo- 
sedaţi de lucruri personale, pentru a fi eliminate 
rezistenţele identităţii lor. Şi România este depo- 
sedată de resursele care ar putea să o facă să nu 
accepte unele pilule amare din tratamentul de 
integrare. PETROM, BCR, va urma Loteria, im- 
primeriile şi multe altele. Uneori, bolnavii nu au 
voie să păstreze nici măcar bani la ei, ca să nu 
caute surse de aprovizionare alternative. Ca şi 
soldatul ras în cap ce nu se mai recunoaşte în 
oglindă, în prima zi, şi o țară dependentă de 
gaz, petrol, electricitate, mâncare etc. devine 
mult mai docilă, ia medicamentele la timp și as- 
cultă mai bine de sfatul medicului. 

De 15 ani, ca şi într-un spital de urgenţă, în 
România“ se acţionează în funcție de crize. Se aṣ- 
teaptă să moară copii de pojar pentru a se face 
deparazitare generală şi vaccinări. Nici vorbă de 
strategii de sănătate publică, acestea nu se fac în 
spitale. Se acționează doar când se aude salva- 
rea. Se dărâmă munții peste şosele şi atunci mi- 
nistrul de resort apare la fața locului pentru a 
dinamita stânca. Vin apele peste țară şi prim- 
ministrul apare doar după două săptămâni. 

Uneori suntem în carantină. Nu avem voie 
să călătorim în străinătate decât cu vize sau, da- 
că am scăpat de vize, doar cu bani numărați de 
vameş şi cu bilet de întoarcere în buzunar. 
Avem gripe aviare şi nu numai. Nu am mai vă- 
zut de mult un şef de stat serios venind la noi în 
vizită iar, când mergem noi, uneori facem confe- 
rinte de presă singuri. În spital sunt bolnavi 
mulți, dar şi cei aparent sănătoşi se comportă ca 
şi cum ar fi bolnavi. Cu boli mai grele sau mai 
uşoare, unii sunt cronici, sunt şi ipohondri şi 
unii aduşi fără voia lor, alții au venit doar la ru- 
de bolnave. Dar toți, fără excepție, se comportă 
ca atare, supunându-se regulilor spitalului. Toa- 
tă lumea aşteaptă să vină medicul-şef sau direc- 
torul. Ei, nu medicul curant, nu chirurgul, sunt 
consideraţi binefăcătorii magici. 

În spital, toată lumea aşteaptă să se întâm- 
ple minuni, vindecări miraculoase. De aseme- 
nea, conviețuirea cu moartea nu mai înspăimân- 
tă pe nimeni, cum ne uităm noi cu drag, şi curio- 
zitate la ştirile de la ora 5. Ca şi în viața politică, 
directorul se ceartă cu şefii de secție, oricum toți 
concurează între ei. Ca şi în spital, uneori, cetă- 
țeanul rămâne cu problema nerezolvată. Între 
medici există concurente pe care nimeni nu le 
înțelege sau care şi-au pierdut de mult semnifi- 
cația inițială. Ca şi în spital, politicienii caută 
să-şi mute bolnavii dintr-o secție în alta, 
migrația politică seamănă cu migrația bolnavi- 
lor, deşi toată lumea spune că nu este corectă 
sau că nu o acceptă. 

Ca şi în spitale, în România e frig. Există 
mereu nevoie de materiale, bolnavii aduc de 
multe ori spirtul sanitar şi feşele de acasă. Ca şi 
în unele spitale, în România gazul costă mai 
mult decât în Europa cea bogată. Şi în patria cea 
mare, ca şi în aşezămintele medicale, specialiştii 
sunt cenuşărese. Nimeni nu-i apreciază pe cei 
care muncesc, salariile lor sunt penibile, iar dacă 
se încăpățânează să trăiască, totuşi și, culmea, să 
nu plece, atunci sigur sunt corupți. Sunt buni de 
dat ca exemplu pentru un borcan de smântână 
sau o amărâtă de găină primită de la vreo bătrâ- 
nă. Şi aici trebuie să faci ce spune popa, nu să 

faci ce face el. Când vezi luptătorii împotriva 
corupției cum îşi trag case de la stat, influențând 
procese pentru a face rost de casa părintească, 
ori când un mare luptător împotriva mafiei fot- 
balistice nu acceptă să-şi pună declarația de ave- 
re pe site-ul instituției, conform legii, îti aduci 
aminte de cardiologul care fumează ca un turc 
sau de nutriționistul care are 150 de kg. Şi în 
România, între lege şi aplicarea ei imediată se 
suprapune interpretarea şi clasa exceptărilor. 

Ca şi în sănătate, reforma începe odată cu 
fiecare an şi niciodată nu se trece de ocuparea 
unor funcţii cu prieteni, rude, fini, cumetri. Di- 
rectorii au bagajul pregătit la uşă, iar specialiştii 
sunt făcuți prin decret. Şi în politică, opinia be- 
neficiarilor nu contează, cineva devine stăpân 
absolut peste destinele tuturor celor de dincolo 
de ziduri. Ca şi în viaţa politică, specialiştii nu 
mai sunt la modă. Oricine poate să fie ministru 
sau şef de serviciu descentralizat, aşa cum lăcă- 
tuş-mecanicii, economiştii sau  fierar-betoniştii 
pot deveni directori de spital, deoarece doctorii 
nu pot ajunge la ştiinţa de a cumpăra pansa- 
mente, cartofi sau apă oxigenată. Ca şi în spitale, 
în România nici un politician nu se simte vino- 
vat pentru moartea bolnavilor sau înrăutățirea 
stării lor. Moartea vine pe cale naturală, ca şi 
inundațiile, coma profundă este o alunecare de 

teren a existenţei noastre fragile, dacă nu cre- 
deti, întrebaţi-i pe filosofi. 

În România, nimeni nu poate spune „am 
greşit”, nimeni nu înțelege că este nevoie de 
asumarea tuturor actelor noastre. Toţi dau vina 
pe cel care a lucrat înaintea lor. Autosugestia 
este folosită şi în spitale, ca şi în viața socială şi 
politică. În loc de bunăstare, medicamente, 
mâncare, căldură, fericire, se spun vorbe de îm- 
bărbătare. Bolnavului de cancer i se spune că s-a 
vindecat complet, cetățeanului „să trăiţi bine”. 
Și uneori metodele dau rezultate, chiar dacă 
într-un procent de sub unu la mie. 


P.S. În rest, totul e bine la noi, în spital, mă- 
tușă Europă. De sărbători am primit portocale şi 
am aruncat cu artificii. Domnul director şi-a 
adus pahar pentru şampania de Revelion, dar 
nu a mai băut, ca altădată, din sticlă, alături de 
noi. Doctorii ceilalți au plecat la schi în Austria, 
dar se întorc până la sfârşitul lunii. Noi suntem 
sănătoşi, pe care sănătate ţi-o dorim şi ție. Aş- 
teptăm să vii la anu' în concediu la noi. Nu ne 
ridicăm din pat, suntem cuminţi, te aşteptăm cu 
bucurie şi speranță. 


6 ianuarie 2006 

Ca şef al unor servicii de comunicare sau 
consultant, am dat de multe ori un sfat pragma- 
tic, învățat de mine din colaborarea de un dece- 
niu cu jurnalişti, sfat pe care astăzi nu-l mai cred 
a fi bun şi nici strategic. 

Când era atacat cineva şi considera că este 
nedreptăţit, îl sfătuiam să nu reacționeze cu drep- 
turi la replică, să aştepte a vedea amploarea atacu- 
lui şi dacă e s-o facă, contrareacția să fie doar 
atunci când nu se mai poate. Sfatul este pragmatic 
şi poate să ţi-l dea orice prieten jurnalist. El se ba- 
zează pe mai multe considerente de ordin prag- 
matic. Prima este cea după care nimeni nu a câşti- 
gat un război cu presa. Aserţiunea este dubitabilă, 
pentru că mulți au câştigat procese în care presa a 
plătit despăgubiri importante, dar, în mare, este 
valabilă. A doua este că jurnaliştii sunt solidari 
între ei chiar atunci când au greşit. Acest lucru es- 
te normal, deoarece se luptă de multe ori cu statul 
sau cu instituții puternice ori cu oameni de afaceri 
care gestionează bugete mari. Şi eu sunt tentat să 
țin partea unui jurnalist atunci când se luptă cu un 
adversar care poate dezvolta o forță disproporțio- 

nată. Un alt argument este că replica este ulterioa- 
ră inoculării unei informaţii şi, de cele mai multe 
ori, de-abia fixează o calomnie. Şi chiar dacă este 
publicată, în 99% din cazuri este introdusă într-un 
cadru de semnificare în care este anulată orice 
prezumție de credibilitate. Cel care dă un drept la 
replică este copleşit de alte articole negative sau 
ironice, lovituri sub centură sau montaje insultă- 
toare. Nici vorbă de condiții şi spaţiu echivalent 
de exprimare pentru cel care se simte lezat. În fine, 
dreptul la replică te pune rău cu redacția, îți cre- 
ează duşmani în presă, jurnaliştii cer solidaritate şi 
ea se materializează în multe cazuri. 

Parcă nici nu e aşa mare nedreptatea atunci 
când politicianul atacat se află la putere. Este 
aproape normal ca puterea, ce are tendința de a 
se extinde cât poate mai mult, să fie limitată, chi- 
ar dacă nu întotdeauna aceasta se face prin ade- 
văr sau gesturi de fair-play. În plus, cel aflat la 
putere are multe posibilități de expresie. Este as- 
cultat de jurnalişti la conferințe de presă, poate să 
spună ce are de spus la radio sau televiziune. În 
opoziție, politicianul poate fi o victimă sigură. 
Dacă eşti politician pesedist, poți să o încasezi 
fără milă. Pentru unii justiţiari eşti comunist, ba- 
ron, ticălos, mişel sau prost. Ca pesedişti, nu prea 
beneficiem de prezumția de nevinovăție sau cel 
puțin aşa simțim uneori. Sunt partide care trec de 

la stânga la dreapta sau de la dreapta la stânga, 
politicieni care schimbă partidele ca şi cămăşile şi 
totul se uită într-o zi. Ei au dreptul să se schimbe, 
să se răzgândească, pot să evolueze. Pesediştii 
sunt primii pe lista victimelor. În unele situații, 
când cineva atacă un pesedist, se umple de gloria 
unei lupte cu balaurul. Dar pesediştii au fost poa- 
te primii care au greşit în relaţia cu presa. În pri- 
mul rând, pentru că mulți au considerat presa ca 
un duşman. Unii sunt aroganti cu presa, alții s-au 
luptat cu jurnaliştii folosind mijloace nedemne. 
Dar cei mai mulţi poate că au greşit atunci când 
au tăcut sau când au căutat alte mijloace pentru a 
nu fi atacați. Au plecat capul ştiind că totul va 
trece, că mâine altul va fi victimă. Cei mai mulți, 
speriați, au încercat să se izoleze, să se ascundă 
de presă, strategie falimentară, ca şi cele în care 
unii au încercat să limiteze accesul presei, să 
cumpere presa sau să considere că presa este tică- 
loşită. Dacă ar fi căutat să-şi spună cu demnitate 
adevărul lor, dacă aveau credința sinceră că au 
dreptate, astăzi nu ar mai fi oi negre ale politicii 
noastre. Personal am dat o singură dată un fel de 
drept la replică, când eram ministru sau secretar 
de stat, mai degrabă o îndreptare, pentru că 
într-o emisiune de radio un invitat făcuse o ine- 
xactitate, voită său nu, privind o lege a guvernu- 
lui. Am trimis un fax moderatorului de emisiune 

pentru propria lui cunoaştere, fără nici o cerere 
de replică. Am fost sunat de la redacție pentru a 
fi prezent în emisiunea viitoare, dar am răspuns 
că nu este atât de important şi nu doresc. Am fost 
sunat din nou pentru a fi întrebat dacă nu vreau 
să intervin telefonic. Copleşit, am refuzat şi acest 
lucru, dar, întorcându-mă acasă, am auzit-o pe 
moderatoare citind replica, deşi nu cerusem şi 
nici nu era responsabilă pentru toate afirmaţiile 
invitaţilor. M-am simţit atunci fericit, conside- 
rând că a meritat să suport ironiile şi criticile co- 
legilor, pentru că, deşi eram la putere, am inițiat, 
singur sau alături de Mona Muscă, Legea liberu- 
lui acces la informaţiile de interes public şi Legea 
transparenţei în administrația centrală şi locală. 
Cum a fost posibil gestul acela este foarte simplu, 
s-a întâmplat firesc, pentru că jurnalistul era 
Doamna Rodica Culcer, un om pentru care ade- 
vărul şi precizia sunt mai puternice decât orgoli- 
ul de a considera că ai mereu dreptate. Am între- 
bat mai mulți prieteni jurnalişti care m-au sunat 
într-o zi tristă pentru mine, în care am fost victi- 
ma unui atac jegos, dacă au greşit vreodată în an- 
chetele lor, dacă au avut confirmarea că au ne- 
dreptăţit subiecți. Toţi mi-au răspuns afirmativ, 
unii mi-au povestit cu amărăciune şi câteva situa- 
ţii pentru care nu sunt mândri. Dar, dincolo de 
excepții, presa sprijină ceea ce este nou, ceea ce 

nu sfidează opinia publică, ceea ce respectă liniile 
evoluţiei sociale. Ea este un ferment al schimbării. 
Ar fi o mare eroare să analizăm relaţia dintre pre- 
să şi politician doar ca şi una dintre victimă şi că- 
lău. Ea este o relație dură, dar poate fi o înfruntare 
în care demnitatea să dicteze principalele mişcări. 
Altfel relația va rămâne, cum spune un personaj 
din „Munich”, filmul recent al lui Spielberg, o re 
latie consumată în fugă. Foarte mulți în război, 
spune un personaj din film, sunt pregătiți să ucidă 
din fugă, nu se opresc pentru că le este frică să nu 
le dispară curajul sau, poate, argumentele. 

Cred că este nevoie de o pauză de sincerita 
te şi în relația dintre politician şi presă. O pauză 
pentru a ieşi din mecanica fugii. Păstrându-şi 
demnitatea intactă, jurnalistul ar putea spune cu 
sinceritate: am greşit când acest lucru se întâm- 
plă. lar politicienii, pentru a mai salva ceva, ar 
trebui să facă gestul acela de care le este tare 
groază atunci când jurnaliştii îi prind cu ocaua 
mică: demisia. Cine să înceapă? Evident, este 
rândul politicianului. Dacă s-ar opri din fuga 
zilnică, pentru o pauză de demnitate şi respira- 
ție, politicianul sau jurnalistul s-ar putea trezi că 
adevărul îl ajunge din urmă şi îl bate prieteneşte 
pe umăr, zâmbindu-i complice. 


1 februarie 2006 

Am auzit din presă că Senatul a aprobat o 
sumă de bani pentru ca noi, euroobservatorii, să 
le oferim femeilor din Parlamentul Europei, ori- 
unde le prindem, câte un mărțişor mioritic. 
Semn, poate, al dorinței noastre de a ne împrie- 
teni, de a intra cu tradiţii cu tot în marea familie 
a europenilor cu acte în regulă. 

Aproape că uitasem de mărțişor, într-o pri- 
măvară pe care parcă nu eram pregătit s-o pri- 
mesc. În copilăria mea năsăudeană, fetele dă- 
deau mărțişoare băieților, iar pe 8 martie, băieții 
se revanşau. La începutul copilăriei mele, când 
încă satul nu era invadat de magazine şi materi- 
ale sintetice, aceste mărțişoare erau nişte bănuți 
roşii şi albi lucraţi chiar de mâinile lor de fetițe. 
Într-un fel era un obicei destul de vechi, după 
care femela este cea care alege sau măcar ea este 
cea care face primul pas. Un mascul alfa, ales de 
fete dintre cei mai înalți şi mai frumoşi, avea 
pieptul plin de mărțişoare, un semn de virilitate 
prematură, un fel de general sovietic în miniatu- 

ră. Şi acum, pentru a şti că a venit 1 martie, nu 
trebuie să te uiţi în agendă şi nici să interpretezi 
îmbulzeala  buticarilor care vând diverse 
kitsch-uri. O să observi că te trezeşti dimineaţa 
cu gustul duminicii poftei de viață. Cel bolnav 
uită pentru o clipă suferința la vederea şnurului 
roşu împletit cu alb, văduva simte o clipă fiorul 
interzis al iubirii, roşeşte şi apoi pleacă din nou 
privirea vinovată. Bătrânii se gândesc că nu ar fi 
bine să moară chiar primăvara şi, deşi poate 
şi-au dorit moartea de multe ori, pentru o clipă 
li se face frică şi îşi fac cruce. Adolescenţii se 
aruncă în disperate chefuri ale uitării de sine. 
Îmi zic atunci, ca maestrul meu stoic, Octavian 
Paler: „Când mă uit primăvara la copacii înflo- 
riți, la cerul senin, la întreaga natură care renaşte 
spectaculos, atunci îmi zic, foarte convins, că 
lumea asta nu înseamnă, domnule, numai chi- 
mie şi fizică; trebuie să mai fie încă ceva...”. 

Dar misiunea de a duce obiceiul nostru ori- 
ginal la Bruxelles mă readuce la pragmatismul 
specific unei misiuni patriotice, chiar dacă pare 
de o mai mică importanță. Mă gândesc cum va 
primi Europa gestul nostru de a aduce o ofran- 
dă, în contextul celorlalte elemente pe care le 
cunosc despre relația noastră, după atâtea luni 
de tatonare pe care euroobservatorii români o 
fac în Parlamentul Europei. 

Cred că gestul nostru de a aduce mărțişoare 
ar putea reactiva sau întări doar reflexele de po- 
liteţe ale europenilor, oameni în general foarte 
civilizați. Dar, dincolo de acest moment, Româ- 
nia va rămâne o țară tristă, undeva foarte depar- 
te de Europa. Va exista pe mai departe în jurna- 
lele de televiziune doar prin gripa aviară sau 
prin găinăriile unor români pribegi. Dacă te uiţi 
în statistici, vei observa că nu este nici o legătură 
dintre ponderea românilor în totalul criminalită- 
ţii emigranților şi marea vizibilitate mediatică. 
Este un soi de criminalitate de vitrină, România 
părând un teritoriu îndepărtat, cu ascendente în 
vampirism, unde oricine poate plasa imaginar 
toate formele de fărădelegi. 

Am discutat cu mulți jurnalişti occidentali, 
care ne-au confirmat: dacă un polonez sau un 
ungur face o infracțiune, nu este o ştire, pe când 
orice implicare a unui român aduce confirmarea 
unei aşteptări din partea publicului. Şi noi avem 
o atitudine care ne îndepărtează de ei. Ca nişte 
țărani veniţi la oraş, ne închidem în găoace, ne 
ascundem ca şi cum suntem victime sigure ale 
unui joc cu reguli stabilite în altă parte. Nu spu- 
nem sincer că anumite lucruri nu ni se potrivesc, 
că unele lucruri nu vrem pur şi simplu să le fa- 
cem. Când europenii ne spun că este important 
să ne facem singuri reguli, pe care să le respec- 

tăm, noi luăm reguli ale lor, pe care din urmă- 
toarea clipă ştim că n-o să le integrăm în siste- 
mul nostru de valori. Ne comportăm ca nişte 
victime, pentru că această postură ne scuteşte, în 
ochii noştri, de responsabilitate. 

Nu avem încredere în străini. Aşteptăm să 
fim iubiți necondiționat, ne supărăm dacă cine- 
va îşi permite să ne spună ceva ce nu ne place. 
În schimb, ne prefacem că suntem ascultători, 
notăm atenţi ce ne spun dascălii europeni, dar 
când au plecat, reîncepem cu propriile noastre 
obiceiuri. Nişte perverse mecanisme de simulare 
a supunerii ne fac să nu avem propria noastră 
personalitate, doar pentru că disimularea a de- 
venit a doua noastră natură. O politeţe care doa- 
re înlocuieşte o veritabilă relație cu europenii. 
Politețea rece este tocmai semnul unei lipse de 
relație. Ne zâmbim frumos, pare că ne intere- 
sează, dar nici o urmă de relaţie nu se înfiripă. 
Dregătorii noştri uită peste noapte majoritatea 
înțelegerilor sau le exagerează stringența, dregă- 
torii lor simulează tratamentul egal şi interesul 
pentru România. 

Nimic nu s-a schimbat fundamental în rela- 
ţia românilor cu lumea în ultima jumătate de 
secol. O stranie poveste parcă se repetă până şi 
în cazul experienţei familiei mele. Bunicul meu a 
stat doi ani, după încheierea celui de-al doilea 

război mondial, prizonier într-un lagăr de lângă 
Bruxelles. Când au fost trimişi acasă de către 
aliați, fiecare a primit câte un costum nou din 
stofă englezească. Mare bucurie pe capul țărani- 
lor năsăudeni când au văzut asemenea cadou 
nemaivisat. O singură hibă avea costumul acela, 
deşi nou, englezii îi tăiaseră o bucată bună din 
spate şi o înlocuiseră cu un petec imens. Cu acel 
petec mare în spate, bunicul meu a traversat toa- 
tă Europa, oprindu-se în gara din Salva, unde 
nu a mai călcat peste trei decenii, cât a mai trăit. 
A pus undeva în cămară cadoul acela, dar nu l-a 
mai purtat niciodată. L-au ros moliile cu timpul, 
doar petecul a rămas, ultimă bucată, ca un me- 
mento al umilinței. 

Acum, eu ar trebui să duc un buzunar de 
mărțişoare în Parlamentul Europei, construit 
poate pe locul în care bunicul a fost prizonier 
timp de doi ani. Voi lipsi însă în această săptă- 
mână, o să-mi fac de lucru pe lângă casă. Nu 
vreau să fac un gest stângaci pe care femeile din 
Europa nu îl aşteaptă din partea noastră. Europa 
aşteaptă să semănăm cu ea, nu gesturi ritualice. 
Nu ştiu cum ar trebui să agăţ acele mărţişoare de 
pieptul unei Europe prea îndepărtate. Şi nici nu 
ştiu cum s-ar putea pune un petec pe mărțişor. 


1 martie 2006 

În lumea sociologilor care se ocupă cu cerce 
tarea comportamentului politic, se spune că me 
toda cea mai directă de a determina orientarea 
politică a cuiva este să-i faci un test simplu: îl 
întrebi cu cine ţine la o coridă, cu taurul sau cu 
toreadorul. Dacă ţine cu taurul, atunci este de 
stânga. Dacă ţine cu toreadorul, este de dreapta. 
Poate că o fi având ceva adevăr această butadă 
sociologică sau nu ar fi exclus ca ea să fie adevă- 
rată doar în Europa, acolo unde oamenii sunt 
mai previzibili şi nu se zbat în disperări seculare 
și contradicții cotidiene. 

Observăm că, de un an, toată lumea se de- 
clară îngrijorată de fragilitatea stângii de la noi 
în acest moment. Cu ipocrizie doctă, parcă şi 
adversarii ei o reclamă. O stângă de vis este aş- 
teptată să se nască. Nimeni nu spune de ce ne 
trebuie stânga şi mulți probabil îşi închipuie că 
stânga este doar un obiect de inventar, verificat 
de UE din când în când dacă îl mai avem în ma- 
gazia democrației. Adrian Năstase a fost criticat 

de presă, dar şi de colegi de partid pentru că a 
deconspirat un colț de intimitate care nu ca- 
drează cu poziția de intelectual de stânga. „Aţi 
rătăcit drumul”, ne spune dojenitor preşedintele 
Iliescu. „A dispărut entuziasmul, v-aţi îngrăşat 
şi v-aţi îmbogăţit”, ne spun pensionarii care 
scriu scrisori emoționante. Şi toți au dreptate, 
dar se şi înşeală în acelaşi timp. 

Una dintre explicaţiile acestei aşa-zise crize 
a stângii este că electoratul de stânga încă nu 
există în proporția la care ne aşteptăm noi, poli- 
ticienii. Ne amăgim din sondaje că un procent 
mare din populație se declară de stânga sau 
prezintă nişte rudimente de judecăți ideologice, 
pe care politologii europeni sau americani le 
consideră a fi semne pentru orientarea de stân- 
ga. Există doar un electorat care are nevoie de 
asistenţă şi protecţie. Acesta este un client al po- 
liticilor de stânga, dar nu este un electorat veri- 
tabil de stânga. Cei care cred că săracii sunt de 
stânga fac o gravă confuzie. În ţara noastră exis- 
tă un electorat de stânga, dar pe acela PSD încă 
nu l-a câştigat: intelectualii şi tinerii. Atitudinea 
nu ţine neapărat de condiția socială său profesi- 
onală. Un electorat de stânga veritabil este ca- 
pabil să militeze pentru egalitate şi justiție socia- 
lă, se luptă pentru drepturile sale şi pentru o so- 
cietate civilă veritabilă. Acest electorat încă nu 

s-a născut în România pentru că nu am avut 
incă o guvernare capitalistă de dreapta, aşa cum 
se conturează a fi cea de acum. Un electorat de 
stânga este acela care a înțeles că nu poate primi 
nimic gratis, că libertăţile se câştigă cu greu şi se 
păstrează şi mai greu. Când, în Franţa, un mili- 
on de tineri se luptă în stradă pentru viitorul lor 
debut profesional în faţa unui guvern care vrea 
ca să-i aducă la stadiul de a fi sclavi ai capita- 
lismului, avem un veritabil electorat de stânga. 
Un popor ca al nostru, care se uită la pan- 
glicile circarilor în campanie şi îi votează pe cei 
care promit mai mult, este încă un popor apoli- 
tic. Stânga nu este legată de pomeni din partea 
statului, electorale sau nu. Ea trebuie să lupte 
pentru ca să dispară premisele unei societăți 
care perpetuează inegalitatea. Când se naște o 
lege de salarizare specială pentru vreo categorie 
de privilegiați, atunci un politician de stânga nu 
poate să accepte asta sau să o promoveze. Când 
o comunitate este deposedată de echipamente 
comunitare pentru vreun investitor local, cei de 
stânga nu stau cu mâinile în sân. Stânga nu în- 
seamnă să te opui restituirii proprietăților și nici 
acumulărilor materiale. Fără restituirea proprie- 
tăților furate de statul totalitar, un regim de 
stânga se neagă pe sine, pentru că face un gest 
de uriaşă injustiție socială. Stânga nu înseamnă 

nici să păstrăm resursele în mâna unui stat care 
nu are cum să producă mai multă competitivitate 
şi eficienţă într-o lume care se bate pentru asta. 
Când vezi bătrânii care stau la cozi infernale 
la începutul lunii în fața farmaciilor şi treci ne- 
păsător, fără a încerca să faci ceva pentru ca să 
determini o schimbare, atunci nu poți fi politi- 
cian de nici un fel. Dacă eşti de părere că nu se 
poate face nimic în fața unei globalizări care 
spulberă totul în faţa ei şi că există doar salvări 
individuale şi nu soluţii colective, atunci nu ştiu 
ce eşti, dar nu eşti de stânga, clar. Dacă nu crezi 
că poate să fie altfel lumea, pe măsura proiecte- 
lor noastre, atunci probabil că nu are rost să te 
mai întrebi care este atitudinea ta. În momentul 
în care ajungi la concluzia că lumea aceasta, țara 
sau oraşul tău va scăpa de sărăcie doar dacă vor 
veni europenii să ne colonizeze sau americanii 
să ne aducă bunăstare, atunci eşti un individ ca- 
re trebuie să te pregăteşti pentru o viață de 
sclav, cu lanțuri de stânga sau de dreapta, tu 
poți să alegi. Dar, mai ales, pentru a fi de stânga 
nu ajunge să te declari de stânga. Stânga este 
atitudine şi acțiune prosocială. Ca să fii de stân- 
ga trebuie să faci ceva împotriva situațiilor pe 
care le poţi considera ca fiind surse de nefericire 
pentru cei slabi, fără mijloace. A fi de stânga în- 
seamnă să fii de partea celor care au pierdut 

competiția. În decembrie 1989, focurile de armă 
care au ucis tinerii ieşiţi în stradă au dat semna 
lul unei competiţii nemiloase. O competiție pen 
tru supraviețuire şi construirea unei fericiri te- 
restre. Unii au furat startul, alţii au folosit meto- 
de incorecte, fițuici sau alte şiretlicuri. Unii au 
avut talent mai mult, unii - noroc, alții poate au 
muncit mai mult. Nu puteau însă, în mod obiec- 
tiv, să câştige toţi. Două treimi au pierdut aceas- 
tă competiție, sunt dependenţi, se luptă încă să 
iasă la liman. Nu foloseşte la nimic să-i urăşti pe 
cei care au reuşit, nici nu trebuie să le porți de 
grijă acestora. Trebuie să acționezi fie că eşti po- 
litician, fie că nu. „Important e să încerci; dacă 
nu vei reuşi, îți va rămâne oricum onoarea de a 
fi încercat”, scria Octavian Paler în Viaţa ca o co- 
ridă. Nu poţi să le ceri oamenilor să gestioneze 
riscuri mai mari decât sunt capabili. Nu avem 
încă un electorat şi politicieni veritabili de stân- 
ga pentru că scena politică şi sfera publică sunt 
pline încă de figuranți. În România, halucinant 
este că, uneori, găseşti figuranți chiar şi pentru 
suferință. 

Greutatea cea mai mare este dată de faptul 
că stânga românească trebuie să se nască din 
disperarea unei lumi care nu va avea de ales. O 
stângă a disperării, veritabilă, fără figuranti. Dar 
cel mai grav ar fi să se nască o stângă isterică, 

nostalgică, fără proiect - adică fără viitor. Din 
păcate, politica românească de până acum, de 
stânga sau de dreapta, a făcut totul cu gândul la 
trecut sau la prezent. Nu am avut curaj să ne în- 
chipuim viitorul. Vedeam cum vine apa şi se dă- 
râmă podurile de piatră, dar nu ne gândeam că 
trebuie construite altele. Nu are rost să-i verifi- 
căm pe cei din jurul nostru asupra atitudinii po- 
litice, prin testul simplu, cu taurul şi corida, in- 
vocat la început. Cu siguranţă, în acest moment, 
majoritatea spectatorilor vor să părăsească cori- 
da ori s-au săturat de atâta sânge... Nu-l urăsc 
pe toreadorul trist care îşi face numărul fără 
chef, dar nici nu mai au energie să se înduioşeze 
pentru taurul costeliv pe care sabia îl salvează 
de la calvarul de a trăi în mizerie şi suferință. 
Figuranţi sau nu, cei mai mulți au pierdut com- 
petiția. 


22 martie 2006 

Stânga are probleme de proiect, de perso- 
nal, de organizare şi de electorat. Dar bolile 
stângii sunt bolile politicii româneşti, iar fră- 
mântările celor pe care politica i-a aruncat în 
afara cercului puterii de a face poluri arată că 
politicienii români caută remediul mereu în al- 
tă parte, în loc să se uite cu realism la viaţă și 
societate, continuă să se mintă cu grație şi să 
caute soluţii utopice. Mitologia că există altceva 
la stânga PSD, că sunt partide sau grupuri im- 
portante cu identitate sau viziune de stânga, 
este o minciună sau o iluzie a perdanților. De 
ce nu obține atunci partidulețul lui Petre Ro- 
man nici măcar 0,1%, sau Alianţa Socialistă, sau 
toate acestea la un loc, de ce nu contabilizează 
nici măcar 1% din opțiunile electorale? 

Unirea stângii poate fi o soluţie, dar nu o 
soluţie în sine; pentru a face unire trebuie enti- 
tăți existente, nu imaginare. Dincolo de impera- 
tivul unirii, stânga trebuie să se reinventeze, şi 
această sarcină îi revine PSD-ului condus de 
Mircea Geoană. Încercarea generației pierdute 
a stângii de a dilua PSD-ul într-o ciorbă de pol 

social nu va duce la nimic, poate doar la dis- 
trugerea definitivă a stângii. Primul lucru pen- 
tru reinventarea stângii este o privire lucidă 
asupra principalelor ei maladii postdecemb- 
riste. 


STÂNGA ROMÂNEASCĂ NU A AVUT CURAJ 
ÎN ULTIMII 15 ANI 


Nu a avut curaj să-şi asume transformarea 
radicală, a ezitat să se angajeze în restituirea 
proprietăților, a făcut timid o privatizare cu 
spaima de a nu ne cumpăra străinătatea şi întâr- 
zierile ne-au adus în situația de a pierde bruma 
de eficienţă şi de a ajunge acum, de fapt, în situ- 
ația de care se temea cel mai tare. Nu a spus 
oamenilor că trebuie să muncească mai mult, că 
trebuie să se şcolarizeze ca să nu-şi piardă locu- 
rile de muncă. Nu a avut curajul de a se rupe de 
trecut şi nici curajul de a păstra ceea ce însem- 
nau avantajele concurențiale ale societății româ- 
neşti socialiste, atâtea câte erau. Acum vedem 
cum o serie de actori politici declară că vor să 
facă o nouă stângă, dar nu au curajul de a se 
lansa în acest proiect decât agățați de PSD, nu 
au curajul să înfrunte electoratul şi apoi să vină 
cu propunere de alianțe. 

AMNEZIILE STÂNGII 


Tăcerile stângii au făcut foarte rău politicii 
noastre. Stânga nu a vorbit despre responsabili- 
tățile din perioada totalitară. Nu cred că exage- 
rez, dar aş putea spune că stânga a tăcut parali- 
zată de frică. În 1990 a refuzat dezbaterea despre 
trecut. Sacrificarea lui Nicolae Ceauşescu nu a- 
jungea însă pentru cei 50 de ani de drame. Nu 
am căutat vinovaţi, dar asta a însemnat să fim 
de acord cu următoarea aberaţie: comunismul 
i-a atins pe toți românii în mod egal, fără excep 
ție, ca o boală incurabilă. Dezbaterea moştenirii 
odioase nu am rezolvat-o nici până astăzi şi ori 
ce tabu social creează tot felul de sechele. 


BOALA CAMUFLĂRII, ASCUNDERII 


Desele unificări sau absorbţii, schimbarea si- 
glelor, folosirea culorii albastre şi nu roşu, culoa- 
rea internațională a stângii, sunt alte simptoame 
ale fricii. La fiecare alegeri generale, PSD-ul de 
astăzi a participat sub altă siglă şi alt nume. A 
inventat coaliţii cu partide care nu intrau în par- 
lament, doar pentru a nu fi singur. Acum, cei ca- 
re visează la un pol social se folosesc de aceeaşi 
logică. Să faci alianţe electorale numai pentru că 
oponenții sunt o alianță dovedeşte o gândire 

strategică de amator, din moment ce PSD-ul a 
înglobat toate partidele din spectrul de stânga, 
cele mai importante fiind PSM şi PSDR. 


COCHETAREA CU POPULISMUL 


Căderea în populism şi ştergerea unor limite 
dintre partide sau programe, a unor granițe şi 
delimitări politice necesare au darul de a crea o 
mare confuzie pe scena politică. Am ajuns ca, as- 
tăzi, primul guvern de dreapta autentic, cum se 
autodenumeşte, să dea bani de Paşte pensionari- 
lor în loc să facă un program de pensii decente 
sau de medicaţie corectă şi gratuită pentru bă- 
trâni. Dar, trebuie să recunoaştem, nici stânga nu 
a scăpat de populism. Populismul este tendința 
unora de a crede că politica se reduce la progra- 
me de cheltuire a banului public. Poate că doar 
ultimul premier al stângii a fost conştient că îna- 
inte de a cheltui pentru protecţie socială trebuie 
să faci planuri pentru a produce cât mai mulți 
bani, cei care vorbesc acum despre noua stângă 
se gândesc doar la moduri de a cheltui. Acum 
avem un triumf al populismului de dreapta, uci- 
gător pentru societatea noastră, dar am văzut la 
dezbaterile stângii o frenezie a unora de a crede 
că scăparea săracilor de sărăcie ține doar de voin- 
ta unor politicieni de a deschide vistieria. 

IZOLAREA UNEI ELITE ŞI TRANSFORMAREA EI ÎN 
SUBIECT POLITIC 


Stânga ce a luat puterea prin alegerile din 
1990 a generat, fără voie, o elită însingurată, izo- 
lată, care a ajuns să se înroleze politic, să lupte 
uneori cu disperare împotriva stângii. Mine- 
riadele au trasat o barieră între masele speriate 
de viitor şi elita intelectualilor plasați fără voia 
lor în altă tabără. Este o fractură majoră, această 
elită a lucrat mereu la delegitimarea stângii, la 
păstrarea fricii de comunism, la lăţirea unei vi 
novăţii colective. Dacă stânga ar fi atacat pro 
bleme grele ca: responsabilitățile din perioada 
comunistă, adevărul revoluției, problemele res- 
tituirii rapide a proprietăților, azi ar fi stinse mai 
multe focare de conflict politic. Nefăcând aceste 
lucruri, elita producătoare de mesaje a fost me- 
reu de partea cealaltă, degeaba unii politicieni se 
mint organizând forumuri ale culturii sau ale 
intelectualității de stânga. 


ALERGIA LA CRITICĂ 


Politicienii şi partidele de stânga nu au asi- 
gurat dezvoltarea unei gândiri critice, de stânga. 
Unanimitatea este şi boala stângii, ca şi boala 
întregii politici româneşti. A funcționat credința 

falsă că unitatea stă în unanimitate. După pier- 
deri de alegeri nu se fac analize şi nimeni nu 
este vinovat. Când se fac ori când au loc alegeri, 
oamenii acceptă cu greu verdictul, cei învinşi 
pleacă de cele mai multe ori, fac partide sau trec 
la alte partide. Fără mai multe centre de gândire 
şi curente, este greu ca stânga să se adapteze la o 
viaţă socială de o mare complexitate. Şi nici în- 
noirea nu este posibilă fără a tolera puncte de 
vedere care valorizează alternative la drumul 
principal. 


AGORAFOBIA 


Politica românească se ascunde prin birouri 
şi după geamuri fumurii, nu vrea să dea ochii cu 
viața. Deşi stânga a condus 10 ani din 15 Româ- 
nia, se află acum într-o stare de subdezvoltare 
durabilă. Există o explicație? Este moştenirea 
comunismului o explicație? Este toată istoria ul- 
timilor 150 de ani? Trebuie să vorbim despre 
toate acestea, trebuie să dezbatem, să căutăm 
soluţii, dincolo de certuri interminabile şi vino- 
văţii inventate de cei care trebuie să dea seama 
pentru ce au făcut. Nu am dezvoltat o reflecţie 
sistematică asupra societăţii, iar cei care au con- 
dus mai bine de un deceniu vin şi acum şi ne 
spun că au soluția miraculoasă. Societatea nu 

interesează pe nimeni, politicienii comandă 
sondaje pentru a se uita în ele ca într-o oglindă, 
restul nu contează. 


IDEOFOBIA — ALERGIA LA PROGRAME ŞI PROIECTE 
POLITICE 


Este justificată ca o alergie la ideologie sau 
la teorie în general, dar este de fapt o alergie la 
planuri şi strategie. Se spune mereu că trebuie 
să vorbeşti simplu, pe înțelesul oamenilor, ceea 
ce e corect. Dar nu este adevărat că oamenii vor 
să audă numai de bani, pensii, cupoane sau sa- 
larii. Cultura de stânga se bazează şi pe valori. 
In cultura noastră, ideile nu au forță asupra vie- 
tii. Oamenii politici sunt interesați mai mult de 
monopolul resurselor politice sau gestiunea lor. 
Din nefericire, prezenţa la televiziune este piatra 
unghiulară a politicii. Avem nevoie de o stângă 
mai inteligentă. Nu de oameni inteligenți ducem 
lipsă, ci de încurajare pentru cei care pot propu- 
ne programe şi proiecte politice. Nimeni nu ci- 
leşte programele partidelor, nimeni nu se obo- 
seşte să-i adune pe specialiştii din universități 
pentru a croi proiecte pentru societatea româ- 
nească. Politicienii de toate culorile au o gândire 
suficientă sieşi. 

AUTISMUL POLITIC 


Stânga nu a avut adversar în aceşti ani, dar 
nici dialog substanţial cu cei de dreapta. Nu a 
avut capitalişti cu care să se lupte. A trebuit să-şi 
inventeze duşmani, aşa cum a făcut şi aşa-zisa 
dreaptă. Am folosit cuvântul tranziție pentru a 
vorbi despre nimic! lar strategia de parcurgere a 
tranziției a fost, vorba unui sociolog polonez: 
cum să faci să nu fii împuşcat de cei care au ar- 
me sau înfometat de cei care au resursele pro- 
ductive? Politica nu a produs un câmp de dez- 
batere publică, doar câmpuri de bătălie în care 
adversarii se împroşcau cu noroi. Închisă în sine, 
stânga nu a reuşit să creeze o cultură politică 
care să educe masele. 


COMPLEXUL LUI OEDIP 


Statul este părintele stângii, dar stânga nu 
şi-a asumat explicit şi programatic moderniza- 
rea statului ca o premisă pentru eficiența socială, 
mai degrabă l-a ucis. A preferat un stat ascuns, 
invizibil. Îmi aduc aminte că premierul Năstase 
a încercat câteva luni să afle de la Octav 
Cosmâncă numărul exact al funcționarilor pu- 
blici. Nu s-a reuşit câteva luni, tergiversându-se 
pe discuţia legată de servicii publice, dacă pro- 

fesorii ori medicii sunt sau nu funcționari pu- 
blici. Până la urmă a primit o cifră, dar nu cre- 
dea nimeni că este corectă. Nu ministrul era de 
vină, pur şi simplu sistemul refuza să producă 
de frica schimbărilor şi a pierderii locurilor de 
muncă. Sistemul păstra o ambiguitate de statut 
care să permită replieri continue şi şmecherii 
balcanice. Suntem o societate fără stat! Vedem 
cum se gestionează crizele inundațiilor, gripa 
aviară şi alte forme de amenințare socială. În 28 
noiembrie 2004 nu am putut număra voturile, 
verifica liste şi prezenţa la vot, iar Înalta Curte 
de Casaţie şi Justiţie nu a putut să dea explicații 
corecte şi rapide dacă au fost sau nu fraudate 
alegerile. Stânga nu doar că nu a avut curajul 
modernizării rapide a statului, dar i-a lăsat şi îi 
lasă, în continuare, pe cei de dreapta să facă praf 
si ceea ce a mai rămas din statul român. Sunt 
convins că pentru a moderniza statul trebuie să 
modernizăm mai întâi stânga românească. 

În 1990 aveam alternativa revoluție -sau re- 
formă, iar noi am ales revoluţia, poate pentru 
că ne era frică de reformă. Acum este ceasul al 
doisprezecelea şi ne-a rămas doar reforma, ca 
alternativă la distrugerea completă a societății şi 
condamnarea ei la subdezvoltare perpetuă. Fără 
o stângă modernă, europeană nu este posibilă o 
schimbare a politicii româneşti. Nu avem nevoie 

de o stângă nostalgică, nici de una sud-ameri- 
cană şi nici de o nouă etichetă ecologică pentru 
produse politice refuzate la vot. Istoria nu face 
paşi înapoi şi stânga are nevoie de oameni ti- 
neri, de specialişti şi oameni curajoşi. Nu teama 
de nişte procente amărâte care le-ar putea pier- 
de dacă cineva se enervează şi pleacă ar trebui 
să zguduie PSD, ci spaima de a trăi într-o viitoa- 
re societate a subdezvoltării durabile. Noua 
stângă nu se poate face cu politicieni second- 
hand şi nici cu declaraţii de intenție. Partidul 
Social-Democrat este dator să facă o rupere de 
trecut şi să aducă pe scena politică stânga mo- 
dernă, fără de care România politică nu poate 
merge decât şchiopătând. 


31 mai 2006 

Primăvara este, la Bucureşti, o minune răsă- 
rită din noroi. O maree verde invadează oraşul 
năclăit de sudorile unor secole de istorie incertă 
şi destin ghebos. Ritmul oraşului se reduce la 
jumătate, oamenii nu se mai calcă în picioare și 
nici la intersecții nu mai vezi şoferi care se scui- 
pă sau îşi cară pumni. Ai senzația că numai în 
acele zile, timp de câteva săptămâni pe an, 
bucureştenii pot fi fericiți. În restul timpului, 
dacă eşti venit din afară, parcă aştepţi pe un pe- 
ron (vorba ardeleanului Octavian Paler) vestea 
proastă că trenul tău s-a anulat. În aceste zile de 
primăvară, un prieten al meu jurnalist se luptă 
cu o boală necruțătoare, pe care o va învinge, cu 
siguranţă. O va învinge pentru că, înainte de a fi 
jurnalist căutat pentru opinia curajoasă, a trecut 
prin viața şi lumea dură a României. A cunoscut 
fabrica şi înghesuiala din autobuz şi a învăţat să 
lupte, ca firul de iarbă care iese din asfalt. Înţe- 
lege şi iubeşte viața pentru răsăritul de soare de 
fiecare dimineaţă. lubeşte viața, dar ştie că nu 
merită trăită decât cu capul sus, fără compromi 
suri şi fără ticăloşie. Într-o asemenea primăvară, 

anul trecut, prietenul meu jurnalist şi-a propus 
să-mi arate ceva ce nu am mai văzut: sectorul lui 
Marian Vanghelie, proaspăt pregătit pentru 
campanie electorală. Deşi credeam că este un 
mare naiv, în încercarea de a mă pune în contact 
cu o viață pe care nu o cunosc, după ce am vă- 
zut multe feţe ale suferinței umane şi mizeriei în 
peregrinările mele prin România, am acceptat şi 
ne-am urcat în maşina mea, mai degrabă cu o 
poftă de ducă primăvăratică, decât cu speranța 
descoperirii unui teritoriu nemaivăzut. 

In Rahovei, unde ne-am oprit, străzile erau 
pline de lume, fiind zi de Mărţisor. Hala din 
Rahova era un fel de expoziție a hidoşeniei, o 
exhibare a mizeriei. Chiloţi „dinamo” imenşi 
sau sutiene ca nişte hamace se legănau în vânt, 
prevestind parcă detaliile unei sexualități lugu- 
bre, a unei sexualități consumate la beție. Nişte 
blocuri au fost vopsite la exterior în culori paste- 
late, dar numai pe partea dinspre stradă, ca niş- 
te curve fardate doar până la nivelul bărbiei. Câ- 
tiva bețivi cerşetori, ieşiţi la soare, ne priveau 
mirați, crezându-ne candidaţi, poate. Peste tot se 
vindeau flori de plastic şi hârtii colorate: şapte 
fire la 20.000 de lei (2 lei noi). Am intrat în halele 
unei piețe mirosind a şoşoni de gumă. Printre 
tarabe cu cămăşi de noapte şi infernali chiloți de 
damă se vindea vin şi țuica la pahar. Femei cu 

ochii învinețiți de mâna grea a bărbaţilor se ui- 
tau la noi cu uimire, fiindu-le clar că nu suntem 
din lumea lor. Am mers pe străzi în neștire, am 
rătăcit întristați câteva ore. Am ajuns într-o co- 
lonie cu blocuri scunde, unde, în mijlocul unei 
mizerii infernale, te frapau uşile de metal, ul- 
tramoderne, ale unor apartamente insalubre. 
Aveai senzația că uşa este mai valoroasă decât 
casa şi că ea a costat cât venitul pe o jumătate de 
an al oamenilor de aici. Era amiază, dar nu ve- 
deai țipenie de om. Doar acele uşi, fără nici un 
fel de semne distinctive: nici numere de aparta- 
ment, nici adrese, nici nume de proprietari. Par- 
că nu au vrut să le murdărească cu detaliile 
unor biografii neînsemnate. Ca nişte capace de 
metal la intrarea unor vizuini pe care oamenii le 
părăsesc dimineaţa şi le reiau seara în stăpânire. 
Stranie senzaţie de loc mort, contaminat, un fel 
de Cernobîl social. 

Ne-am adus aminte de vremurile în care 
atât eu, cât şi prietenul meu ne luptam cu viața 
de pe poziţii de outsideri. Despre navetele cu 
muncitori mirosind a salopete afumate şi respi- 
rații parfumate cu Rachiu de Vin (redeveu, după 
expresia exactă din cartier). Mi-a devenit drag 
atunci Marian Vanghelie. Chiar dacă, la un mo- 
ment dat, cineva, un şef de la Bucureşti, l-a pus 
să-i înjure pe clujenii din politică. Poate mi s-a 

făcut milă de lumea lui sau de copilăria acelui 
om. Seara, l-am văzut la televizor vorbind cu o 
voce plângăreaţă, parcă jenat de situaţia în care 
se afla. A sugerat, într-o şedinţă a organizației 
lui, că a plătit o grămadă de bani pentru a fi lă- 
sat să fie ceea ce este. Nu știu cât adevăr există 
în asta, ştiu sigur că, în toată viața lui, în 
Bucureştiul tuturor timpurilor, un băiat care 
porneşte dintr-o cizmărie şi nu are 2 metri şi 
muşchi de oţel trebuie să îndure foarte mult şi 
trebuie să plătească, la fiecare pas, orice loc în 
față. Am văzut lumea lui Vanghelie şi am înțeles 
că el reprezintă cu adevărat pe cineva în politi- 
că. Lumea lui Vanghelie este peste tot în Bucu- 
reşti sau în țară. Degeaba strâmbă unii din nas şi 
spun că Vanghelie este doar băiatul din sectorul 
5. Lumea cartierelor sărace este o parte a Româ- 
niei, o Românie fără speranţă şi viitor. 

Marian Vanghelie a crescut fără tată, într-o 
lume dură a Ferentariului. Probabil că, pentru 
un copil fără tată, cel mai greu este de sărbători, 
atunci când familiile se adună, părinţii se întorc, 
taţii, plecați la munci sezoniere, vin acasă cu ca- 
douri pentru copii. Poate singurul moment de 
tandrețe într-o lume care nu prea avea timp 
pentru detaliul mângâierilor. Poate că a fost 
foarte singur de sărbători şi aşa i-a venit ideea 
revelioanelor de 5.000 de oameni. Câte revelioa- 

ne o fi petrecut singur, cu nasul de copil lipit de 
geamul unor restaurante în care domnii și 
doamnele petreceau cu şampanie şi sclipici? A 
pătruns apoi în asemenea restaurante, ca ŞI 
chelner sau crâşmar, dar şi-a dat seama că nu 
mai poți recupera copilăria pierdută şi nu mai 
poți umple golul care ţi-a crescut în suflet, într-o 
copilărie cu uşi care ți se închid în nas. A făcut 
bani mulți pe urmă, a plătit politicieni şi a văzut 
ca ar putea ajunge şi el politician. Într-un fel, se 
gândea, poate, mereu cum să evadeze din lumea 
Ferentariului, lumea copilăriei lui nefericite. 

Mă simt legat de Marian prin faptul că me- 
reu am fost protectorul unor copii ca el, prin 
nesfârşitele mele internate, cazărmi sau cămine 
studenteşti, ori cămine de nefamilişti prin care 
am trecut. Am trăit în proximitatea nefericirii 
din lumea lui şi cred că îl înțeleg. Acum, când o 
tară întreagă a sărit să-l linşeze pentru că vrea să 
fie şef la PSD, el probabil că nu are cum să înțe- 
leagă de ce îl atacă tot felul de „maimuţoi”, care 
nu ar fi valorat nici o ceapă degerată în lumea în 
care el se adaptase, lumea lui Sile Cămătaru şi 
Fane Spoitoru. 

E vinovat Vanghelie pentru că a crezut în 
teoriile noastre democratice, după care toți oa- 
menii sunt egali şi toţi pot să jinduiască la a con 
duce? Nu noi le-am spus maselor că a venit tim 

pul lor şi democraţia a deschis o eră a egalității în 
fața politicii? Dar copilăria ne ajunge din urmă. 
Vine o zi în care copilul din noi se revoltă, ne 
priveşte cu ochii plânşi şi ne împinge la sincerita- 
te. Este normal că şi Vanghelie încearcă să evade- 
ze spre lumea gulerelor albe. S-a chinuit mult şi 
crede că saltul spre vârful politicii o să-l scape de 
tot ce a trăit până acum. A ridicat capacul calei 
vaporului şi a privit o clipă pe punte, orbit de 
lumina tare. Vrea poate să fugă de mizeria unei 
vieți trăite fără nici un fel de derogare. Crede el 
că acolo, sus, domnii aceia, politicienii mari, au 
scăpat de griji, aşteaptă, ca sultanii, peşcheşuri, 
muzici şi cadâne. Ce nu ştie Marian este că acolo 
sus, în lumea gulerelor albe, mizeria este şi mai 
mare. Acolo sus nu este ceea ce crede el, nu va 
găsi nimic din visele lui. Nici prietenie, nici onoa- 
re, nici căldură, nici urmă de lumină. Doar un 
deşert parfumat. Cursa lui spre lumină va eşua 
lamentabil în lumea de sus a politicii. Dacă el ar 
înțelege, i-aş spune ca unui frate: lumea ta, Mari- 
an, este sectorul cinci, aşa cum este el. Cu mize- 
ria, sărăcia şi florile lui de plastic. Acolo sunt oa- 
meni care te respectă şi poate chiar te iubesc... 
Dincolo de sectorul cinci începe deşertul. 


16 iunie 2006 

NU AVEM INSTITUȚIA POLITICĂ A OPOZIȚIEI 


Se spune, în popor, că berzei chioare îi face 
Dumnezeu cuib. Aşa parcă se întâmplă şi cu 
opoziția în ultimul deceniu. Fie că este vorba 
despre actualul PSD sau de fosta opoziție, PNL 
și PD, opoziţia nu este o instituție respectată SI 
considerată necesară în țara noastră, dincolo de 
discursurile. apologetice despre democrație. 
Opoziția din perioada 2000-2004 se mişca destul 
de greu dând comunicate zilnice prin doar 1-2 
oameni, Mona Muscă, Emil Boc şi actualul ina- 
mic public, Nicolăescu. Se făceau chiar şi ban- 
curi pe seama lor, de către colegii lor de partid. 
In fața activismului guvernamental, televiziu- 
nile se chinuiau şi se chinuie și acum să realize- 
ze echilibre statistice pentru CNA. Şi acum, 
opoziţiei i se cere mai mult decât poate da. Face 
moțiuni sau moțiuni de cenzură şi mesajul ei 
este ignorat de presă. Când face o critică mai 
acidă vreun lider al opoziţiei, se râde ca la ope 
retă. De regulă, şi partidele care intră în opoziție 
nu ştiu ce să facă acolo, se mişcă precum nişte 

curci bete. Nu au răbdare, cedează la presiunea 
unora care ar vrea să intre la guvernare cu orice 
preţ, doar să scape de dosare sau să aibă iar ac- 
ces la contracte cu statul. Se înghesuie în spați- 
ul public cu discursuri populiste, doar, doar 
vor fi crezuţi de cineva. Chiar şi unii politicieni 
tineri, una susțin în discursul public și alta vo- 
tează în Parlament, atunci când votul electronic 
ascunde identitatea votului. Micile trădări şi 
jocul pe interese personale sunt reguli de bază 
pentru politicienii cu mare longevitate în par- 
lament şi în viața publică. Dar opoziția, oricât 
de lălâie şi balcâză ar părea, este ajutată să de- 
vină challenger de doi actori importanți ai sce- 
nei politice: mass-media şi preşedintele. Mass- 
media trage de opoziție pentru mesaje, la orice 
oră din zi şi din noapte. Câteodată, când dis- 
cursul este prea moale, media îl fasonează şi îl 
face mai tare sau mai ascuţit. Când nu ai chef 
de spus nimic, jurnalistul de la politic te bate la 
cap până dai mesajul. Câteodată presa împinge 
spre soluţii politice, cum a fost cazul cu crearea 
Alianţei DA. Cert este că nu avem o instituție a 
opoziţiei politice, nici reguli, nici tradiții şi mai 
ales nu avem nici cultură politică de contestare. 
Trăim între extreme: sau înjurăm, sau tăcem 
visând la putere. 

UN MODEL DE DISCURS PREZIDENȚIAL MOŞTENIT? 


Discursul preşedintelui Băsescu ne-a de- 
monstrat că opoziția nu este orfană. Ascultându-l 
pe Traian Băsescu, l-am revăzut pe Ion Iliescu 
într-un discurs din 2003, tot în Parlamentul Ro- 
mâniei. A atacat guvernul său şi pe premierul pe 
care el însuşi îl selectase. A vorbit Preşedintele de 
atunci despre capitalism de cumetrie, baroni lo- 
cali, aroganța guvernantilor, furnizând opoziţiei 
principalele teme de atac de peste 2 ani. Am re- 
descoperit şi alte defecte ale acestui model. Dis- 
cursul prezidenţial nu îşi asumă toate consecinte- 
le şi nu spune lucrurile până la capăt. Şi preşe- 
dintele Băsescu a vorbit despre „unii miniştri” 
sau despre „poziția unora de a nu restructura 
Guvernul”, de asemenea şi la acest discurs am 
regăsit tendința de a părea demiurgic, a unui 
Dumnezeu venit de pe o altă planetă. A părut de 
asemenea a fi uşor electoral, amintindu-ne că 
doar peste 9 ani o să ne redevină coleg, pe banca 
opoziției, am înţeles noi, căci la noi se uita. 


PREŞEDINTELE A LEGITIMAT DISCURSUL OPOZIȚIEI 
Dar dincolo de aceste lucruri, Preşedintele a 


legitimat discursul opoziției, deci al PSD. Multe 
din temele şi detaliile poate prea excesivelor 

moțţiuni ale PSD au făcut parte din discursul 
prezidenţial. Ineficienţa instituțională, nerespec- 
tarea drepturilor cetățenilor la educaţie şi îngri- 
jire medicală, ministere şi agenții care nu se miş- 
că, oameni incompetenti, structuri birocratizate, 
adică ceea ce tot spune PSD în fiecare săptămâ- 
nă în Parlament. De câte ori a venit premierul în 
Parlament ne-a tratat cu dispreț suveran. La fel 
miniştrii Flutur sau Nicolăescu au atacat chiar 
dreptul opoziției la existență. Unii miniştri, ca 
Monica Macovei, au atacat chiar instituția par- 
lamentară, spunându-ne direct că nu ne price- 
pem în facerea legislației. 

Unii amatori în strategie politică o să spună că 
e periculos pentru PSD pentru că Traian Băsescu a 
confiscat mesajul de opoziție. Nu e adevărat, 
Traian Băsescu a legitimat mesajul opoziției. Ade- 
vărul este că de azi încolo, opoziția, dacă este inte- 
ligentă, începe să crească şi urcuşul în sondaje se va 
realiza după ce discursul Preşedintelui va da cre- 
dibilitate şi discursului PSD. Trebuie doar ca PSD 
să simplifice discursul, să aleagă câteva teme de 
impact şi să nu se rezume la opoziție de televizor. 


PREŞEDINTELE A DESCOPERIT ROMÂNIA 


Discursul Preşedintelui mi-a plăcut, dar nu 
pentru critica Guvernului. Acesta era un lucru 

previzibil şi nu este nici un lucru nou. Mi-a plă- 
cut pentru că Traian Băsescu a renunțat (pentru 
moment?) la cea mai mare minciună din istoria 
politică postdecembristă conținută de discursul 
justițiar de genul: La tepe în Piaţa Victoriei. Acest 
discurs conținea explicit minciuna că marea 
noastră problemă este sărăcia produsă de corup- 
tie. România ar fi un paradis, spune această de- 
magogie, dacă ar fi condusă de oameni cu mora- 
litate, care nu fură din averea poporului. Avem 
aici doar o jumătate de adevăr, periculos pentru a 
abate atenţia de la alte probleme ale României: 
nevoia de muncă, de responsabilitate, solidarita- 
tea comunitară, dar mai ales de nevoia de oameni 
specializați care să-i înlocuiască pe demagogii 
gureşi care se schimbă din patru în patru ani. 
Principalul mesaj pe care a insistat Preşedin- 
tele a fost: nevoia de instituții care să funcționeze, 
nevoia de strategie de dezvoltare. Avem nevoie 
de inteligență implicată în dezvoltarea României. 
Ne trebuie instituții, nu oameni providențiali! 
Aceasta este problema şi discursul etic al Alianţei 
DA din campania electorală şi dramaturgia me- 
diatică de după instalarea Guvernului Tăriceanu 
cu spectacole anticorupţie şi termopane, nu au 
făcut decât să pierdem un an şi jumătate din mo- 
dernizarea instituțională. Preşedintele a făcut o 
descoperire importantă: actuala clasă politică nu 

este doar coruptă şi ticăloşită, cum spunea în 
campanie, ci este şi formată din profesionişti ai 
nimicului, oameni fără specializare, care dacă nu 
ar fi politicieni sau şefi numiți în administrație, 
nu ar fi nimic. A făcut această descoperire asupra 
propriei lui lucrări, pentru că Traian Băsescu a 
analizat echipa adusă de domnia sa la putere. 


VISÂND LA O ALTĂ ROMÂNIE 


Schimbarea discursului Preşedintelui poate 
fi o schimbare de crez, o nouă profesiune de 
credință sau doar o nouă etapă în lupta dintre 
PNL şi PD. Dacă preşedintele a vrut doar să dă- 
râme guvernul, atunci putem uita repede acest 
discurs şi atunci preşedintele Băsescu nu se va 
deosebi cu nimic de politicienii de două parale, 
jucători său nu, de care este plină istoria ultimi- 
lor 16 ani. Un preşedinte care a minţit nu este 
ceva nou pentru România. Dacă Preşedintele 
României crede însă în ceea ce a spus, atunci 
trebuie să se pregătească de o adevărată Golgotă 
politică. Va trebui să meargă până la capăt, să 
renunţe la cei mai mulți dintre partenerii lui, 
chiar şi din PD, nu doar de penelişti. Nu ar fi 
permis să facă jocuri de culise alături de tot felul 
de păpuşari politici din alte partide. Ar fi nevoie 
de un alt proiect pentru România şi de alte re- 

vuli ale jocului. Ar trebui să ajute la dispariția 
unei oligarhii politice transpartinice ce ține Ro- 
mânia ancorată în trecut. Să ajute partidele să 
scape de cei care şi-au construit rețele de influ- 
enţă bazate pe corupție. Să se înconjoare de spe- 
cialişti, mai ales tineri, adunați după criteriul 
competenţei pe care să-i adune nu în jurul unui 
proiect portocaliu, ci în jurul unui proiect roşu, 
galben şi albastru. Dar dacă ar face asta, Preşe- 
dintele ar fi din ce în ce mai singur şi asta s-a 
văzut şi la finalul discursului din Parlament. 
Dincolo de aplauzele perfide ale opoziţiei, la 
linalul discursului s-au ridicat în picioare mai 
puţini decât la început, chiar dintre parlamentarii 
pedişti. Preşedintele a revenit la microfon, sim- 
tind parcă faptul că a ținut un discurs cu mai pu- 
tin impact, cu care nu e obişnuit, dar nu a mai 
putut repara nimic. Să fie capabil Traian Băsescu 
de un asemenea proiect? Să fi observat chiar şi 
dânsul că trăim un timp lepros, în care chiar şi 
cadavrele politice au început să mişte, simțind că 
este ultima lor şansă? Să fie pentru România un 
asemenea moment astral? Greu de crezut, chiar şi 
scriind aceste rânduri cred că am mers prea de- 
parte cu visarea. Dar un Preşedinte al României 
ar trebui să-i facă chiar şi pe adversari să viseze. 


21 iunie 2000 


CRAVATELE PORTOCALII 
ŞI DIGESTIA 


In calitatea mea de planificator al comunică- 
rii unui partid de opoziție, sunt întrebat adesea 


de jurnalişti ce mă enervează mai tare la actuala: 


putere. Ca un om care ar introduce, dacă ar fi po- 
sibil, alternanța obligatorie la putere, nu sunt de- 
ranjat de statutul de opoziţie în sine. Nu sunt nici 
vreun maniheist care vede totul în alb şi negru. 

Ştiu că fiecare guvern face şi lucruri bune, 
dar şi lucruri proaste. Îi respect pe unii dintre 
cei aflați la putere şi nu-i respect în devălmăşie 
pe toți colegii de partid. Ceva însă mă enervea- 
Ză, în puținele momente când mă concentrez la 
acest lucru: cravatele portocalii ale unor mili- 
tanți ai Alianței DA. De regulă, îmi sar în ochi 
pentru că, de cele mai multe ori, sunt legate de 
gâtul unor bărbaţi prea scunzi şi sunt legate 
prea lung, coborând mult peste cureaua panta- 
lonului. 

Nu sunt asortate corect în majoritatea cazu- 
rilor şi au doar rolul de a semnaliza o prezență 
care, de cele mai multe ori, nu are o semnificație 

in sine. Portocaliul este o culoare cu mare poten- 
tial de agresivitate şi nu-şi are sensul decât poa- 
te în campaniile electorale. Dincolo de aceasta, 
portocaliul este un semn de agresiune la adresa 
cromaticii cotidiene şi de semnalizare agresivă a 
prezenţei în zone care nu au legătură cu partide- 
le politice, dar şi o formă indecentă prin care un 
politician semnalizează prezența puterii politice 
in spaţiul public. 

Pentru unii indivizi, o haină portocalie poa- 
te fi un semn de echilibrare a unor angoase lega- 
te de patologia imaginii de sine şi ei nu deran- 
jează, sunt pete de culoare în spații sociale cu 
coloristici sobre. Dar când numărul portocaliilor 
este prea mare pe metru pătrat, atunci avem o 
situație ciudată de agresiune în turmă a paşnici- 
lor locuitori ai acestei țări. 

Portocaliul unor politicieni nu ajută la inte- 
grarea politicului în viața cotidiană, ci trimite la 
separare, la respingerea a tot ce nu e ca ei, la di- 
ferenţiere şi ostentație. Este un semn de agresare 
a fiinţei sociale a individului, a dorinței lui natu- 
rale de a fi alături de cât mai mulți dintre seme- 
nii săi, poate chiar dorinţa de a fi cât mai aproa- 
pe de cei care îl conduc. 

Când politicul se distanțează, se diferențiază 
printr-o aşa de mare agresivitate, angoasa socială 
creşte. Societatea trebuie să apere ființa socială 

care este plăpândă în oricare moment al vieții 
noastre. De aceea se inventează instituții care tre- 
buie să participe la păstrarea sentimentului de 
siguranţă, la întărirea convingerii că trebuie să ne 
sacrificăm o parte din libertate pentru ca liberta- 
tea tuturor să fie posibilă. 

Când instituţiile sociale nu funcționează, 
atunci societatea este bolnavă şi legăturile socia- 
le devin tot mai firave. Asemenea societăți rezis- 
tă din ce în ce mai greu agresiunilor dinafară şi 
dinlăuntru, sunt amenințate cu disoluția şi 
anomia. Dar ostentaţia de a purta nişte cravate 
nepotrivite cu ținuta, oricum greu de asortat, 
este un semn inconştient al egoismului politicie- 
nilor români. Un semn exterior al cauzei eşecu- 
lui nostru: lipsa generală de responsabilitate. La 
toate palierele sociale se poate urmări această 
țară a societății noastre, societate aflată în tranzi- 
ție spre neant. Serviciile secrete îi scot pe tero- 
rişti afară, deciziile cruciale se iau la bodegă, 
pensionarii mor la cozi infernale. 

Managerii industriei de stat sau ai regiilor 
îşi dau salarii mai mari de câteva ori decât pre- 
şedintele țării, cu toate că instituțiile lor produc 
doar pagube de mii de miliarde, iar diplomaţii 
se ocupă de afaceri cu paşapoarte false şi anti- 
chități pentru magazinele pe care rudele lor 
le-au deschis la Bucureşti. La cei de jos nu există 

o etică a muncii şi o mândrie a lucrului bine fă- 
cut. S-a intrat, după 1989, într-o infernală cursă a 
acumulării ilicite de parcă libertatea şi democra- 
lia ar avea să se termine peste câteva zile. 

În România, oamenii şi comunitățile şi-au 
pierdut respectul de sine. Cu toții, ca națiune, am 
rezistat atâtor imperii care au trecut peste noi 
dezvoltând strategii de supraviețuire care ne-au 
subţiat sentimentul stimei de sine. Doar stima de 
sine este nucleul identitar care stimulează respon- 
sabilitatea. În ipostaza individuală sau colectivă, 
responsabilitatea caracterizează doar colectivități- 
le care se simt subiecți activi ai istoriei. Nu te poți 
justifica în istorie doar prin faptul că ai rezistat 
multor vitregi. Contează şi CUM ai traversat isto- 
ria. Sentimentul responsabilității comunitare, sen- 
timent care poate fi numit şi interes național, este 
foarte puţin dezvoltat la noi. Ca să fiu drept, am 
intâlnit însă, la toate palierele stratificării sociale, şi 
oameni cu un puternic sentiment al stimei de sine 
şi al responsabilității. Oameni minunati, care sunt 
adevărați sfinți ai unei naţiuni. Când îi întâlnesc, 
mă bucur ca şi cum m-aş întoarce acasă, printre 
țăranii mei simpli din Ţara Nasăudului. Mă și în- 
tristează însă întâlnirea cu oamenii responsabili. 
Pentru că sunt mult prea puțini. 

Din păcate, cravatele portocalii, ce acoperă 
chiar şi prohabul unor politicieni ai puterii, nu au 

decât darul de a enerva pe trecători sau pe parti- 
cipanți la ritualuri publice, de a mări angoasa so- 
cială. Prietenii noştri purtători de portocaliu nu 
ştiu, cu siguranță, un lucru pe care îl cunosc 
cromoterapeuții: culoarea orange este un semn 
pentru frustrare, frivolitate, imaturitate. Ei nu 
ştiu nici ceea ce spun maeştrii heraldicii despre 
portocaliu: el conotează disimularea şi ipocrizia. 

Azi, cravatele portocalii sunt semnul a ceea 
ce sociologii numesc „depresia portocalie”. În 
Ucraina şi în Georgia, acest lucru este deja evi- 
dent. Cei mai mulți dintre votanţii schimbării 
s-au convins că au fost păcăliți. O oligarhie a 
venit să înlocuiască pe o alta, folosindu-se de 
stindarde morale, la care să jinduiască naivii, 
dar şi steaguri portocalii pe care să le vadă, de 
departe, chiar şi chiorii. Visul oranj că am putea 
să construim paradisul fără muncă, responsabi- 
litate şi jertfă s-a spulberat repede. 

P.S.: Am uitat ceva despre semnificația cu- 
lorii oranj. Cică favorizează digestia? Ce trist, 
care digestie? Românii nu trăiesc mai bine, nu 
stau prost cu digestia, stau tot mai prost cu re- 
sursele. Haideţi să nu le accelerăm digestia, îşi 
vor da seama că le este foame. 


4 august 2006 


“| 


ORAŞUL MORT 


După 1990, fiecare dintre multele parohii 
construite pe orgolii, în locul unei comunități 
veritabile, a consolidat diagnosticul: Oraşul mort. 

Un oraş care este viu are, în fiecare diminea- 
tă, oameni care ies pe străzi doar pentru a simţi 
cum bate inima oraşului. Vezi câteodată bătrâni 
care se opresc din plimbarea lor şi se uită la chi- 
purile celor care trec. Cu curiozitate, cu căldură, 
cu mirare. De multe ori, mai ales student fiind, 
mă opream şi le dădeam bună ziua acelor oa- 
meni pe care nu-i cunoşteam, dar a căror curio- 
zitate blândă nu mă agresa. Aflam de la ei că 
sunt foşti medici sau profesori, foşti maiştri la 
Clujana sau tehnicieni la uzina de apă. Unii erau 
de câteva generații aici, alții erau veniți din Bu- 
covina, Basarabia sau Bucureşti. 

Majoritatea celor pe care i-am chestionat 
erau oameni fericiți, care priveau cu îngăduință 
modernizarea sau schimbările pe care le aduce 
curgerea timpului în mod firesc. Bătrânii ma- 
ghiari nu erau foarte fericiți că într-o sută de 
ani oraşul a fost invadat de români, dar înțele- 
geau că ăsta e mersul istoriei: Erau bucuroşi că 

românii veniți aici au câştigat ceva din cultura 
aristocratică a acestui oraş şi sunt mult diferiți 
decât românii de dincolo de Carpaţi. În secret, 
se mândreau, totuşi, cu românii „lor”. Nici ro- 
mânii nu se simțeau deranjați de limba pe care o 
vorbeau maghiarii în viața cotidiană, parcă îm- 
potriva a ceea ce învățau ei la orele de istorie. 
Au învățat multe cuvinte şi expresii şi accentul 
lor era vizibil influențat de limba maghiară. În 
oraşul acesta, românii şi ungurii nu s-au ames- 
tecat niciodată, dar nici nu s-au războit. 
Ceauşescu a adus aici muncitori pe platformele 
industriale inventate pentru a construi socialis- 
mul lui utopic. Aceştia nu au intrat în oraşul 
propriu-zis. S-au adăugat oraşului prin cartiere- 
le muncitoreşti ca nişte anexe la o carte sau ca o 
magazie construită lângă casă. Nu au schimbat 
prea mult aceste populaţii, poate doar au mai 
populat piețele agroalimentare, străzile de săr- 
bători şi stadionul, când şepcile roşii erau o 
echipă adevărată. Mulţi dintre cei care locuiesc 
în Mănăştur nu ajungeau cu anii în centru. Ve- 
niți din munții Apuseni sau din judeţele apropi- 
ate, şi-au reconstruit comunități rurale în blocu- 
rile imense. Străzi întregi din satele Apusenilor 
au fost ridicate pe verticală în marile blocuri 
turn. Şi acum, aceste blocuri sunt nişte cătune 
modernizate, cu apă caldă şi televiziune în cu- 

lori, de unde se aude taragotul lui Fărcaş sau 
vocea de tinereţe a lui Nicolae Furdui lancu. 


„A ÎNCEPUT SĂ MOARĂ PUȚIN CÂTE PUŢIN” 


După revoluţie, o singură spaimă a cutre- 
murat aceste cartiere: spaima de a nu fi dați afa- 
ră din oraş. Lipsa locurilor de muncă şi frămân- 
tările haosului tranziţiei nu aveau cum să le în- 
leleagă decât ca o încercare îndreptată împotriva 
lor. Atunci spaima lor a primit un răspuns şi o 
explicaţie, valabilă mai bine de un deceniu: de 
vină sunt ungurii, care vor să ne ia Transilvania. 
La fiecare 15 martie, echipe de zgomote încercau 
să trezească aceste spaime şi reuşeau, chiar dacă 
maghiarii erau greu de mobilizat, greu de scos 
din muţenia lor de un secol. Au fost aduşi de la 
Bucureşti pensionari ai echipelor de propagandă 
ca să întreţină aceste spaime. Şi prima operațiu- 
ne a fost sortarea oamenilor: naționaliștii de o 
parte, intelectualii progresişti de alta. Între bise- 
rici şi credincioşii lor s-au tras garduri grele. In- 
tre maghiari şi români s-au construit cazemate 
de hârtie şi celuloid. Bucureştiul a simțit mereu, 
după 1918, că la Cluj este ceva care scapă, că este 
un oraş pe care nu-l poți domina, nu-l poți în- 
frânge, mai ales pentru că nu se revoltă. lar 
atunci când o face, revolta este tăcută şi soldaţii 

trimişi să o înlăture se întorc cu săbiile nepătate 
de sânge. A trimis mereu profesori universitari, 
securiști, directori de întreprinderi, scriitori, se- 
cretari de partid, prim secretari. Nu a reuşit ni- 
ciodată să ocupe şi să domine acest oraş. Pregă- 
tit poate din perioadele de ciumă, oraşul îşi as- 
cundea tezaurele în catacombe, oamenii se răs- 
pândeau şi, până la urmă, cei trimişi ca iscoade 
sau ca torționari defectau, deveneau mai mol- 
comi la vorba, se însurau cu vreo unguroaică şi 
nu mai erau destul de activi. De fapt, cred că 
acest oraş a avut marea lui capacitate de su- 
praviețuire prin faptul că a transformat duşma- 
nii în prieteni, năvălitorii în cetățeni. În fața 
agresiunii capitalei, oraşul a găsit o modalitate 
de supravieţuire prin fragmentare. De aceea le-a 
fost relativ uşor celor care au accentuat prin 
propagandă segmentările. Oamenii s-au izolat 
unii de alţii, comunitățile s-au fragmentat pe 
prietenii sau profesii, etnii ori biserici. În fața 
năvălitorilor, oraşul şi-a ascuns bogăţia cea mai 
importantă: a renunţat la identitatea care-i ține 
pe oameni împreună, la memoria colectivă, s-a 
prefăcut mort. Şi cum au trecut multe decenii în 
acest secol, prefăcându-se mort, a început să 
moară puțin câte puţin. Sub ocupația comunistă 
a rezistat totuşi. 

ENCLAVIZAREA 


După revoluţie, oraşul s-a speriat de liberta- 
te. Începuse un demers de recâştigare a auto- 
nomiei de odinioară. Presa născută imediat du- 
pă 1989 era una din cele mai libere din țară. 
Universitatea „Babeş-Bolyai” regăsea ritmuri 
intelectuale vechi şi a rezolvat rapid, printr-o 
mișcare scurtă, problemele unor cadre didactice 
cu probleme de dosar. S-au făcut şi unele greşeli 
in iureşul acelor zile, dar, până la urmă, totul a 
fost pus în mişcare. Oraşul începea să îşi revină. 
Dar capacitatea exersată de supraviețuire prin 
răspândire, prin dizolvare este un cancer care 
sapă încet. Oraşul este ca un labirint care ascun 
de tocmai uşile dintre straturile sale. S-au con- 
struit mai multe cetăți în acest oraş, parohii în 
care fiecare îşi construieşte propria viață. După 
câţiva ani de la revoluție, UBB-ul s-a enclavizat 
incet, încet. A început să crească ca un aluat ui- 
tat lângă cuptor. Nu s-a reuşit nici o tentativă de 
coagulare a comunităţii academice, din cauza 
unor orgolii deşarte şi a unui sentiment al exce- 
lenței, întreținut parohial. Zecile de enclave con- 
struite în orașul nostru au început să se închidă 
tot mai mult în sine, să îşi creeze propriile mituri 
și, mai ales, propriile excelențe de operetă. Me- 
dicii încep să devină o castă închisă, în interiorul 

căreia concurența este acerbă, dusă dincolo de 
competiția normală, uniți, totuşi, de ura față de 
câteva personalități reale, medici conducători de 
institute naționale, chirurgi sau mari practicieni. 
Profesorii universitari nu au reuşit să-şi asume 
destine comunitare. Unii aşteptau să vină alege- 
rile generale pentru ca să fie plantați de Bucu- 
reşti în diferite posturi la descentralizate. Au în- 
ceput să dispară sau să se stingă mărcile 
identitare ale oraşului: Tribuna, Dacia, Clujana, 
U Cluj. O comunitate fragmentată ca a noastră 
le-a lăsat să moară ori să supraviețuiască doar. 
S-a născut aici prima bancă din afara Bucu- 
reştiului şi au reuşit reprezentanţii sistemului 
s-o facă praf, îngemănând-o cu escrocheria 
Caritas. A apărut apoi Banca Transilvania, tot 
singura bancă mare din provincie, pe care ace- 
laşi sistem a încercat s-o distrugă prin interme- 
diul unor milițieni din Bacău. Când CFR-ul a 
reuşit să rămână câteva etape pe primul loc, Ca- 
pitala s-a sesizat rapid şi i-a trimis nişte arbitri 
pentru că să le iasă din cap ideea că Becali sau 
Dinu Vamă se pot împiedica de nişte provinciali 
care au păscut vacile pe imaşuri ardelene. Ma- 
ghiarii au fost excluşi, dar s-au şi autoexclus din 
spaţiul public şi îşi construiesc oraşe paralele, 
alături de mall-uri sau echipe de fotbal. Unii 
români sabotează cât pot aceste întreprinderi pe 


168 


Oraşul mort 


principiul caprei vecinului sau... nici nu mai 
stiu nici ei din ce cauză. Biserica Ortodoxă din 
Ardeal a fost obligată să se reorganizeze pentru 
că ingerinţele centrului nu mai permiteau repre- 
zentarea corectă a credincioşilor ortodocşi ro- 
mâni din Transilvania. Greco-catolicii nu găsesc 
un sprijin destul de consistent din partea statu- 
lui şi sunt puşi într-o situație de opoziție față de 
comunitate. Alte minunate biserici ale Domnu- 
lui, dincolo de nuanțele lor dogmatice, nu sunt 
încă luate în calcul ca locuri unde se fabrică mi 
racole. 

Oamenii de afaceri clujeni care au pornil 
dintr-un capitalism comercial nu prea glorios, 
într-un oraş care nu acceptă uşor naşterea capi 
talismului, sunt încă semi-integrați în comunita- 
te. Şi nu din vina lor. S-au retras din treburile 
comunitare, sunt plecați mai mult în străinătate 
pentru că nimeni nu i-a solicitat la proiecte co- 
munitare serioase. Ei sunt cei care ar putea să 
susțină viitoarea relansare a oraşului. Dar cineva 
ar trebui să-i adune, şi nu pe principii de loiali- 
tate politică. Mulţi dintre ei ar dori să facă mai 
mult pentru acest oraş, iar în schimb oraşul să-i 
recunoască pentru ceea ce fac. Majoritatea au 
reuşit să depăşească un stadiu al acumulării şi 
acum resimt nevoia unui proiect cinstit al co- 
munității la care ar vrea să participe. 

„NU CÂȘTIGĂ NIMENI, LUCRURILE MERG PROST” 


În 2004, în cadrul unui experiment politic de 
comunicare, am reuşit o parțială redeşteptare. 
Câteva straturi ale oraşului şi-au dat mâna şi au 
crezut într-o mare împăcare. În eliberarea oraşu- 
lui de spaimă, suspiciune, în căutarea unei ener- 
gii pozitive care să refacă unitatea. Să constru- 
iască o țesătură de solidaritate umană. Atunci 
mulți români şi maghiari au înţeles că nu poți să 
iubeşti comunitatea pe bucăți. Nu poţi să iubeşti 
Clujul, dar fără maghiari. Ca maghiar, nu poti să 
participi la sufletul colectiv doar raportându-te 
la momentul în care un mare maghiar, David 
Ferenc, s-a urcat pe o piatră mare şi a ținut un 
discurs care a însemnat actul de naştere al bise- 
ricii unitariene. Însă, în acele momente, spaima 
sistemului politic (ticăloşit, cum nu-i mai spune 
Preşedintele) a fost teribilă. În fața unei posibile 
regăsiri a unei solidarități comunitare pierdute, 
Vadim Tudor a fost mobilizat să-şi revolte tru- 
pele chiar împotriva lui Funar, care înțelesese 
ceva în ultima clipă. Clujul trebuia să rămână o 
comunitate fragmentată. A venit o nouă echipa 
politică ce putea fi completată cu oamenii siste- 
mului. Un primar care venea singur la Primărie, 
oricât de bine intenționat ar fi fost, nu avea nici 
o şansă să facă mare lucru. Putea, însă, foarte 

bine să menţină comunitatea divizată. Un partid 
care nu avea înainte decât un consilier local era 
greu să aducă o întreagă echipă administrativă 
care să fie asimilată de către oraş şi, eventual, 
urmată. O revoluţie portocalie străină de oraş şi 
chiar de România era de preferat în fața unui 
program care ar fi încercat eventual să coagule- 
ze o comunitate puternică rezolvând cel putin 
marea schismă dintre români şi maghiari. Dar 
acest lucru este istorie şi istoria mai mult ne-a 
incurcat pe noi, clujenii. 

Ca sociolog al comunicării şi sondator de 
opinie, sunt întrebat adesea de ce în oraşul nos 
tru nu se citeşte presă, de ce un oraş intelectual 
nu poate să vibreze la ritmul pe care-l dă presa 
oricărei urbe europene. Uneori spunem că presa 
e săracă, nu sunt bani, şi nici calitatea presei nu 
este grozavă. Poate este adevărat, dar acestea nu 
sunt cauze, ci efecte. Sunt efecte ale faptului că 
nu avem o adevărată comunitate, nu partajăm 
sensuri comune. Despre ce să scrie jurnaliştii ca 
să intereseze pe câteva zeci de mii de oameni, 
atâta timp cât Clujul nu interesează pe mulți 
clujeni? Dacă majoritatea liderilor comunității 
sunt interesați doar de propria lor parohie, îşi 
inventează premii şi cupe de carton, ca mari 
personalități, şi totul se petrece în cercul strâmt 
al unor interese de grup, atunci cum poate presa 


171 


POLITICA INUTILĂ 


să-şi facă loc printre nişte oameni care nu au 
teme şi proiecte comune? Marii profesori îşi tri- 
mit acum asistenții să le ridice osanale pe la te- 
leviziuni sau să-i denigreze pe cei cu care se 
simt în concurenţă. Din când în când, intelectua- 
lii clujeni, împărţiţi în diferite grupuri, fac nişte 
liste prin care susțin diferite cauze împotriva al- 
tor intelectuali. Se întâmplă asta de un deceniu 
şi jumătate şi nimic nu schimbă radical lucrurile. 
Nu câştigă nimeni, lucrurile merg prost şi pen- 
tru unii, şi pentru alții. 


„ÎNCEPE SĂ FIE TÂRZIU” 


Neîncrederea este un virus care a dezmem- 
brat solidaritatea colectivă. După 1990, fiecare 
dintre multele parohii construite pe orgolii, în 
locul unei comunităţi veritabile, au consolidat 
diagnosticul: oraşul nostru este mort. Un oraş 
unde politeţea ţine loc de relaţie şi poate doar 
escrocii reuşesc să lucreze în echipe. Indiferenţa 
noastră a ucis acest oraş minunat al Ardealului. 
Indiferenta colectivă face ca oraşul să devină o 
pradă uşoară prădătorilor de toate felurile ce se 
apropie tot mai mult. O să ne dispară într-o zi 
arena în care şepcile roşii au dat măsura unei 
civilizații a sportului nemaiîntâlnite până atunci 
în România. N-o să mai auzim niciodată cel mai 

[rumos slogan de galerie din câte a putut să pro- 
ducă sufletul de copil al suporterului: „Mamă, te 
iubesc/ dar nu ca pe U”. Vor construi parcări în 
parcuri şi câte un mall în fiecare grădină. Vor 
veni alții să facă ziare şi televiziuni pentru noi şi 
in numele nostru. Deja fabricile ne-au fost priva- 
lizate de oricine a vrut să facă asta, noi eram 
plecaţi în războiul româno-maghiar. 

Inima oraşului va începe să bată doar dacă 
se vor aduna câțiva bărbaţi lângă zidul vechi al 
oraşului, vor arunca armele la pământ, îşi vor 
sufleca mâinile şi se vor apuca să umple spărtu 
rile din zid. Se vor pune apoi la sfat pentru a 
vedea ce este de făcut înăuntru, ce trebuie con- 
struit, cine face fiecare lucru. Poate ar trebui să 
hotărască să facă şi un pic de curăţenie. Începe 
să fie târziu. 


11 august 2006 

Politica este şi un teritoriu al comunicării, al 
discursurilor şi construcției de imagine. Politi- 
cienii care nu excelează în comunicare nu au 
şanse să intre în topuri. Sigur, sunt şi alte resur- 
se care pot face din omul politic unul din cei ca- 
re se pot vedea pe toate ecranele televizoarelor: 
banii investiţi sau nevoia de echilibrare a pre- 
zenţei unui alt grup sau orientare politică. Există 
şi motive mai perverse de a stimula personaje 
politice, un soi de marketing negativ, prin care 
presa promovează prezenţa în media a unor po- 
liticieni care ilustrează cel mai bine stereotipu- 
rile negative despre politicieni, sau prin lipsa de 
cultură ori antimodelul de comunicare, pentru a 
compromite un anumit partid politic. Acest din 
urmă caz este perfect ilustrat de promovarea 
masivă a lui Marian Vanghelie, ori de câte ori 
deschide gura. În toată comunicarea politică, 
marea masă a politicienilor de succes urmează 
rețete care caută să se supună aşteptărilor publi- 
cului: a spune oamenilor ce vor să audă devine 

o rețetă de succes garantat. Multe cariere politi- 
ce sunt clădite pe vorbe frumoase, pe lacrimi de 
compasiune şi proiecte imaginate, dar nicioda- 
tă puse în practică. Şi nici nu e ceva rău în asta: 
este nevoie de politicieni care redau speranța, 
care dau încredere şi rolul lor este excepțional 
intr-un fel de placebo al acţiunii colective. Dar 
cât de mult poți merge pe construcția unor cas- 
tele de nisip din vorbe şi discursuri? Mulţi cred 
că toată viaţa şi nici măcar la pensie nu vor să 
iasă, considerând ieşirea cu picioarele înainte ca 
[iind singura modalitate de pensionare. Sunt po- 
liticieni care nu înțeleg, că teritoriul construcției 
de imagine reprezintă şi o capcană, o imensă 
cursă, în care poți cădea fără posibilitatea de a 
scăpa. Capcana din cuvinte este periculoasă 
pentru că te poate face să crezi că orice poate fi 
spus, totul se poate promite, totul este comuni- 
cabil. Şi, mai ales, poate naşte iluzia că după 
comunicare poate să nu urmeze nimic. Când 
oamenii încep să stea cu gura căscată şi să aibă 
incredere în tine, poţi avea tentația chiar să crezi 
ca eşti omul providenţial pe care comunitatea ta 
il aşteaptă ca şi pe a doua venire a lui Mesia. 
Poţi să te laşi purtat de fantezia maselor departe 
de pământ şi cu siguranţă acesta poate fi un sen- 
liment plăcut. Verosimilul înlocuieşte adevărul, 
credibilitatea poate ține loc de dovadă. Spirala 

succesului politic te poate îndepărta serios de 
realitate, te poate face să crezi că totul se poate 
clădi pe fundaţia de aer a cuvintelor. Dar cuvin- 
tele se răzbună. 

Scandalul „Dana” este un caz al răzbunării 
cuvintelor. Din start vreau să spun că nu mă 
adaug denigratorilor doamnei Mona Muscă. 
Este vinovată de colaborare cu Securitatea, dar 
nu este drept să o transformăm în inamic public 
numărul unu, când există atâția ticăloşi care au 
făcut mult mai rău oamenilor, cu sau fără sem- 
nături pe angajamente de informator. Cred, de 
asemenea, că nici nu trebuie să o transformăm 
în luptătoare împotriva flagelului terorist care 
va culmina cu 11 septembrie 2001. E un înger că- 
zut, şi atât. Un biet om care poate a încercat să 
fugă de propria tinerețe sau să ispăşească un pă- 
cat de neiertat: trădarea celui de lângă tine. Am 
cunoscut-o pe Mona Muscă şi am „beneficiat” 
de jocul excepţional de talentat al Domniei sale 
în demonizarea adversarilor politici. Fără aro- 
ganță, am acceptat apoi să lucrez alături de dân- 
sa în proiecte de lege: legea accesului liber la in- 
formații, legea transparenţei decizionale, legea 
Rompres. Proiectele majore ale CV-ului politic al 
doamnei Mona Muscă s-au realizat atunci când 
PSD-ul avea majoritatea lejeră în Parlament. 
Uneori glumeam pe seama acestui lucru şi ea 

recunoştea cu sportivitate, nu la televizor, că 
există oameni destui printre adversari mai înțe- 
legători cu proiectele ei decât liberalii ei. M-a cu- 
cerit şi pe mine eleganța doamnei Mona Muscă, 
intr-o lume de grobieni şi am reuşit de mai mul- 
le ori să-i conving pe colegii mei, care nu înțele- 
geau că puterea trebuie să fie împărțită şi că este 
normal să votăm proiectele bune ale opoziţiei. 
Am acceptat de multe ori să fac sparring la emi- 
siuni televizate pentru o doamnă care se pregă- 
tea să fie zeița societății civile şi candida, discret, 
la preşedinţia PNL. Uneori am detectat o uşoară 
lormă de ipocrizie pentru că multe din lucrurile 
pe care le discutam înainte de a intra în studio- 
uri nu mai erau valabile „on air”. Alteori, la 
adunări publice la care nu participam, mă blama 
fără milă sau fără sens. Îşi cerea scuze apoi, Şi 
aerul sincer de bunică te făcea să crezi că este 
greu în politică dacă nu eşti capitalist sau 
securist, aşa încât doamna Mona face politică cu 
palmele goale şi nu are cum să nu mai şi răneas- 
că pe unii. Mona Muscă a promis reforma mora- 
lă a societății româneşti, deşi era clar ca nu ar fi 
putut reuşi asta chiar dacă era maica Tereza. 
Dar multă lume credea puternic în ceea ce spu- 
nea Mona Muscă cu naturaleţe. „Ca şi în lumea 
din afara politicii, şi în politică poți să fii tu în- 
suți. Nu te obligă nimeni să faci compromisuri, 

nu te obligă nimeni să fii leneş, iresponsabil, co- 
rupt sau meschin. Eşti liber să-ți alegi calea, po- 
litica o faci aşa cum vrei tu şi cum eşti tu ca per- 
soană. Din punctul meu de vedere, a face politi- 
că bună înseamnă a face ceea ce trebuie pentru 
ceilalți, indiferent în ce partid ai fi.” Sună fru- 
mos şi chiar şi azi sunt capabil să cred că, în 
momentele acestei spuneri, Mona Muscă putea 
fi sinceră. 

Lumea însă va crede tot mai puţin că Mona 
Muscă a fost sinceră. Toţi o să credem, de acum 
încolo, în mod rațional, că doamna cu pricina a 
interpretat cu talent un rol în care a fost distri- 
buită în 1977, nu forțată, ci prin propria-i voință. 
Suntem tot mai tentaţi să credem că maşina de 
fabricat zei a Securităţii a distribuit-o şi după 
1990 în rolul de mamă a democraţiei române. 
Am împărtăşit, până zilele acestea, iluzia că li- 
beralii sunt altceva faţă de alte grupuri ale poli- 
ticienilor români. Şi pe plan local, până să văd 
modul în care liberalii au făcut presiuni asupra 
primarilor PSD, am crezut că există posibilitatea 
unui model de competiție cinstită care să por- 
nească de la Cluj. Acum am o iluzie mai puţin şi 
o spaimă în plus, generată de o declaraţie a 
doamnei Mona Muscă: „Doctrina liberală îmi 
este intrinsecă. Liberalismul e tot ce sunt”. Nu 
cumva rolurile acestea de onestitate expresivă 

crau distribuite, de la început, de păpuşarul care 
ii scria şi textele Monei? Parcă șunt prea mulți: 
lonescu Quintus, Muscă, Stolojan, Meleşcanu, 
Ghiorghioff, Cataramă. Şi poate vom ajunge să 
casăm şi alte personaje liberale. 

Mona Muscă este pedepsită pentru un păcat 
dublu: pentru că a fost un personaj creat, dar şi 
pentru că a căzut în capcana din cuvinte, in- 
lerpretând prea bine un rol, poate crezând prea 
mult în acel rol. Fugind de trecut, probabil s-a 
refugiat în acel rol care i-a ținut loc de viață 
adevărată, onestă. Mona Muscă nu plăteşte 
acum doar pentru păcatul slăbiciunii sau incon- 
“tienței de a scrie note informative. Ea plăteşte 
pentru căldura din cuvinte, pentru sinceritatea 
afişată şi pentru speranța pe care a sădit-o în su- 
fletele celor care o adulau. Este doar capcana din 
cuvinte care i-a făcut pe unii politicieni să se în- 
depărteze de realitate sau suntem în faza în care 
maşina de fabricat zei îşi schimbă actorii şi ca- 
sează recuzita? Iluzia că după comunicare poate 
să nu mai urmeze nimic este un păcat pe care 
alegătorii îl pot ierta. Dar n-o să acorde niciodată 
iertarea celor care au fost îngeri de ghips în gră- 
dina deliciilor. 


18 august 2006 

Anul acesta, pe 15 septembrie, în cele mai 
multe școli din România clopotelul a sunat de- 
geaba. Umiliţi zi de zi, profesorii au vrut să ara- 
te că viata lor nu este deloc o serbare, aşa cum 
interpretam noi deschiderea fiecărui an şcolar. 
Lipsa de strategie a Guvernului şi inexistenţa 
unei viziuni pragmatice de viitor este comparz 
bilă, poate, doar cu cinismul unei viziuni de 
dreapta, care privilegiază inegalitatea de şanse 
în fața unui drept universal pe care ar trebui, 
evident, să-l aibă tiecare copil din România. As- 
tăzi, copiii din mediu! rural nu au aproape nici o 
şansă pentru educație superioară. Doar 1% 
ajung studenţi şi doar 15% reuşesc să termine 

un sistem total inechitabil, un sistem care ucide 
talente veritabile şi condamnă la sărăcie şi anal- 
labetism milioane de copii care nu au mijloace 
materiale pentru a susține financiar întreg ciclul 
de educație. Totul se întâmplă pentru că noi, eli- 
ta, am tras uşa după noi, pentru ca nimeni să nu 
mai poată intra în saloanele învățăturii. Suntem 
in fața unui fenomen pe care sociologii îl nu- 
mesc „mobilitate socială încetinită”. În traduce- 
re, copiii neintelectualilor au tot mai mici şanse 
să devină intelectuali, în comparație cu copiii 
noştri, cu copiii de intelectuali. 

În România, copiii de intelectuali au de 7 ori 
mai multe şanse să termine o facultate față de 
copiii celor care nu au terminat studiile su- 
perioare. Raportul de 7 la 1 este cel mai mare 
din Europa. În Anglia este 1,8, în Germania este 

2,6, în Franța este 3,3. Chiar în Ungaria sau în 
țări care sunt comparabile cu noi, este 5 sau 35: 
Grav este că, la noi, absolvenţii de studii su- 
perioare sunt de 3 ori mai puțini decât în media 
europeană. 

Ce poate să facă statul aici discutăm tot 
timpul, prin iniţiative legislative, prin luările 
noastre de cuvânt. Dar ce ar trebui să facem noi, 
în această situație, pentru că nu este numai pro- 
blema statului sau nu este numai problema Gu- 
vernului, dincolo de lipsa de viziune pe care o 

observăm în această formulă guvernamentală? 
Noi, intelectualii, ar trebui să milităm împotriva 
stereotipurilor profesorilor, după care copiii din 
familii bune intră întotdeauna în clasele A, B sau 
C, iar copiii ceilalți intră în restul claselor. De 
asemenea, ar trebui să milităm împotriva frau- 
delor organizate care se observă la bacalaureat, 
după care notele unor tipuri de familii, unor co- 
pii proveniți din anumite familii sunt mult mai 
mari în medie decât celelalte. Există o singură 
certitudine pe care ne putem baza - inteligența 
este egal distribuită pentru toate clasele sociale. 
Şcolile, însă, sunt segregate social, dar şi geogra- 
fic, într-o mare diferență între urban şi rural. 
Copiii din mediul rural au de 6 ori mai puţine 
şanse să termine o facultate decât cei din mediul 
urban. Distanţa socială imensă dintre sat şi oraş 
face să avem şcoli care nu primesc nici măcar 
autorizație sanitară de funcționare, şcoli fără o 
dotare minimă, fără biblioteci sau fără cadre di- 
dactice. 

Educaţia este un mecanism care compen- 
sează, care poate să compenseze polarizarea 
economică. Dacă nu suntem în stare să ne lup- 
tăm cu polarizarea economică, ce distruge, în 
acest moment, țesutul social al României, atunci 
măcar să avem inteligența să încercăm să com- 
pensăm această nedreptate cu promovarea edu- 

cației, care mai poate să aducă o şansă în plus 
copiilor - aşa cum spuneam - la fel de talentați 
din punctul de vedere al datelor bio-sociale. 

Această realitate este şi mai gravă pentru că 
ca se împleteşte cu un cinism înfiorător, un ci- 
nism pe care l-am văzut în aceste zile. În primul 
rând, am văzut în aceste zile că televiziunile au 
prezentat oferta şcolilor particulare, de la grădi- 
nite la facultăți. Copiii muncitorilor şi ai țărani- 
lor au văzut condițiile din şcoli americane, şcoli 
britanice, colegii spaniole, pe care ei nu le vor 
urma niciodată. Telespectatorii au aflat, de ase- 
menea, că majoritatea politicienilor şi-au trimis 
copiii la studii în străinătate. Orice om simplu a 
putut să afle sau să înțeleagă de ce nu ne preo- 
cupăm destul de educaţia națională. Explicația 
era simplă: copiii politicienilor nu au profesori 
români şi nu învaţă în bănci de lemn. 

A doua faptă, care mi s-a părut a fi de un ci- 
nism exemplar, este o realitate care a apărut în 
câteva judeţe: unii politicieni ai puterii au dăruit 
ghiozdane portocalii, cu lozinci sau sigle de par- 
tid, au dat propagandă, deci, copiilor, în loc de 
rechizite. Este acesta - cred - un fapt de o mare 
gravitate, chiar dacă, poate, gestul inițial al unora 
dintre colegii noştri a fost unul umanitar. A adă- 
uga, însă, propaganda unui gest minim umanitar 
cred că este o cruzime incomensurabilă. 

O să vă citez dintr-o scrisoare pe care o de- 
putată pedistă şi primarul, membru al acelu- 
iaşi partid, au trimis-o copiilor, alături de nişte 
ghiozdane portocalii: „Dragi copii, stimați pă- 
rinți (şi bunici) - am plăcerea ca, în dubla mea 
calitate, de membru al Partidului Democrat şi de 
primar, să vă urez, încă de acum, mult succes în 
anul şcolar. Este cu sufletul alături de noi, dar Şi 
de alte mii de boboci de clasa I, inimoasa preşe- 
dintă a organizației noastre X...uleasca, din par- 
tea căreia sunt aceste ghiozdane şi rechizite. Îm- 
preună, să le spunem copiilor: Să învățați bine!”. 
Dacă suntem nesimţitori față de suferință şi ne- 
dreptate, dacă ne-am pierdut o parte din sensi- 
bilitatea noastră de oameni, măcar să nu fim ci- 
nici, pentru că, dacă vom fi şi cinici, atunci vom 
lăsa România fără şcoală. 


22 septembrie 2006 

Ca profesor de sociologia comunicării eram 
intrigat de un fenomen ciudat: aproape toți stu- 
denţii vroiau să facă la seminarii şi laboratoare 
tema: sociologia zvonurilor. Necazul era că aveam 
la bibliotecă o singură carte ca bibliografie: lu- 
crarea lui J.N. Kapferer, plus vreo trei-patru 
studii americane pe care le mai aveam eu. Mă 
intriga fascinația studenților pentru această te- 
mă marginală. Încercam să-i ghidez spre teme 
cu adevărat fundamentale, dar dorința lor în- 
spre a studia acest fenomen rămânea destul de 
mare. Mai târziu, după ani buni de politică am 
avut explicaţia pentru această tentație a tinerilor 
mei învățăcei: de fapt societatea noastră este în- 
că tributară unei mentalități pre-logice, cum ar 
spune un antropolog ca Levy Bruhl. Ocazia ex- 
plicaţiei mi-a fost oferită de momentul în care 
Traian Băsescu l-a numit director la SRI pe 
George Maior, senator din opoziție şi politica 
românească era să cadă leşinată în fotoliu, ca 

tanti Miţa. O numire firească în Europa sau 
SUA, un cutremur pentru România. De ce a fost 
o surpriză totală şi, mai ales, de ce nici astăzi, 
după o săptămână, nu există analize relaxate şi 
explicații raționale? De ce au fost atât de sur- 
prinşi politicienii, analiştii politicului şi ziariştii? 
Surpriza să vină din lipsa de specializare? Nu 
numai, şi nici măcar din lipsa noastră de experi- 
ență. E adevărat că experții şi analiştii vin din 
direcții de formare diferite şi foarte puţini sunt 
specializaţi, fac referințe foarte rar la cărți sau 
teorie. Foarte rar fac referire la variabile şi indi- 
catori măsurabili, la statistici sau măcar la serii 
cronologice de fapte şi declaraţii. În consecinţă, 
mulți fac doar o analiză factologică a vieții poli- 
tice, postulând mereu o realitate ascunsă, o si- 
mulare care ascunde mereu ceva. Ei tind să în- 
toarcă haina politicii pe dos, direct, din obişnu- 
ință, fără a se gândi. Nu pot crede că uneori 
adevărul este la vedere, la suprafață. Nu trebuie 
să faci mari şmecherii deductive sau inducţii lo- 
gice pentru a-l descoperi. Í 

Cele mai mari erori de analiză provin din 
faptul că trăim într-o Republică a zvonurilor. 
Zvonul este cea mai influentă media, produce 
informaţie de bază şi este fundamentul pentru 
toate scenariile de prospectare a viitorului poli- 
tic. Informaţia oficială nu are nici o credibilitate, 

ca şi instituțiile noastre. Tot ce se declară în mod 
oficial este doar o informație pentru fraieri, de 
multe ori jurnaliştii nici măcar nu scriu sau nu 
înregistrează pozițiile de la conferințele oficiale 
de presă. Zvonul este un canal paralel pentru cei 
care se consideră inițiați, participanți adevărați 
la procesul de luare a deciziilor serioase. Pe 
aceste canale circulă cel mai bine tot ceea ce este 
legat de cele două paradigme ce structurează 
credibilitatea acestui canal: teoriile conspirațio- 
niste şi cele ale complotului permanent. 

În cazul invocat, toţi s-au gândit la un com- 
plot împotriva lui Tăriceanu, participând PD, o 
parte a PSD-ului şi Preşedintele României. S-a 
format în mintea multora deja un guvern de 
tehnocrați, după 1 ianuarie 2007, cu cinci sau 7 
pesedişti. Ca şi în cazul teoriei alegerilor antici- 
pate, nu contează ce declară majoritatea actori- 
lor implicați. De doi ani, orice jurnalist te întrea- 
bă de alegeri anticipate, premierul Tăriceanu nu 
are cum să transmită ceva, căci este exasperat cu 
întrebarea despre anticipate. O întrebare imbeci- 
lă, de care s-a săturat toată lumea, întrebare care 
s-a pus continuu şi între 1997 şi 2000. 

Ai senzaţia că observatorii vieții politice re- 
fuză să accepte ideea de schimbare şi cea de di- 
namică politică. Regretatul Brucan făcea cele mai 
banale previziuni din câte se puteau închipui. În 

ultimii ani avea şi puține informaţii, iar comenta- 
riile lui erau nişte simple melodii lăutăreşti. Aţi 
urmărit vreodată anticipările lui, măcar de la o 
săptămână la alta? Majoritatea scenariilor lui nu 
se îndeplineau, erau profeții pentru gospodine şi 
coafeze. Pentru o asemenea analiză, Băsescu va fi 
mereu un fel de Rambo care ucide tot ce prinde 
în viața politică. Un asemenea Băsescu schematic 
face mereu ce vrea, nu respectă tendințe externe 
şi influențe, nu ascultă de consilieri, nu ia în cal- 
cul mesajele partenerilor externi. 

Experții noştri în viața politică se mulțu- 
mesc, de multe ori, să-şi închipuie ce se întâm- 
plă. De regulă, nu caută decât fapte care ar pu- 
tea să le confirme propriile ipoteze. Când au in- 
formaţii care nu se potrivesc cu propriile stereo- 
tipuri, atunci aplică regula epistemologică cu 
potrivirea practicii la teorie, din perioada comu- 
nistă: dacă faptele nu se potrivesc cu teoria, atunci 
cu atât mai rău pentru ele. Deci nu schimbăm teo- 
ria, mai degrabă facem o selecție de fapte con- 
venabile. N-o să uit niciodată tonul disperat al 
unei jurnaliste de Bucureşti care, exasperată de 
calmul meu ardelenesc şi de jargonul ştiinţific 
cu care mă protejam uneori, a aruncat cu mi- 
crofonul şi geanta de pământ strigând: Cum de 
vă permiteți să nu discutati în Delegația Permanentă 
problema gravă a baronilor locali? 

De multe ori, analiştii au dorința de a influ- 
enţa lucrurile, se văd un fel de consilieri publici, 
care prescriu diferite comportamente. Când văd 
că lucrurile merg într-o altă direcție, se supără 
pe oamenii politici care nu au urmat comporta- 
mentul descris de ei. Dar, cel mai adesea, obser- 
vatorii vieţii politice sunt surprinşi de faptul că 
un politician ar putea să urmărească interesul 
public. Îi consideră pe toți politicienii nişte hoți, 
trădători, proşti, aparţinători unor grupuri de 
interese sau crimă organizată. Această greşeală 
de globalizare a unei judecăți morale îi face să 
facă cele mai multe greşeli. În schimb, corupția 
unor politicieni, autocrația sau opulența unora îi 
fascinează discret pe unii pseudoanalişti. Şi nu 
doar atât, asemenea personaje sunt promovate 
involuntar de ei ca modele, ca singurii lideri 
care contează, oameni cu greutate, chiar dacă îi 
analizează mereu critic. Când un personaj poli- 
tic, indiferent cât de negativ, iese cumva din 
scenă, apare un cor de bocitoare care incrimi- 
nează faptul că a fost trădat de colegi, că nimeni 
nu îl mai susține sau că partidul respectiv se du- 
ce în jos fără un personaj atât de important. 

Dacă există momente în care politicienii țin 
cont de interesul naţional, acest lucru pare ceva 
fantastic şi nu crede nimeni. Nici măcar Prese 
dintele României, om cu o încredere măsurată 

prin sondaje ce depăşeşte 50%, nu este creditat 
cu intenția slujirii interesului național, atunci 
când face un gest de normalitate. Oricât ar greşi 
Preşedintele în viziunea noastră, nu este rațional 
să nu-l credităm cu urmărirea unor țeluri su- 
perioare interesului de partid. 

Mai există şi handicapul apropierii de cabinetele 
puterii centrale. Observatorii din Bucureşti sunt 
bruiați în analizele lor de bârfele ce alimentează 
pauzele de cafea, de sursele care spun zilnic şi 
ceea ce nu ştiu sau de fragmentele de realitate 
văzute cu ochii lor. De câteva ori, o jurnalistă a 
scris că voi fi demis de premierul Năstase şi nu 
înțelegeam de unde scoate această ştire. Mi-a 
spus, după 4 ani, când plecam din Palatul Victo- 
ria, la final de mandat, că se ghida după figura 
mea când ieşeam de la Delegaţia Permanentă: 
păream trist, zicea ea, înseamnă că voi fi dat afa- 
ră şi de aici scria, invariabil: clujenii pierd teren 
în Guvern. A fi aproape de fenomenul politic 
este un mare dezavantaj, dacă acest lucru se cu- 
plează şi cu sărăcia de spirit. Poţi avea iluzia 
adevărului datorită familiarității cu o parte a 
faptelor. De aceea, analizele făcute de mulți jur- 
nalişti clujeni, de la 500 de km distanţă, sunt 
mult mai profunde şi de o certă calitate intelec- 
tuală. Citesc cu bucurie ceea ce se scrie la Cluj, 
câteodată şi la lași, Braşov sau Timişoara despre 

dinamica politică şi am senzaţia că media pro- 
vincială înțelege mai bine lucrurile. 

Dar cel mai mare handicap al majorității po- 
liticienilor şi analiştilor, sau chiar al întregii so- 
cietăți, nu este lipsa de imaginație pentru a intui 
viitorul. Handicapul majorității este că nu pot să-şi 
închipuie normalitatea. Trăind într-un univers 
populat de paranoici, de halucinaţiile unor nos- 
talgici, de spaimele nevrotice ale hoților speriați 
de jafuri, am ajuns să nu mai recunoaştem nor 
malitatea. Suntem un popor tot mai trist, care va 
ajunge să se bucure doar atunci când va simți 
suferința sau va simți că trăieşte doar atunci 
când va simţi durere. 


PS: În spumoasa republică a zvonurilor, ade- 
vărul umblă cu capul spart şi esenţa iese de foar- 
te multe ori la suprafață, nebăgată în seamă. 
Adevărul este de multe ori neinteresant, plictisi- 
tor, nu are loc decât poate într-o notă de subsol, 
uitat undeva în josul paginii. Să procedăm, în 
consecință, cu o analiză simplă a evenimentului 
săptămânii trecute. Traian Băsescu, aflat în război 
mai vechi cu Parlamentul, nu avea cum să treacă prin 
Parlament propunerile sale decât dacă găsea un aliat 
din opoziție şi atunci, evident, renunță la unul din 
posturi. Trebuia să-l aleagă pe cel mai mare partid de 
opoziție, din rațiuni de vot, nu pentru CĂ ar avea vreo 

pasiune pentru acest partid. Face o propunere în forță, 
folosindu-se de o idee avansată de PSD, care nici mă- 
car portarul din Kiseleff nu ar fi crezut că poate fi lua- 
tă în calcul. Nu era nevoie de nici un fel de negocieri 
politice sau târguri, doar de o propunere de forță, care 
are avantajul principal al surprizei. Propunerea pre- 
zenta mai multe avantaje: dacă PSD refuză, atunci îşi 
neagă propriul discurs privind instaurarea norma- 
lității. Singura ieşire pentru PSD ar fi fost negocierea 
unei amânări a răspunsului pentru a trece decizia 
printr-un filtru de partid. Băsescu, probabil, nu ar fi 
fost de acord. Alegând un tânăr din Grupul celor de la 
Cluj, Preşedintele deschide noi fronturi, îi dă de lucru 
partidului principal al opoziției. Validează deci un tâ- 
năr din aripa reformistă a PSD şi deschide un front de 
luptă în interiorul acestui partid, unde „vechii” poate 
vor încerca să dea o ultimă luptă împotriva reformei, 
acuzând grupul de la Cluj şi pe Geoană de trădare şi 
de neconsultarea BPN. Dacă câştigă contrareforma, 
PSD se întoarce în timp şi nu mai este un pericol pen- 
tru viitor. Momentul în care Maior nu ar fi votat de 
unii pesedişti ar da semnalul fragmentării partidului 
pe mai multe direcții. Dacă va câştiga Geoană, atunci 
se poate presupune că la nişte posibile negocieri post- 
electorale, preşedintele a făcut deja un pas spre a ofer- 
ta, a oferit ceva cu aerul de gratuitate. Oricum i-a reu- 
şit efectul de scenă: a legat PSD la căruța sa, pentru 
majoritatea analiştilor ciugulitori la teoria conspirații- 
lor ascunse. Dar cel mai important lucru câştigat de 

preşedinte este imaginea de forță pe care o dù, mai ales 
in negocierile cu liberalii; el nu se mai sprijină pe pro- 
centele firave ale PD, nu mai este singur împotriva 
tuturor. Cum toți guguştiucii vor calcula PSD plus 
PD, Traian Băsescu va putea să dea imaginea unui 
portofoliu de peste 50%, astfel că sperietoarea cu ale- 
serile anticipate poate prinde din nou viață, ocazie cu 
care ar putea muşca şi PSD momeala. Cel mai bun 
argument pentru a speria pe liberali este a li se arăta 
pisica PSD. Aţi văzut cum au uitat să-i mai dea afară 
pe Stolojan şi Stoica la reuniunea de la Cluj? Cu un 
drum, Băsescu şi-a salvat şi prietenii troieni din PNL. 
Nici beneficiile de imagine externă, privind stabilitatea 
politică, nu sunt de neglijat, mai ales că dosariada a 
creat imaginea de țară destabilizată total, cel mai bun 
semn fiind radicalizarea UDMR, iar preşedintele a 
început să resimtă mici probleme de relaționare cu ad- 
versarii europeni ai axei vizate de Băsescu. 

Preşedintele a jucat, probabil, şah în zilele lungi, 
când soarele bătea pe puntea vapoarelor pe care muncea. 
El joacă simplu, folosindu-se de incapacitatea noastră de 
a privi cu calm normalitatea. Joacă singur, nu are nevoie 
de parteneri. Nu avea nevoie de mari strategi pentru a 
face acest sacrificiu de tură. A sacrificat un post din ceea 
ce nici măcar nu avea. A câştigat însă enorm din asta, 


inclusiv o societate politică în degringoladă totală, uşor 


de condus cu zvonuri şi umbre pe pereți. 


29 septembrie 2006 

Săptămâna trecută, cu ajutorul Senatului 
României, Alianța DA a reuşit să-şi îndeplinească 
una din promisiunile electorale: a da fiecărui cu- 
plu tânăr câte 200 de euro la prima căsătorie. Initia- 
tiva guvernului de a acorda acest sprijin pentru 
tinerii care se căsătoresc era motivată prin „ne- 
voia de a îmbunătăţi „echilibrul socio-economic” al 
familiei. Mai aflăm din expunerea de motive că, 
„în absența unor factori economici favorizanți, 
tinerii amână cât mai mult căsătoria şi din cauza 
faptului că nu primesc sprijin din partea statului 
la constituirea familiei”. Prin urmare, proiectul 
guvernului, adoptat de Senat, ar trebui să con- 
ducă la stimularea căsătoriilor. 

Mai mult, suma de 200 de euro ar trebui să 
se constituie în factor economic favorizant al că- 
sătoriei. Are guvernul Alianţei DA o viziune 
atât de naivă despre importanța sumei de 200 de 
euro? Un guvern ale cărui declarații de avere 
totalizează câteva procente din PIB nu cred că 
este atât de naiv. În schimb, este vorba de un 
dispreț suveran față de tineri şi instituția căsăto- 
riei, o bătaie de joc față de nevoia strategică de 

proiecte sociale. Dar nu aceasta era singura rati- 
une a legii. Citim stupefiați: „Sporirea participării 
active a societății civile şi dezvoltarea durabilă a 
parteneriatului în beneficiul dezvoltării şi protecției 
familiei, reducerea disparităților față de accesul la 
resursele dezvoltării existente între familiile din me- 
diul urban şi cele din mediul rural”. Absolut şocan- 
tă această justificare: dezvoltare durabilă cu 200 
de euro, parteneriat în beneficiul dezvoltării şi 
protecţiei familiei cu aproape 7 milioane de lei 
vechi? 

Ar fi fost interesant dacă responsabilii cu 
comunicarea de la Guvern ar fi făcut o sinteză 
de pe forumuri pentru a vedea reacţiile tine- 
rilor la această adevărată glumă a Guvernului 
României. Mii de mesaje transmiteau indignarea 
și expresia umilinței pe care o simt tinerii în fața 
neruşinării şi incompetenţei cu care îi tratează 
clasa politică. Cu inteligență şi ironie, mulți ti- 
neri au calculat ce s-ar putea face cu această su- 
mă penibilă la început de viață, cei mai mulți 
insă au insistat asupra dotării cu prezervative 
pentru că această țară nu merită efortul lor de a 
naşte prunci, după modul în care îşi tratează ti- 
nerele familii. Alţii au făcut o propunere la fel 
de ironică: să se adune toată suma dintr-un an 
și, în cadrul unei tombole, să se dea unei singure 
familii. 


195 


POLITICA INUTILĂ 


Suntem în fața unei dovezi elocvente că ac 
tualul guvern nu are nici o strategie postaderare 
în domeniul incluziunii sociale. Imperativul eu- 
ropean al coeziuniii sociale nu are pentru statul 
român nici o stringenţă. Politicile sociale de pro- 
tecție a familiei tinere nu există, iar Capitolul 21 - 
„Politica privind susținerea tinerei generații” 
din Programul de guvernare al Alianţei DA a 
fost de mult timp dat uitării. 

Tinerele familii din România sunt afectate 
grav de tranziția economică şi socială pe care o 
traversăm prin şomaj, insecuritatea locului de 
muncă, insatisfacția ocupațională. Studiile socio- 
logice arată şi alte efecte asupra cuplului tânăr: 
datorii acumulate, insatisfacție față de venituri, sără- 
cie, locuință necorespunzătoare, insatisfacție locativă, 
nesiguranță economică, reducerea consumului, redu- 
cerea activităților de timp liber, dificultăți de acoperi- 
re a cheltuielilor pentru creşterea şi educarea copiilor. 

Principalele mecanisme de adaptare imagi- 
nate sau utilizate de tinerele cupluri intervievate 
de sociologi sunt: planificarea familială restrictivă, 
reducerea aspirațiilor şi redimensionarea obiectivelor; 
mutarea în altă localitate; emigrarea; activități supli- 
mentare; reorganizarea rolurilor în familie; schimba- 
rea modului de gândire, a valorilor; utilizarea şi mo- 
bilizarea resurselor atât intra-familiale, cât şi sociale 

(sprijinul exterior familiei, din partea: părinților, pri- 
vtenilor, colegilor, sindicatului, statului etc.). 

În fața acestor mari probleme ale societății, 
probleme ce se referă la viitorul nostru demo- 
grafic, Guvernul României dă un bacşiş penibil 
pentru întemeierea unei noi familii. Probabil că 
suma de 2000 de euro nu ar fi fost de ajuns, dar 
pentru familiile sărace ar fi putut avea o semni- 
licație. Dar 200 de euro?! Un jalnic bacşiş de par- 
tid şi de stat! Unii ar putea să fie tentaţi să spună 
că 200 de euro este, totuşi, mai mult decât nimic. 
Poate că este aşa, din punct de vedere matema- 
lic, 200 este mai mare decât zero. Politic, acest 
lucru nu este valabil, un lucru făcut prost este 
mai rău decât lipsa lui. Un bacşiş oferit de stat 
nu face decât să îndepărteze o întreagă generație 
de patrie. Pentru o sumă umilitoare de 200 de 
curo, tinerii români nu pot oferi în schimb decât 
disprețul şi lehamitea. 


20 octombrie 2006 

„Acesta nu este un viol scăpat de sub con- 
trol. Este violul controlat. Este violul săvârşit 
pentru a fi văzut, auzit, privit şi pentru a fi po- 
vestit şi celorlalți. Este violul ca spectacol. Este 
violul ca genocid.” (McKinnon 

Am citit câteva studii şi articole interesante 
despre violul din timpul războaielor şi despre 
violul psihic, teoretizat pentru prima dată în 
1939, studiindu-se regimul lui Hitler. Trăim as- 
tăzi ambele forme de viol, unii dintre noi exta- 
ziindu-se la vederea sau simţirea lor. 

Voi analiza altădată violul psihic prin pro- 
pagandă politică, subiect actual în orice mo- 
ment. Violul ritualic în politică este, însă, un fe- 
nomen de excepție, deci mult mai rar, iar când 
apare merită comentat. Violul politic este ase- 
mănător violurilor din timpul războaielor con- 
temporane. El nu are semnificație sexuală, libi- 
dinală, este în schimb o formă foarte dură a con- 
flictului între două grupuri. Femeile din Kosovo 


i După Roxana Andrei, Violul, Între abrutizare şi politic, 
Echinox, nr. 10-11-12, 2000. 

sau din Rwanda nu sunt violate pentru că solda- 
tii aceia nu găsesc alte forme de eliberare a ten- 
siunii sexuale. Violul este practicat în mod or- 
ganizat şi a devenit în zonele de conflict tot mai 
prezent în forme destul de organizate, într-un 
fel de stilistică a violenței sexuale. Tinta violului 
nu este femeia, ținta este dezonorarea unei în- 
tregi colectivități, este semnul cel mai violent al 
deposedării unei colectivități de teritoriu şi de 
spaţiul cel mai intim care este familia. Război- 
nici din gherilele de astăzi, ca şi suporterii care 
urlă din galerie, o anumită invitație la sex pen- 
tru echipa sau galeria adversă, vor de fapt un 
sex ritualic, public petrecut împotriva voinței 
celui stăpân până atunci pe destinul său. 

În viața noastră politică s-a petrecut, zilele 
acestea, un adevărat viol politic atunci când pre- 
mierul şi-a sacrificat ministrul Apărării pentru o 
numire de comisar pe care o avea de drept. Mai 
direct: Traian Băsescu a comis un viol politic tipic 
pentru războaiele de exterminare politică asupra 
lui Tăriceanu şi a Partidului Naţional Liberal. Un 
fapt care este echivalent ca ritual şi cu pierderea 
bărbăţiei pentru virila săgeată care parcă începe 
să se îndoaie. Premierul Tăriceanu a renunţat la 
Ministerul Apărării, un adevărat semn de bărbă- 
ție şi virilitate în interiorul coaliției. 

Armata este instituţia care, în cultura noas- 
tră, simbolizează statul şi independenţa patriei, 
este o armă de campanie politică permanentă, 
mai tare ca Biserica, instituție mai veche şi mai 
tare ca politica. Punerea ei la dispoziția PD şi a 
preşedintelui este o mare victorie a acestora din 
urmă. PNL a pierdut bătălia şi Băsescu a rămas 
masculul alpha al spațiului politic. A fost o în- 
fruntare esențială pentru Băsescu, armata, şi 
ministrul ei, fiind singurul obstacol în validarea 
preşedintelui ca mascul naţional şi exclusiv. 

Nu o să fac apel la explicaţia lui Jung, care 
spune că pulsiunile existente şi refulate în 
subconştientul colectiv al fiecărui individ răbuf- 
nesc adeseori în istorie, activate de un ins cu rol 
de conducător, care deţine cheia, accesul la 
subconştientul colectiv, prin limbajul arhetipu- 
lui pe care îl întrupează. Marii cuceritori, zice 
Jung, au fost oarecum oameni care citeau şi ex- 
primau voința colectivă a mii de oameni, care 
erau capabili să colecteze aceste torente de ener- 
gie pulsională. Nu o să exagerez chiar în acest 
fel şi să-l întrupez eroic pe preşedinte, el fiind 
probabil doar un mascul care este tentat instinc- 
tual să domine spațiul politic. 

Fiind multă vreme aproape un damnat al 
politicii, pe drept sau pe nedrept, cel care a venit 
la putere în urma unei răscoale populare pe care 

a condus-o singur a simţit nevoia să schimbe o 
parte din obiceiurile celor trăitori de peste 15 ani 
pe teritoriul politicii. A vrut să arate că este viu, 
nu este o copie, că este bărbat cu atributele viri- 
lității intacte: băutura, dansul, femeile. A deve- 
nit repede stăpânul unui teren pe care el însuşi 
l-a retrasat cu curaj, un teren care anterior era 
doar o zonă a simulărilor şi ameniţărilor cu do- 
sare sau pete biografice. L-a eliminat, nu foarte 
simplu, pe Adrian Năstase, rivalul său, pe care-l 
invinsese în lupta dreaptă, sau nu foarte dreap- 
tă, dar folosind greşelile lipsei de curaj a adver- 
sarului şi trucul cu fraudarea, inventat de mult 
de americani. 

Publicul a început să aplaude şi Preşedintele 
a început să simtă plăcerea juisării în public, de 
fapt, singura formă de orgasm politic. Au venit 
analiştii şi jurnaliştii să-i ridice ode şi imnuri. So- 
cietatea cea atât de civilă s-a înrolat repede la 
războiul sfânt de eliberare a scenei politice de po- 
liticieni corupți sau proşti. Au apărut eroi de 
ghips şi carton şi statui umblătoare. Preşedintele 
și-a construit o sintagmă adăugată succeselor: 
Preşedinte jucător. Multă vreme, partenerii din 
ringul de dans (liberalii şi unii mai mici) s-au în- 
cordat să calce şi ei în picioare opoziția care câş- 
tigase alegerile, dar care a pierdut bătălia din ca- 
uza slăbiciunii conducătorului din ultima luptă. 

Primul gest de vioi ritualic: Băsescu i-a luat 
lui Năstase mireasa numită PURa, şi a dus-o la 
el acasă, numind-o în acelaşi timp curvă, mă 
rog, soluție imorală. Liberalii au devenit radi- 
cali, un ministru agricol folosind metafore lugu- 
bre pentru uciderea de pesedişti, participând 
chiar cu slabele lor unelte la această violare a 
opoziției. Era un spectacol frenetic, aplaudat de 
public. Foarte repede, Preşedintele nu avea cum 
să accepte un ring de dans cu doi masculi alpha. 
A început să-l invite pe Premier la diferite dan- 
suri complicate şi anticipate. Premierul nu a ac- 
ceptat provocările, respingând cu calm provocă- 
rile şi rămânând, totuşi, în scenă. 

Pe măsură ce timpul trecea, Tăriceanu deve- 
nea tot mai puternic, încăpățânat, calm şi având 
majoritatea pârghiilor pentru o victorie la puncte, 
sigura, dar de termen lung. În faţa acestui afront, 
masculul alpha a aşteptat momentul potrivit pen- 
tru ultima bătălie, pentru prima dată neatacând 
brusc, cum o făcea de regulă. A aşteptat momen- 
tul să-i ia premierului principala resursă simboli- 
că de masculinitate, resursă cu care premierul 
câştigase o mică bătălie legată de retragerea tru- 
pelor din Irak, ministerul Apărării - principala 
armă de luptă. A pândit un moment de slăbiciu- 
ne, un moment de oboseală a prăzii şi a comis 
acest viol politic. 

Victima: comunitatea liberalilor din Româ- 
nia, singura rezistență antiprezidenţială din spa- 
tiul public. E adevărat, Traian Băsescu a adus 
această echipă perdantă în alegeri la putere, dar 
nu e mai puţin adevărat că, fără un electorat li- 
beral puternic în alegeri, preşedintele nu ar fi 
reuşit să învingă. Se poate considera ca absolvit 
moral, pe principiul românesc „eu te-am făcut, 
cu te omor”, dar spectacolul acestui viol ar tre- 
bui să nască un fior de îngrijorare. 

Am auzit un liberal care spunea că a fost un 
clegant schimb politic şi că poate fi un nou înce- 
put pentru Alianța DA. Nu ştiu ce o fi pentru 
pentru Alianţa DA, însă noul început pentru li- 
berali este unul nu prea vesel. Încep şi ei o nouă 
viață, ca după orice viol... viața de tristă femeie 
abuzată. Nu ştiu încă ce reacţie va avea mediul 
nostru politic la acest viol ritualic. Poate toți vor 
dansa şi vor striga măscări, se vor bucura şi vor 
lace galerie marelui bărbat. Unii vor spune că 
meritau liberalii asta şi s-ar putea să nu greşeas- 
că prea tare. Dar peluza zgomotoasă s-ar putea 
să facă linişte în curând. Preşedintele s-a întors 
deja către ei şi îi priveşte zâmbind sardonic... 


27 octombrie 2006 

Uneori politica îmi pare a fi un univers al ti- 
căloşilor. Sunt zile în care visez să plec fără să 
mă întorc vreodată, aşa cum am intrat, fără ves- 
te şi fără nici un gând de a rămâne. Am luat de 
câteva ori hotărârea să-mi şterg memoria cu 
1500 de numere de telefon şi să selecționez din 
ele doar câte se pot număra pe degetele de la o 
mână. De câte ori visez să plec din această cloa- 
că îmi revine în minte şi în ființă dorul de a ple- 
ca din unitatea militară, cu valiza de lemn în 
mână, până la Gara de Nord, rătăcind aiurea pe 
străzi până voi găsi trenul Bucureşti - Sighetu 
Marmaţiei care să mă ducă până acasă. Combi- 
nația între politică şi faptul că sediul ei principal 
este în Bucureşti ne face să ne îndoim uneori 
chiar şi de noi înşine. 

Credeam că totul se uscă dacă este atins de 
politică şi nu am sfătuit pe nimeni dintre priete- 
nii mei să se apropie de o asemenea activitate. 
De ceva timp nu mai vedeam nici o speranţă. 
Atâta amestec de oameni şi interese, securişti 
sau turnători, lichele şi javre de necrezut se pot 
întâlni la tot pasul pe culoarele lungi şi întorto- 

cheate ale acestei putane vulgare şi strident vop- 
site. Poate că stând în acest mediu începi să se- 
meni cu biotopul şi să te adaptezi la realitate, 
imi zic adeseori şi îmi testez capacitatea de a 
plânge mergând la cinematograf. Când vin aca- 
să, îmi iau băiatul în brațe şi el nu ştie că atunci 
când repetăm faza în care Zidane îl loveşte pe 
Materazzi, lacrima din colțul ochiului drept nu 
este o simulare a durerii de fundaş lovit în plex, 
ci o bucurie că sunt departe de acel lagăr în care 
viața a murit. 

Dar în zilele astea, în suferința trăită alături 
de nefericirea unui prieten am găsit o luminiță, 
plăpândă, dar luminoasă şi caldă. În timp ce 
familia prietenului nostru fusese lovită de cea 
mai teribilă suferință, de cea mai mare durere de 
pe lume, pierderea copiilor. La Cimitirul Central 
din Cluj s-au adunat două mii de oameni, în 
mare parte membri de partid. Nu doar din par- 
tidul în care prietenul meu era deputat şi cunos- 
cută personalitate. Din toate partidele, foşti ad- 
versari, concurenți, uneori neloiali, s-au adunat 
alături de familia lovită de urgia destinului. Am 
văzut două mii de oameni răvăşiți, prăbuşiți în 
propria lor ființă de durerea semenului lor. 

Cu toții ştiau că nu au cum să ia nici O fărâ- 
mă din marea şi apăsătoarea suferință a familiei 
care îşi pierduse fiii, dar au venit să fie alături, 

ca nişte lumânări înnegrite de fum, ca nişte co 
paci cu crengile rupte de vânt. Nimeni nu încer 
ca să se bage în față, nimeni nu îşi ridica gâtul 
spre a fi prins de camerele de luat vederi. O de 
cență nefirească şi o cutremurare mută pe care 
nu o mai văzusem vreodată pusese stăpânire pe 
această mulțime. Toţi aceşti oameni veniseră 
pentru că îl prețuiau cu siguranţă pe colegul şi 
prietenul nostru. Un om bun ca un înger, rătăcit 
prin lumea de şmecheraşi politici. Ca un apostol 
al solidarității umane, prietenul nostru trecea 
observat doar atunci când se înflăcăra pentru 
proiecte prin care voia să facă o lume mai bună. 

Sigur, sufletul lui mare nu putea să nu nas- 
că respect şi prietenie. Dar privind această mul- 
time, majoritar formată din oameni politici şi 
familiile lor, am înțeles că nu doar datoria de a fi 
alături de un om minunat adusese acea mulțime 
acolo. Nu doar datoria de oameni ne ținea acolo 
pe toți, uniți de un fir nevăzut de durere surdă. 
Nu doar respectul pentru colegul nostru modest 
şi discret. Ştiu că nu mai suntem capabili să-i 
iubim şi să-i respectăm destul pe cei buni şi 
blânzi. Mai degrabă, am început să-i admirăm 
pe cei şmecheri şi pe descurcăreții fără scrupule. 
Era şi altceva, mai profund, poate mai uman. 

Era spaima. O spaimă teribilă în faţa unei 
grozăvii pe care mintea nu poate să o priceapă şi 

lința n-o poate cuprinde. Un instinct vital s-a 
trezit sălbatic în toți şi au venit să apere familia 
prietenului nostru în fața morții. Parcă stăteau 
acolo de pază pentru ca moartea să nu înfrângă 
“i restul familiei lovite. Nu ştiau ce ar trebui să 
lacă, nu ştiau nici măcar dacă se poate spune ce- 
va, dar erau acolo, adunați în cercuri concentri- 
ce, ţinând în mijloc familia. În acea amiază rece 
din prima zi de noiembrie, politica şi-a câştigat 
pentru mine o parte din suflet. Plecând de-acolo, 
in noaptea de nesomn care a urmat, am develo- 
pat filmul acelei zile şi mi-am dat seama că pe 
majoritatea oamenilor aceia îi văzusem în situa- 
lii în care politica îi adunase împreună. 

Erau din toate partidele, stăteau unii lângă 
alții pentru că era o confruntare între viață şi 
moarte. În fața grozăviei morții, politica prinsese 
viață. Toţi se adunaseră acolo să facă un zid viu, 
o baricadă a vieţii. Stranie revelație: moartea 
poate să ne redeştepte la viață. Am gândit 
atunci: politica poate să nu ucidă sufletul, nu 
este obligatoriu să ne ticăloşim, până la urmă, 
nici măcar politica nu poate ucide ce a sădit 
Dumnezeu în noi, sămânţa vieții. 

În mijlocul a două mii de oameni, hăcuit de 
durere, am întrezărit o parte din sufletul pierdut 
al politicii. Poate că, la începuturile ei, politica a 
fost tocmai adunarea împreună pentru a învinge 

haosul şi moartea. Are dreptate țăranul mara 
mureşean care a cântat, cu înfiorare, prima dată 
Nu-i lumină nicări / Or murit tăți oaminii. Este vi 
ziunea adevăratei apocalipse care ar putea veni. 
Prietene îndurerat, mai putem lupta! În acel 1 
noiembrie de gheață, la Cluj, am văzut două mii 
de lumini arzând deasupra a două mii de vase 
de lut pe care Dumnezeu le umpluse, până sus, 
cu durere. 


3 noiembrie 2006 

SFÂRŞITUL POLITICII 
NEMURITORILOR 


După genericul de final al revoluției, morții 


au rămas pe asfalt, highlanderii s-au ridicat, s-au 
scuturat de zăpada pigmentată cu vopsea roşie, 
au returnat recuzita şi au trecut pe la birouri să 


ia scenariul pentru noul episod. Nemuritorii au 
lost primele personaje ale procesului de rein- 
ventare a politicii româneşti, după revoluție. În 
jurul lor s-au construit partide, direcții, instituții. 
Au salvat România de la scindare, au construit 
reforme, au adus votul democratic; unii se laudă 
chiar cu faptul că ne-au creat condiţiile de ex- 
primare liberă de azi, unii au adus economia de 
piață sau au alungat neocomunismul. Şi au fost 
mereu în centrul atenției publice. Chiar dacă 
presa a adus dovezi pentru probleme de biogra- 
tie, trecută sau prezentă, ei au răspuns mereu că 
acesta este un atac politic. Niciodată nu au răs- 
puns la acuze pentru că era sub demnitatea lor să 
o facă. În schimb, au creat în jurul lor personaje 
de curte, adulatori care să le trâmbiţeze statutul 
de oameni de neînlocuit. Sutele de politicieni 

îmbogăţiți după revoluție au crescut în jurul 
nemuritorilor. În jurul acestora au adunat şi cer 
curi de oameni de ştiinţă sau artişti de curte, se 
curişti sau foşti securişti, oameni care se luptau 
între ei pentru funcții în administraţie când le 
venea rândul la putere. Nimeni nu prea putea să 
intre în cercul lor. Erau oamenii de casă, care aş- 
teptau să se întoarcă la putere pentru a continua 
politica luminoasă pe care au început-o tot ei. 
Au marcat o epocă falimentară din istoria 
noastră din punct de vedere politic. Nu ştiu dacă 
se putea face mai mult, dar este cert că România 
nu a reuşit să schimbe ritmul. Orbiţi de narci- 
sism, au crezut într-o excepționalitate româ- 
nească ce face să nu fim comparabili cu nimeni 
altcineva. Nu am făcut privatizarea la timp, am 
pierdut trenul primului val de integrare, am ra- 
tat primul val de NATO, nu am sprijinit inițiati- 
va privată la timp şi nici atragerea de investiţii 
străine. 
Au fost şi sunt mereu în centrul atenției, 
mass-media stă cu reflectoarele doar pe ei, so- 
ciologii le măsoară lunar notorietatea (mai im- 
portantă decât încrederea, pe plaiurile noastre 
mioritice). Ei pun etichete tuturor cu nonşalanţă, 
deplâng soarta României, în funcție de poziția în 
care se află. Dar caracteristica lor comună este că 
ei nu au greşit niciodată, nu au pentru ce să-şi 

ceară scuze şi au pretenţia ca tot ei să fie cei care 
„criu istoria, evident, istoria redusă la propriile 
lor fapte de arme. Orice atac din partea presei 
„au al societății civile împotriva lor este un atac 
la securitatea națională, orice contestare este o 
licăloşie fără seamăn. Se simt mereu trădaţi, me- 
reu se plâng de lipsa de recunoştinţă a celorlalți. 
Vorbesc toți de corupție sau de trădare, nici 
unul din nemuritori nu a spus vreodată vreun 
nume, de la nivelul lor concretul este o înjosire, 
ci vorbesc despre principii. Se enervează foarte 
lare când jurnaliştii obraznici le cer să spună lu- 
crurilor pe nume. În general, ei critică orice 
schimbare ca şi deviere, ca îndepărtare de la 
adevăratele idealuri. 

Nemuritorii nu sunt adepţii votului. Votul 
este o instituție degradantă a democrației, cred 
ci. Instituția numirii este ideală, după ei, ea pu- 
ne în lumină adevăratele valori. Votul produce 
negocieri, înțelegeri şi alte chestii. Votul produ- 
ce şi surprize, iar nemuritorilor nu le plac sur- 
prizele. Dacă un nemuritor este adus în situația 
de a face faţă unei înfrângeri la vot, el se va 
plânge de aranjamente de culise. Pe unii toată 
țara îi căinează pentru ca au pierdut. Presa are o 
ciudată pasiune în a deplânge faptul că nemuri- 
torii sunt daţi la o parte. Partidele care pun la 
punct vreun nemuritor sau, Doamne fereşte, îl 

dau afară, sunt criticate puternic şi se prezice 


pentru ele un sfârşit tragic. 

Nemuritorii au făcut mereu circ şi asta i-a 
ținut în centrul atenţiei. Orice gafe au făcut, ei 
au rămas în spațiul public aproape neatinşi, 
Chiar dacă pierdeau alegeri sau erau respinşi de 
cohorte întregi de generaţii. Nici o analiză nu ii 
atingea, cei care încercau altceva erau deviaţio 
nişti care nu puteau decât, eventual, să plece din 
partid. Refrenul este acelaşi pentru nemuritori: 
electoratul nostru nu poate suporta altceva, el 
nu se schimbă, nu vrea pe nimeni, îi vrea doar 
pe ei. 

Nemuritorii ne spun de 16 ani aceleaşi lu- 
cruri sau aproape aceleaşi lucruri. Nu ne mai 
aducem aminte foarte bine ce spun ei pentru că 
nu au spus niciodată nimic. În 2001, ajungând la 
Guvern, am văzut că noi nu legiferasem în 10 
ani nici măcar 10% din necesitățile unei societăți 
democratice moderne. Grăbiţi de Uniunea Eu- 
ropeană, am făcut sute de legi pe săptămână, iar 
Parlamentul a fost obligat să le aprobe pe bandă, 
fără prea multă reflecţie sau dezbatere. Nemuri- 
torii ne-au criticat pentru asta, din toate poziţiile 
şi din toate partidele. 

Nemuritorii au ținut loc de instituţii. Nişte 
instituții puternice ar fi făcut concurență minti- 
lor lor luminate, ar fi produs reguli cărora, în 

teorie, chiar şi ei ar fi trebuit să li se supună. 
Nemuritorii nu fac gesturi bruşte, nu iau decizii 
radicale. Ei ştiu că este important să rămâi un- 
deva prin preajma puterii, de aceea ei niciodată 
nu demisionează. Se distanțează un pic, dar ră- 
mân pe undeva prin preajmă. Emil Constan- 
linescu şi Petre Roman au greşit îndepărtân- 
du-se un pic, crezând că vor fi rechemaţi în ge- 
nunchi, dar nu au mai reuşit să revină niciodată. 
Se chinuie şi acum să revină, dar, dacă nu ar fi 
OTV, ar crede lumea că au murit de tot. 

Am avut senzaţia că Adrian Năstase a fost 
primul politician dintr-o nouă serie. Inteligent, 
pragmatic şi cult fiind am crezut că ar putea să 
facă orice în viață, inclusiv să renunțe la un 
moment dat la politică. Credeam că este gropa- 
rul nemuritorilor, că după el nimeni nu va mai 
putea să fie adulat populist, fără rezultate, doar 
dintr-o inerție a conformismului celor scoşi de 
după perdele de păpuşari. Ne spunea mereu că 
el nu se cramponează de putere sau de anumite 
funcţii. Şi era atât de orgolios că nu puteai să 
nu-l crezi. A avut orgoliul de a aduce oameni 
noi, a încercat şi a reuşit să schimbe multe re- 
guli. A modernizat multe mecanisme guverna- 
mentale sau în interiorul partidului. A avut for- 
tă, dar ghinionul lui a fost că s-a lovit de o socie- 
tate de plastilină, care nu i s-a opus. O societate 

slabă, care i-a hrănit orgoliul, transformându-l 
în aroganță. Şi-a împuşcat câinii de vânătoare, 
crezând că bătălia s-a încheiat. A acceptat tot 
mai mulți adulatori şi lăutari, a început să se fe- 
rească de oglinzi. Însă a muncit fantastic, a tras 
ca un rob. Nu ştiu ce termopane sau ce case a 
făcut, dar am fost martor la o dedicare fantasti- 
că, la un sacrificiu total. Nu am văzut pe cineva 
în politică care să fie atât de robace. Poate ni- 
meni nu va remarca asta vreodată, dar este o ca- 
litate care ar putea compensa multe din păcate. 
A fost lăsat să facă greşeli, a fost lăsat să exercite 
o autoritate care a dus populaţia la o adevărată 
revoltă la vot, ajutată şi de manipulări grosola- 
ne. A fost sabotat tăcut şi eficient de nemuritori 
şi slugile lor. Nemuritorii l-au atacat din toate 
unghiurile politicului şi, până la urmă, indecizia 
lui, respectul reflex pentru ei l-au făcut să piar- 
dă. Urma lăsată de el în politică este destul de 
importantă, dar se va vedea, probabil, mult mai 
încolo. 

Dar în aceste ultime luni, Adrian Năstase nu 
mai este politicianul falnic despre care am crezut 
că a răpus sistemul. Nu este în stare să accepte că 
politica poate să nu fie singura lui viață. Un om 
inteligent ca el ar fi putut să spună într-o dimi- 
neaţă: există viață şi dincolo de politică. Ar fi câşti- 
gat respectul tuturor şi, probabil, dorința oameni- 

lor de a-l revedea întors în politică, după rezolva- 
rea problemelor cu justiția. Cere să fie iubit de 
oameni pe care nu i-a iubit, cere să fie acceptat de 
cei pe care nu i-a lăsat să intre nici măcar în holul 
biroului. Se plânge de trădare, cere recunoştinţă, 
vrea să fie scrisă istoria faptelor sale, suspină că 
nu a fost organizat Congresul PSD de către 
Cosmâncă (el singur ştiind cine trebuie să iasă). 
Este poate atacat pe nedrept, poate că a trecut 
prea brusc de la extazul puterii la agonia hăitui- 
tului. Dar nimic nu justifică faptul că nu vede clar 
realitatea tristă că a pierdut această bătălie şi ar 
trebui să înțeleagă că indecizia lui în a tranşa re- 
laţiile de putere cu nemuritorii sistemului este o 
lecţie pe care ceilalți au învățat-o. Nu mai poate 
vedea nici măcar solidaritatea celor care îl respec- 
tăm încă. Îşi îndepărtează prietenii şi se zbate să 
fie zilnic în mijlocul unei scene pe care nu se mai 
joacă piesa lui. Ar vrea să fie şi înăuntru, dar şi la 
marginea partidului. Nu înțelege că a pierdut bă- 
tălia în momentul când a ales să nu concureze cu 
Ion Iliescu. Uşor, uşor ne vorbeşte despre devia- 
ționismul conducerii, despre trădarea oamenilor 
apropiaţi, despre vremurile luminoase din gu- 
vernul care i-a purtat numele. Toţi se bucură să 
vadă că îşi lasă strategii să facă trucuri ieftine de 
victimizare, că face gesturi de paradă, că se plân 
ge de persecuție. Uneori mă uit la unele din lungi 

talk-showuri ale domniei sale cu inima strânsă, 
sperând să nu mai văd vreun moment de vulne- 
rabilitate care să-l arate slab. Văzând căderea sa 
tristă, nu mă consolează sfârşitul erei nemuritori- 
lor. Adrian Năstase parcă seamănă, în unele ges- 
turi, cu nemuritorii pe care credeam că i-a în- 
frânt. Probabil că integrarea ne va obliga sa fa- 
cem instituții adevărate, mai tari ca oamenii, legi 
mai influente ca telefoanele politicienilor, politici 
adevărate, conduse de experți, nu de nepoți sau 
nepoate. Ar trebui să mă bucur pentru că am 
senzația că numai când vom scăpa de vechii sal- 
vatori, highlanderi ai politicii noastre, România 
va începe să intre într-o epocă de adevărată mo- 
dernitate. De câte ori mă gândesc la asta mă cu- 
prinde imensa tristețe că sistemul se dărâmă, 
dar îl ia cu el pe fostul Premier, ca ultim tribut. 
Adrian Năstase a învins sistemul prin faptul că 
a promovat o nouă generație politică, generație 
care îi poate duce proiectul mai departe, genera- 
ție care s-ar putea să câştige. Această generație 
nu îl omagiază acum, dar ar putea s-o facă de pe 
podium. Îmi doresc bucuria de a-l vedea pe Pro- 
fesorul nostru în ale politicii bucurându-se pen- 
tru succesele foştilor săi învățăcei. 


10 noiembrie 2006 

Când pleci în străinătate, primul lucru care 
șochează este zâmbetul de pe fața oamenilor. La 
început ne spunem că este politețe, pur şi sim- 
plu. Ne amăgim că în Occident oamenii sunt 
singuri, nu au prieteni, sunt nefericiți. În orgo- 
liul nostru de sărăntoci, inventăm tot felul de 
poveşti compensatorii privind înstrăinarea teri- 
bilă şi pierderea umanismului ce vine odată cu 
bunăstarea. Poate aşa o fi, dar ar fi cazul să nu 
ne mai luăm după toate idiosincraziile noastre. 
Să ne uităm la studiile noastre sociologice, care 
ne arată că sărăcia şi mizeria morală aduc după 
sine şi celelalte rele. Spunem despre nemți că 
sunt reci, că plătesc nemţeşte soț şi soție la res- 
taurant, că nu au grijă de propriii lor părinți, că 
la 18 ani îşi trimit copiii în lume să-şi facă un 
rost sau că le împrumută bani cu dobândă în ca- 
zul în care vor să facă o investiție. Alte poveşti 
ne spun că niciodată un coleg de serviciu nu te 
invită acasă la el, că vecinii te pârăsc la poliție 
dacă nu respecţi regulile. Cu siguranță, sunt po- 
veşti prin care încercăm, fără să ne reducem di- 
sonanța cognitivă, cum ar spune psihologii. Am 

crezut povestea frumoasă cu ospitalitatea şi nu 
vedem câtă dezumanizare şi ură clocotesc în ju- 
rul nostru. Oriunde în Europa Occidentală, oa- 
menii se uită unii la alţii în ochi şi îşi zâmbesc. 
Te întâlneşti cu necunoscuți în lift care te salută 
şi îți fac loc sau te ajută să-ți aduci bagajele. 
Vânzătorul nu te priveşte cu ură atunci când îl 
rogi să-ți mai arate un produs ca să compari. 
Nici funcţionarul nu-ți cântăreşte portofelul din 
privire şi nici nu te jigneşte dacă ai greşit un 
formular. Nimeni nu te înjură, nimeni nu-ți tra- 
ge un cot la ficat în metrou dimineața şi nimeni 
nu te claxonează dacă i-ai luat fața la semafor. 
Politicienii nu se urăsc şi nu-şi aruncă vorbe de 
ocară, se duelează elegant în proiecte sau efecte 
retorice. Se salută şi participă la acțiuni comune. 

Peste tot, celălalt este asemănător, nu este 
diferit, celălalt este un semen al tău şi nu un 
străin. Cei fără mijloace sunt ajutați, minoritarii 
se bucură de respectul diferenței. Există reguli 
pentru interacțiunea dintre oameni şi toată lu- 
mea le respectă. Există, probabil, pentru cei care 
au bani mulți şi unele teritorii de libertate pe ca- 
re nu şi le pot permite cei mulți. Dar libertatea 
lor nu se consumă mârlăneşte, în detrimentul 
celor slabi şi nici nu îşi exhibă averea şi prostia 
în spațiul public. În lumea cea hulită a capita- 
lismului, nimic nu te face să te simți jignit, umi- 

lit sau subuman. Respectul ființei umane este o 
valoare eternă şi relaţia civilizată este probabil 
rodul unor secole de conviețuire ghidată de va- 
lori. 

Nefericirea de a fi o ţară mică, mereu umilită 
în istorie, ne va face să împroşcăm cu barbarie în 
jurul nostru. Două săptămâni am aşteptat meciul 
de la Gala Local Kombat, marele meci Smărăn- 
descu-Sora, năuciți de publicitatea tuturor tele- 
viziunilor lui Adrian Sârbu. Decizia juriului a 
fost: meci fără decizie. În timp ce Smărăndescu îi 
trăgea una în boaşe lui Sora, acesta din urmă îl 
adoarme cu un pumn după ce arbitrul a strigat 
Stop. Absolut româneşte, o cafteală între gorila 
lui Becali şi un sepepist prezidențial. Mi-am 
amintit de jalnicul sfârşit al lui Doroftei, cu cânta- 
rul şi meciul pierdut fără luptă. Parcă nici Mihai 
Leu nu a ieșit în urma unui mare meci. Copos a 
oprit lumina de pe stadion ca să nu încaseze mai 
multe goluri şi să rejoace meciul. In meciul cu 
Real Madrid, ne-am dat din nou cu tesla deasu- 
pra genunchilor. Theodor Stolojan evită Marele 
Meci ieşind înainte de a începe bătălia politică, 
cică nerezistând presiunii. Se întoarce după ce 
trece lupta şi face gherilă urbană împotriva pre- 
mierului, pe care l-a lăsat să-i ţină locul la partid. 
Leonard Orban a primit un post de şef de servi 
ciu, nu de ministru european, şi mulți s-au bucu 

rat de această palmă dată României. Toţi antre- 
norii care pierd meciurile se plâng de arbitraje, 
dar arbitrii străini care vin tot mai frecvent la noi 
nu reuşesc să crească calitatea fotbalului nostru. 
CNSAS este un fel de arbitru de fotbal care îşi 
bate joc de orice reguli de evaluare sau producere 
a adevărului. Profesorii sunt contestaţi pentru 
note, iar marile puteri, acuzate că nedreptățesc 
țara noastră. 

De o sută de ani tot încercăm să inventăm 
meciul cel mare, meciul care să ne scoată din 
mediocritatea de zi cu zi. Marele meci este 
anunţat cu surle şi trâmbițe, dar, până la urmă, 
el nu are loc. Se îmbolnăvesc luptătorii, se stinge 
lumina, se întrerupe pentru încălcarea regulilor, 
e ceață şi nu poate filma TVR-ul. Vin ruşii, nu 
vin americanii la timp, am fost la răscruce de 
imperii, nu mai avem tezaur, ne fură arbitrii, ne 
pleacă tinerii, țiganii ne fură sau ungurii ne tră- 
dează. 

O mie de motive, toate pentru justificarea 
neputinței şi a nedreptăţilor istorice suferite de 
noi. Adevărul este că niciodată nu am reuşit să 
jucăm în Marele Meci. Nu am jucat, mereu cre- 
dem că am fost aproape. Ne tânguim de vreo 50 
de ani că nu avem un Premiu Nobel pentru lite- 
ratură. Cineva ne-a răspuns în aceşti ani foarte 
franc: nu aveţi pentru că niciodată nu ați propus 

pe cineva, cu adevărat. Nu am vrut să înnobilăm 
pe un semen al nostru, să-l trimitem spre Marele 
Meci. 

În Marele Meci poți fi şi învins, aproape că 
nu este indispensabil să câştigi. Mereu lumea îţi 
va aduce aminte cine a fost marele învins, măcar 
prin conexiune cu învingătorul. Noi însă nu am 
ajuns până acolo, ne-am împiedicat înainte, unii 
de alții sau unii pe alții. 

Nefericirea de a fi o țară mică, mereu umili- 
tă în istorie ne ţine departe de meciul cel mare. 
Naţiunile mici nu sunt cele care au teritoriu mic 
sau populaţie puțină. O țară mică este rezultatul 
nimicniciei, al ticăloşiei, al barbariei, intoleranţei 
şi egoismului. Adică rezultatul unor micimi ca 
prostia, vulgaritatea, mişelia. țările mici sunt ce- 
le în care se joacă doar meciuri mici, pentru că 
jucătorii sunt de acest nivel. țările mici nu ajung 
niciodată să joace la meciurile mari. 


13 noiembrie 2006 


MOŞ CRĂCIUN ESTE 
UN MANIPULATOR 


Moş Crăciun ne luminează sărbătorile. Tele 
viziunile abundă de bătrânei simpatici cu saci 
roşii în spinare, care mângâie copilaşi pe creştet, 
iar pe Internet găseşti milioane de referințe la 
Moş Crăciun, Santa Claus sau Père Noel. Trans 
mite bunătate şi altruism, este legat de naşterea 
Domnului, mulți îl confundă chiar cu imaginea 
lui Dumnezeu. Nu-i aşa, Dumnezeu este un bă- 
trânel înțelept, cu barba ninsă, evident cu pielea 
albă, pentru noi cei albi. Aproape că este impo- 
sibil să ne închipuim Crăciunul fără acest moşu- 
let cu mantie roşie, burtică şi cizme uriaşe. În 
timpul Crăciunului acela însângerat din 1989, 
unul dintre capetele importante de acuzare pen- 
tru Ceauşescu a fost că socialismul multilateral 
dezvoltat l-a înlocuit pe Moş Crăciun (cel sfânt) 
cu un Moş Gerilă sovietic (ateu). 

Probabil că majoritatea dintre noi nu ştim 
un lucru fundamental: Moş Crăciun este o in- 
venţie publicitară. El nu are nici o legătură cu 
textele biblice ori cu substanţa spirituală a sărbă- 


222 


Moş Crăciun este un munpululoi 


lorii. În plus are şi un an de naștere, destul de 
apropiat de noi: 1931. 

În imaginarul social, Moşul s-a născut 
detronându-l pe Moş Nicolae, cunoscut şi vene- 
rat ca şi sfântul copiilor, cel care dă cadouri. În 
secolul al XVI-lea în Europa era deja răspândită 
practica de a da cadouri în 6 decembrie copiilor. 
In secolul al XVII-lea, olandezii au dus în Ame- 
rica acest Sinter Klaas care a devenit apoi Santa 
Claus. Moş Crăciun s-a născut din transformări- 
le succesive pe care le-a suferit Moş Nicolae, 
rămas ca sfânt secundar dacă nu a fost sprijinit 
de industria publicitară. Prima dată Moş Crăci- 
un este desenat în 1860 de caricaturistul Thomas 
Nast care îl îmbracă în mantia roşie şi centură 
lată. În 1885 i se stabileşte sediul la Polul Nord 
(unde renii nu ar avea cum supraviețui, dar asta 
e o altă poveste, pentru oameni mari). Dar în 
1931, firma Coca-Cola se lansează într-o campa- 
nie de cucerire a pieței copiilor şi Moşul este 
redesenat de Haddon Sundblom şi transformat 
radical: este îmbrăcat în alb şi roşu, culorile Co- 
ca-Cola, nu mai este grav şi religios, ci jovial şi, 
parcă, uşor cherchelit. A urmat o campanie ne- 
intreruptă de 35 de ani, reluată şi sub noi forme 
si în ultimii ani. A fost o campanie de marketing 
orchestrată ştiinţific care a valorificat structurile 
mentalului colectiv şi imaginarul copiilor, una 

din cele mai mari opere de manipulare colectivă 
din istoria omenirii. 

Principalele atuuri ale acestei uriaşe campa 
nii de intoxicare au fost generate de faptul că 
este vorba de altoirea campaniei pe structura 
unei idei creştine de mare forță: ideea minunii 
pe care o poate face bunătatea umană. Credinţa 
în miracol, indiferent de datele prezentului, este 
cel mai bun opium pentru popor. De aici meca- 
nismul principal de manipulare: Coca-Cola adu- 
ce cadouri, aduce ceva gratis care este deja o 
deschidere pentru o minune viitoare. Mecanis- 
mul este ceva de genul: Bea Coca-Cola şi dorințele 
tale cele mai ascunse se vor împlini. 

Culoarea roşie este un element important al 
influenţării publicitare. Anii trecuți, firma Pepsi 
a încercat să dea un atac fundamental la culoa- 
rea moşului şi a creat moşii albaştri care promo- 
vează Pepsi blue, dar se pare că rezultatul a fost 
slab, este aproape imposibil să te lupti cu culoa- 
rea roşie din publicitate. 

Studiile de marketingul ambianţei şi marke- 
tingul senzorial au adus în ultimii ani cunoştinţe 
ştiinţifice care fac din cumpărătorul de sărbători o 
victimă sigură. Culoarea roşie, culoarea dominan- 
tă a sărbătorilor, conotează veselie, pasiune, forță 
şi optimisme, dorinţă şi, fiind o culoare caldă, sti- 
mulează cumpărăturile neprogramate. Combina- 

tia cu o muzică liniştită, cum sunt colindele, este 
distrugătoare pentru mecanismele de apărare îm- 
potriva cumpărăturilor de care nu avem nevoie. 
Luminile, muzica, culorile şi mirosul de brad, 
produs de odorizante, creează stimulări senzoriale 
care afectează cogniţiile şi comportamentele de 
consum, mai ales că totul se face sub iluzia daru- 
lui, a cadoului şi gratuității - cele mai dragi cuvin- 
te celor care se ocupă de publicitate. 

Imaginaţia publicitarilor este fără margini 
aşa încât bătrânul Moş Crăciun trebuie exploatat 
și erotic, lucru greu datorită originii creştine. 
Pentru că oricum culoarea roşie este cel mai pu- 
ternic stimulator erotic, iar bătrânețea moşului 
era greu să stimuleze imaginarul sexual al cum- 
părătoarelor, au fost inventate crăciunitele, în 
general foarte dezbrăcate şi păstrând însemne 
minime: culori, căciulița - care oricum nu as- 
cunde nimic, blănițe pufoase şi alte instrumen- 
tare din arsenalul erotic. 

Biserica a încercat de mai multe ori să se revol- 
te împotriva mercantilizării acestei sărbători, dar 
fără nici o putere. Coca-Cola este mult mai tare de- 
cât biserica. În Franţa, biserica catolică a stigmatizat 
în 1951 păgânizarea semnificației naşterii Dom- 
nului, dar nu a obținut rezultate şi a renunțat. 

Un mare antropolog cum este Lévi-Strauss 
spunea că este vorba de un rit de trecere care 

arată bunăvoința autorității patriarhale şi nevoia 
de ascultare pentru tineri, cadoul fiind un fel de 
mediator universal între generații. Dincolo de 
această semnificație sociologică, trădând poate o 
nevoie ascunsă de a ritualiza legătura dintre ge- 
nerații, fenomenul comunicaţional şi comercial 
care este Moş Crăciun este un caz clasic de ma- 
nipulare. Poate că nu are rost să le spunem copi- 
ilor că Moş Crăciun nu există decât în imagina- 
tia lor, dar măcar să nu-i lăsăm pe unii exaltați 
care vând diferite produse să-şi bată joc buna 
noastră credință. Moş Crăciun nu este slujbaşul 
Domnului, el este angajat în industria uriaşei 
uzine de creat vise. 


P.S. Deschid un ziar şi citesc, în data de 21 
decembrie 2006: „Moş Crăciun există! Drama celor 
două fetițe care locuiesc împreună cu mama lor 
în cimitirul comunei Roşu l-a impresionat pro- 
fund pe Gigi Becali. El a citit reportajul apărut în 
cotidianul Libertatea zilele trecute şi a hotărât să 
le ajute financiar, dar şi să le dăruiască o locuință 
decentă”. Deschid pe TVR 1 şi pe ecran era un 
Moş Crăciun şi vreo zece îngeri. Vedeţi ce meca- 
nism de manipulare simplu: ei inventează moşul, 
iar noi venim cu îngerii. Nimeni nu ne poate ma- 
nipula decât dacă îl ajutăm serios noi înşine. 


decembrie 2006 

Democrația noastră cunoaşte un virus letal: sec- 
farismul politic. Sectarismul social democrat, li- 
beral sau pedist este o închidere în proiecte des- 
tul de vag definite. Sectarismul este lupta cu un 
duşman închipuit. Dacă un guvern de dreapta 
face o lege a pensiilor, nu este bună pentru că 
pensionarii sunt ai stângii. Dacă stânga face o 
măsură de liberalizare, ea nu este bună fiindcă 
era de drept a liberalilor. 

După logica sectară, numai agenții portoca- 
lii sunt luptători împotriva corupției, au câştigat 
brevet pentru 1000 de ani, restul sunt baroni de 
stânga sau oligarhi liberali. Sectarismul duce la 
o luptă de uzură politică în care protagoniştii 
uită de obiectul politicii. Un politicianism vulgar 
înlocuieşte atitudinea realistă față de acțiunea 
celuilalt, trădarea sau deviaționismul sunt atri- 
butele cele mai frecvente, iar coloana a V-a o 
imagine relevantă. În loc să caute lucrurile ce 
trebuie făcute (şi în politică mereu va fi nevoie 
de inteligenţă şi imaginație pentru a creşte efici 

ența societății şi a reduce sărăcia) mulți politici 
eni se justifică în politică doar prin păzirea puri 
tății doctrinei sau apărarea tradiției de stânga 
sau de dreapta. 

Când am propus reforma profundă a PSD, 
am spus că trebuie să facem ceva pentru a ne 
apropia de tineri şi de intelectuali, lucru eviden! 
pentru toată lumea. Atunci unii pesedişti m-au 
acuzat de deviaționism de dreapta. Nostalgicii 
fesenismului au spus doct că ne părăsim electo- 
ratul tradițional, că este periculos, ca o să deve- 
nim un partid mic. Ce raționament făceau aceşti 
profeți orientați spre trecut? Vroiau să spună că 
tinerii sunt de dreapta sau intelectualii nu trebu- 
ie deranjati pentru că şi ei sunt de dreapta. Ori, 
mai grav, raționamentul lor era că se supără bu- 
nicii dacă îi chemăm şi pe nepotii lor la vot cu 
noi. Credeau că nu ne mai votează țăranii dacă 
avem un mesaj şi pentru profesori? 

Sectarismul liberal dinamitează în aceste zi- 
le ultimul partid istoric, PNL. Sectarismul a lovit 
mai întâi conducerea actuală, legitimată prin 
Congres. Confruntaţi cu o contestări generate de 
interese de control al puterii sau incitări din 
Dealul Cotrocenilor, echipierii lui Tăriceanu i-au 
exclus pe contestatari. Analiştii au început să 
spună că un partid democratic are în chiar defi- 
niția sa dreptul membrilor de a dezbate public şi 

in interior strategia conducerii şi politicile pro- 
movate de partid, inclusiv prin critică. Şi nu 
conducerea stabileşte ce se poate dezbate şi på- 
nă unde. Evident că nu este departe de adevăr o 
asemenea constatare generală. Dar culmea este 
că platformiştii argumentează demagogic toc- 
mai prin maxime sectariste: întinarea idealurilor 
liberale, pierderea identității, trădarea liberalis- 
mului. Este uşor de criticat, dar aproape absurd 
să spui că Tăriceanu nu este liberal convins. Mai 
ales că toată acțiunea lui de guvernare este una 
tipic liberală. 1 

Sectarismul este o minciună politică a celor 
care se vor să se mențină sau să câştige puterea 
fără a avea un proiect politic de dezvoltare a so- 
cietătii. Atunci când te confrunți cu complexita- 
tea dezvoltării comunitare, când vrei să faci o 
politică orientată spre creşterea calității vieții 
sau a solidarității şi justiției sociale, observi că 
ideologiile sectare nu au nici o relevanță. Sufe- 
rinta umană şi mizeria nu au culoare politică, 
aşa cum săracii nu sunt ai stângii şi nici bogaţii 
nu sunt proprietatea dreptei. 


noiembrie 2006 

Am cercetat, alături de studenții mei, mane 
lele româneşti prin analiză de conţinut şi 
printr-o metodă structuralistă, aproape ştiinţiti 
că atunci când era un fenomen relativ nou. Ani 
pornit de la o indignare culturalistă şi am înche 
iat prin a înțelege mai bine expresia manelistică 
şi, dincolo de colecţia de texte cu care am rămas, 
poate m-am ales şi cu o oarecare simpatie. As 
cult de multe ori cu o mare curiozitate manele 
noi, avându-l ca maestru de ceremonii pe şofe 
rul care m-a dus prin ţară în câteva mii de ore 
de călătorie. Urmăresc clipurile penibile şi ex 
presiile kitsch ca un film documentar. Îmi place 
să mă uit şi să ascult câteodată aceste lucruri 
pentru că am sentimentul că sunt la o întâlnire 
cu viața cea adevărată. Şi, mai ales, cu destinul 
poporului român. Când maneliştii au cântat la 
nunți simandicoase la Intercontinentalul din Bu- 
cureşti, am fost martor la ridicarea celor mai 
prețioase trupuri şi înlănțuirea lor într-un fel de 
sârbă transculturală şi surprinzător de unitară, 
dincolo de diplome ori lipsa lor. Femeile sar re- 
pede să dea din fund după ritmurile desprinse 

parcă din visurile noastre despre o mie şi una de 
nopti. 

Surpriza pe care am avut-o ca cercetători, 
după analiza a sute de texte de manele, compa- 
rate cu cele de muzică hip-hop sau pop, a fost 
faptul că nu era nici o diferenţă între temele şi 
cuvintele cheie din cântece, diferite ca şi gen dar 
şi evaluare estetică. Până la urmă, indiferent de 
genul muzical sau de cultură, statistic vedem că 
în cântece se vorbeşte despre iubire, bani, Noroc, 
trădare, familie, prietenie, viața printre străini. 

Manelele sunt însă mult mai aproape de 
psihologia poporului român prin atitudine şi 
mesaj. Ele sunt o expresie destul de simplă şi 
directă a vieții. Parcă minciuna artistică a disi- 
mulării este mai puțin prezentă, manelistul nu 
este încorsetat de reguli, nu se sperie de critica 
muzicală din reviste şi nici de publicul de la bal- 
conul operei. El are ca principală regulă să ni- 
merească o coardă sensibilă care declanşează 
deschiderea baierelor pungii. De multe ori se 
versifică la comandă pentru crâşmarul care are 
două fete sau pentru cel mai barosan cămătar 
ori despre farmecele iubitei unuia cu dare de 
mână. Versurile sunt „scrise” de agramați şi 
sunt gustate şi de către cei cu o brumă de şcoală 
pentru că şcoala nu mai este o miză pentru tineri 
pentru că ea nu a reuşit să se impună ca instanţă 

de legitimare socială. Şi nu e vina maneliştilor 


de astăzi, ci a profesorilor şi politicienilor, deo- 
potrivă. 

Ele sunt o expresie a fatalismului şi aparte- 
nenței noastre la spaţiul balcanic oriental. Să nu 
se supere analiştii noştri cu papion, dar în afara 
Transilvaniei şi Banatului, restul țării noastre are 
toate caracteristicile acestea şi de aceea, odată cu 
unirea şi apoi cu anii de comunism, am câştigat 
o splendidă sinteză, astfel că manelele sunt as- 
cultate cu bucurie din Maramureşul care a in- 
veniat „săracă inima mea”, până în Moldova 
Doinei lui Eminescu sau Oltenia magicului cân- 
tec „Mă dusei să trec la Olt”. Mercantilizarea 
vieții după Revoluţie nu este invenția manelişti- 
lor, este capitalismul care câştigă teren pe zi ce 
trece şi care aduce banul în centrul tuturor 
viselor de noapte sau zi ale românilor. Am fost 
mereu un teritoriu al năvălirilor şi dezordinii 
unde a trăi clipa de fericire, a fura de la viață şi 
de la semeni, devine o filosofie de supraviețuire 
în condiţii grele. Trădarea a constituit de peste 
10 secole cea mai importantă formă de schim- 
bare politică, dar şi forma de supraviețuire sta- 
tală. Când un domnitor devenea foarte puternic, 
era trădat de boieri, se plătea tributul şi asupra 
țării noastre veneau doar pericole superficiale. 
Individualismul este principala noastră caracte- 

ristică, la fel şi lipsa de încredere în celălalt 
sunt primele caracteristici sociologice pe care le 
descoperă orice studiu psihosociologic despre 
identitatea noastră. 

Lipsa unei civilizații stabilizate în comuni- 
tăți puternice a făcut ca să nu avem o civilizație 
a organizării muncii, ca la saşi sau şvabi, de 
exemplu. Atunci de ce ne miră că nu se vorbeşte 
despre muncă în versurile manelelor şi doar 
despre diferite forme de şmen şi şmecherie. So- 
ciologii au găsit că peste 50 la sută din români 
spun că lucrează de nevoie şi aproape două tre- 
imi s-ar lăsa de muncit dacă ar câştiga o sumă 
mare la loto. Nu am inventat noi atâtea zicale 
înțelepte împotriva muncii: „munca este pentru 
tractoare sau chinezi” sau „orice activitate este 
plăcută dacă nu degenerează în muncă”? Şi pu- 
tem găsi alte sute de caracteristici ale manelelor 
care ne îndeamnă la o analiză lucidă privind ră- 
dăcina socială solidă a gustului pentru manele. 
Nu trageţi în manelişti căci ei au apărut doar ca 
o expresie a libertăţii şi eliberării. E o întâlnire 
cu România profundă, domnilor filosofi prezi- 
dențiali. 

Manelismul are însă o expresie sugestivă în 
politică. Manelismul politic nu este doar o ex- 
presie figurată, cum credeam chiar eu însumi 


acum vreo trei ani când scriam despre asta, ci: 

este un fel de specific naţional pentru politica 
noastră. Manelismul înseamnă abordarea politi 
cii după impulsurile şi emoțiile noastre de mo 
ment. Umorile preşedintelui sau oamenilor im 
portanti devin pasiuni naționale şi obiceiuri larg 
imitate. Cei care sunt puternicii zilei devin zei, 
prosternarea în fața lor este ca şi în fața celui ca 
re dă cu pumnul cel mai bine în Cartierul Feren 
tari. Migraţia politică spre putere nu este diferită 
de supunerea la autoritate şi fărădelege din car- 
tierele noastre. Ca şi între ascultătorii de manele, 
se amestecă şi în politică borfaşii cu domnii, 
curvele cu doamnele fine şi preoții cu tâlharii. 
Cei care ajung la putere înhaţă tot, cer taxe de 
protecție, iau dijme de peste tot. Şi totul se pe- 
trece cu mare viteză şi hămeseală pentru că, 
vorba manelelor, nu ştii cât ține norocul ăsta. 

În politică toți sunt duşmani, iar exhibarea 
averii devine principala formă de legitimare. Şi 
în politică, la fel ca în lumea manelelor, singura 
muncă despre care se vorbeşte este apariția în 
public, pe ecrane sau la chefuri „să moară duş- 
manii”. Nici în politica românească nimeni nu se 
interesează de viața celor amărâți, baştanii fiind 
principalii beneficiari. Dacă în manele duşmanii 
stau mereu aproape să-ți fure iubita sau locul în 
ierarhie, în ograda politicii coalițiile durează pu- 
țin şi se destramă când se iveşte ciolanul. Şi în 

politica românească femeia este personaj central, 
„dansează pe masă” - cum bine zice manelistul. 
Despre maşini ce să mai spunem, până şi minis- 
trul cu şcolile şi-a tras o bengoasă de 60.000 de 
euro. Tânguirile „o, viața meeea” se aud cotidi- 
an în politică, nimic nu se poate schimba, sun- 
tem condamnați să aşteptăm o minune, pe ame- 
ricani, pe ruşi sau pe nemți. | 

Sediul vieții din manele este crâşma sau res- 
taurantul; cel al politicii noastre parcă este tot 
mai frecvent un fel de goldenblitz-ism ce se extin- 
de în teritoriu. Şi politica este pentru cei mai 
mulți o activitate de scos bani, ca şi toate poveş- 
tile din manele. În manele, părinţii au ca princi- 
pală activitate să-şi aranjeze copiii, în politică, 
odraslele de politicieni sunt o preocupare la fel 
de importantă. Şi aşa mai departe... scriind des- 
pre manele şi politică, descriem România. 
Ro-manelia? 


februarie 2007 

Şi în democrație este simplu să te transformi 
în sclav. Se poate întâmpla lin, fără măcar să-ți 
dai seama. În timp ce ai senzația că eşti cum nu 
se poate mai liber. 

În democrațiile noastre, drumul spre sclavie 
nu este plin de suferință. Nu te leagă nimeni la 
stâlpii infamiei şi nici nu te pune cu nasul în 
fum de ardei iute. Ba, din contră. Drumul spre 
sclavie poate să fie o alunecare uşoară, fără să 
simți ceva special. Câteva semne există şi le poți 
observa dacă eşti atent. Prima dată poate ob- 
servi că părerea ta nu seamănă cu cea a multora 
dintre semenii tăi. Vezi că este evident şi chiar 
rațional ceea ce crezi tu, dar ceilalți parcă sunt 
orbi la argumentele tale. Nu-i nimic, îți spui, 
oamenii sunt proşti, nu înțeleg. Te uiţi la televi- 
zor, dar acolo analiştii care critică puterea politi- 
că sunt tot mai rari. Sunt contrați de telefoane în 
direct sau pe forumuri de ziare sunt apostrofați 
dur de o serie de forumişti cu experienţă. Li se 
spune „bolşevici, comunişti, fascişti”. Nu ştii ce 

să crezi, dar ideea ta îţi este încă vie în minte. 
Unul dintre prietenii tăi este scos de la un show 
de televiziune pentru că l-a criticat pe unul din- 
tre politicienii puterii. Este înlocuit de analişti cu 
papioane fine care vorbesc despre Existenţa cu 
literă mare, nu despre vulgare vieţi de român. 
Totul ar fi perfect, spune un filosof de televiziu- 
ne, dacă nu ar fi opoziţia asta care stresează din 
când în când puterea cu întrebări în Parlament 
sau cu cereri de demitere sau revocare. Condu- 
cerea înțeleaptă nu este lăsată să reflecteze şi să 
planifice de către două trei voci neprelucrate din 
popor. Aproape că te aştepţi să auzi că opoziției 
ar trebui să-i confiscăm corzile vocale. 

Vezi cu ochii tăi lucruri despre care ţi se 
spune că au fost doar o iluzie nefericită. Oricum, 
vin oameni plătiți să măsoare cum scazi tu în 
sondaje chiar şi atunci când dormi. Totul este să 
accepți că eşti mic, insignifiant, un gândac uşor 
de strivit sub talpa grea a democraţiei îndelung 
aşteptate. Şi că nu există nici o cale pentru a se 
valida social părerea ta. Te poți trezi că nevasta 
ta este amenințată discret de directorul instituți- 
ei unde lucrează. O mână de oameni gălăgioşi, 
pentru că gargara este singura lor şansă, îi con- 
ving pe unii să-şi dea demisia ca să scape de tra- 
casare. Televiziunile încep să aibă stăpâni to! 
mai clari, iar ziarele nu mai rămân pe mâna jur- 

naliştilor. Informarea publică este, nu-i aşa, o 
chestiune prea serioasă pentru a putea fi lăsată 
pe mâna jurnaliştilor. Da, jurnaliştii sunt perico 
le sociale, pot şantaja, se pot asocia în scop in 
fracțional şi ar putea chiar să o ia razna, să vrea 
într-o zi să strige despre goliciunea regelui. Băr- 
baţii aceia puternici de la putere se împart în 
două găşti şi se joacă de-a oligarhiile, se bat cu 
săbii ninja în sala tronului. Tu, spectator de te- 
levizor, trebuie neapărat să-ți ţii gura, altfel o să 
scazi în sondaje. Trădarea devine pe zi ce trece o 
acuzaţie tot mai frecventă, miniştrii sunt acuzați 
de acest lucru, iar aleşii din Parlament sunt zil- 
nic arătaţi ca nişte tembeli adormiti. Faţă de ma- 
rile probleme de trădare ale țării micile tale ne- 
dreptăți sau probleme îţi vor părea tot mai ridi- 
cole. Nimeni nu vorbeşte despre săraci sau des- 
pre bolnavi. Nici bătrânii sau handicapații nu 
mai au dreptul la vizibilitate. Salariile nu se pot 
mări, pensiile nu pot creşte. Doar averile celor 
din top 300 se pot dubla de la an la an. Procuro- 
rii pot asculta pe oricine 30 de zile, fără mandat, 
şi se argumentează că aşa este bine. Nu putem 
schimba nimic, ți se spune, şi frica începe să îi 
cuprindă pe cei mai mulți. Peste toate, Marele 
Bărbat devine singura soluție. 

Frica începe să „crească ca o buruiană”, cum 
scria Havel despre societatea de dinainte de 

1989. Începi să recunoşti frica, era un sentiment 
pe care l-ai trăit mai demult. Bună şi frica, poți 
să te consolezi, este şi ea o certitudine! Apoi faci 
tot mai multe concesii, lucruri şi nuanțe la care 
tineai devin mai puțin importante. Te uiţi tot 
mai des la televizor şi televizorul are oameni 
plătiți să-ți spună totul. Lumea ta este tot mai 
interpretată de alţii. Te simţi încolțit, începi să 
taci tot mai mult. În loc să te revolți, te gândeşti 
tot mai des să emigrezi. 

Intelectualii - sau cei care au orgoliul să se 
numească aşa, fac liste de susţinere peniru cei 
mai puternici oameni în stat. Ei îi taxează pe cei 
slabi ca fiind o ameninţare pentru democraţie. 
Nu mai ştii ce să crezi, eşti debusolat. 

Vorbeşti tot mai puţin despre politică, fotba- 
lul devine un subiect serios, ca şi buletinul de 
sport de la televizor, tot mai lung şi fără faze de 
gol. Un meci vorbit despre care nici măcar nu 
stii dacă a avut loc. Nimeni nu mai vorbeşte 
despre viitor. Parcă trăieşti în trecut, căci doar 
trecutul nu se poate schimba. Viata ta se 
transformă în spectacolul vieții taie. Devii spec- 
tator la propria ta viaţă. 


februarie 2007 


FABULĂ POLITICĂ SAU TEMPLUL 
INVADAT DE MAIMUTE 


Gradul de subdezvoltare a unui sistem poli- 
tic este vizibil şi din modalitatea în care media 
este analizată şi reprezentată politic de către 
analişti sau chiar de către subiecții ei, politicie- 
nii. Societăţile democratice mai dezvoltate nu 
vorbesc toată ziua despre politică. Acolo politi- 
cul are locul lui, la concurență cu socialul, cultu- 
ra, sportul şi diferitele forme de divertisment. 
Politicienii apar la televizor mai mult în campa- 
niile electorale sau atunci când sunt evenimente 
deosebite sau crize. Politicienii nu sunt cei mai 
interesanți oameni şi nimeni nu se chinuie să-i 
ducă toată ziua la televiziune. Nici parlamentul 
nu este un uriaş studio de televiziune, ca la noi. 
In general, societatea recunoaşte rolul politicii, 
peste tot politicienii nu sunt cei mai iubiți, dar 
nimeni nu cheltuie atâta energie pentru a-i înju- 
ra. De fapt, sunt miniştri care nici măcar nu me- 
rită energia unei motiuni de cenzură sau convo- 
carea unei şedinţe a parlamentului. O simplă 
înjurătură ar ajunge sau chiar un gest de lehami- 

te. Germania sau Franţa sunt țări care nu işi 
permit televiziuni care să urmărească pas cu pas 
pe toţi parlamentarii şi să transmită în direct 
toate conferințele de presă ale partidelor, indife- 
rent de mărimea lor. Cred că în România se 
produce un experiment politic, voit sau nu, prin 
supraexpunerea politicienilor şi politicii. De di- 
mineața până seara politicienii stau pe ecrane; 
nici nu mai există emisiuni cu atributul „politi- 
că”, pentru că aproape nu există emisiune fără 
politică. Realitatea TV, Antena 3, Naţional TV, 
OTV, B1, chiar şi TVR sunt posturi de televiziu- 
ne care mediatizează consistent orice mişcare a 
politicienilor. Evident că nu este nimic rău în 
asta, se face chiar o importantă economie, deoa- 
rece producţia de divertisment costă mult, iar 
circul şi umorul involuntar al multor politicieni 
este gratis. Cele mai multe dintre faptele 
mediatizate nu sunt lucruri importante, sunt 
cotidianități fără nici o relevanță socială sau po- 
litică. Este un fel de mediatizare a conflictului 
permanent (normal pentru politică, până la un 
punct), un fel de reflectare a golului imens de 
idei, personalități sau inteligență. Este greu de 
înțeles această funcționare a televiziunilor, cum 
pot să se finanţeze cu asemenea orientare față de 
piață, mai ales că studiile arată că publicul nu 
este interesat de politicieni şi de politică. Poate 

la asta se referea Preşedintele României când 
vorbea despre grupurile economice care inves 
tesc în media pentru a influența politica romă 
nească. Ce-i drept, putem acuza mogulii din 
presă, este o temă banală în sociologia presei sau 
politologie, dar este cinstit să spunem că este 
greu să manipulezi prin selecții de invitaţi sau 
prezență media, o societate atât de bombardată 
de puncte de vedere, inclusiv ale opoziţiei, evi- 
dent şi ale preşedintelui-însuşi. Acest fenomen 
curios de adaptare mediatică la o piaţă inexis- 
tentă are o fațetă ultrademocratică: opoziția po- 
litică are ocazii nesperate şi nemaîntâlnite de a 
exprima în fiecare moment un punct de vedere. 
In condiţiile acestea, este destul de greu să ma- 
nipulezi o societate informată, dar acesta este 
subiectul pe care vreau să-l comentez. 

Aş vrea să observăm că acest spectacol poli- 
tic care se desfăşoară ca o telenovelă în fața no- 
astră, primeşte din cauza lipsei de analiză, de 
montaj, cenzură şi selecție inteligentă a faptelor, 
atributul unui spectacol vulgar, comun, inutil 
sau chiar subcultural. Ceea ce se poate arăta la 
televizor este mai ales un fel de fabulă politică. 
O fabulă în care în loc să apară politici publice, 
aspecte sociale, instituţii şi produsele deciziei 
lor, mecanisme de coordonare sau de control, 
planificare socială sau negocieri politice, rezol- 

vare de conflicte sau alte componente ce consti 
tuie viața politică de la guvern, parlament sau 
consiliu judeţean, apar nişte metafore antropo- 
morfizate care acţionează caricatural. Aşa cum 
noi am pus pe seama animalelor tot felul de de- 
fecte şi le punem să joace în nişte roluri nefireşti, 
tot aşa şi politica este schematizată ca fiind ex- 
clusiv rodul unor pasiuni, defecte sau motivații 
de-o umanitate vulgară. Şi, culmea, parcă din ce 
în ce mai mult politică este tot mai hormonală, 
instinctuală, emoțională. Parcă doar voințele 
oamenilor dictează lucrurile, nu sunt determi- 
nări şi reguli economice sau constituționale. Ins- 
tituțiile politice par doar acoperişuri pentru ca 
să nu cadă ploile peste politicienii de acolo. 

Noi, politicienii, suntem primii care ne rapor- 
tăm la politică doar sub raport uman, fără să ne 
debarasăm de primitivismul de a vorbi despre 
treburile țării doar ca reflex al voinţelor celor care 
sunt vremelnici pe funcții. Metatora scenică, tea- 
trală după care este reflectată politica în democra- 
tile normale, este mai aproape de esența politicii. 
Actorul politic interpretează roluri definite (de 
constituție, de reguli sau regulamente) şi are doar 
o mică marjă de libertate. Partitura politică de 
stânga sau de dreapta poate să aducă diferențe, în 
nici un caz nu personalitatea politicianului este 
determinantă pentru configurarea politicii. 


Aa 

La noi însă am crezut şi credem în oameni 
providenţiali, fără de care nu se poate, fiecare 
partid eliminând ipoteza pensionării din politi- 
că. Inventăm funcții de preşedinţi de onoare sau 
posturi de parlamentar pe viaţă sau îi lăsăm pe 
lideri să decidă lucruri importante doar prin 
exerciţiul gândirii lor providenţiale. Nepotismul 
şi nevestismul sunt fenomene profund umane, 
le acceptăm cu nonşalanţă ca un tribut normal 
ce-l dăm cezarului. Nu este media vinovată pen- 
tru că ne arată o politică neinstituționalizată, 
emoțională. Noi înşine facem o politică hormo- 
nală, în care nu sunt reguli, nici principii, nici 
valori. Hormonii sunt de cele mai multe ori de- 
clanșatorii actelor politice fundamentale. 

Preşedinteie a hotărât să fie mai jucător, ce-i 
drept nu avea cum să accepte rolul de statuie pe 
care i-l pregătiseră cei pe care i-a propulsat la 
putere. Acum politica merge pe liniile de forță 
ale faptului că Băsescu şi Tăriceanu nu se mai 
suportă, Tăriceanu fiind un Bruthus nerecunos- 
cător. Afacerile comune ale unor politicieni se 
transformă în alianțe politice cu siglă electorală, 
sexualitatea unor lideri produce motive de cer- 
turi şi despărtiri definitive de proiecte politice. 
Consilierii sunt decorativi, sunt păstraţi doar pe 
bază de loialitate, specialiştii adevărați intră re- 
pede în conflict cu cei care nu acceptă sa fie con- 

trazişi sau nu pot primi evaluări sau prognoze 
negative. Omenesc, prea omenesc, este şi com- 
portamentul societății civile, cea care are prie- 
teni şi duşmani stabiliți în copilăria politicii ro- 
mâneşti. Au dreptate doar prietenii, ceilalți nu 
vor ajunge să aibă dreptate nici din întâmplare! 
Nimeni nu se gândeşte la argumentele adversa- 
rului, ele sunt automat interpretate ca fiind lu- 
cruri false, efecte ale adversității politice. 

Politica hormonală nu poate produce rezul- 
tate intelectuale sau genera schimbarea Români- 
ei. Ce vedem zilnic la televizor este o fabulă si- 
nistră la care publicul se uită ca la un meci de 
fotbal ciudat în care regulile se schimbă din mi- 
nut in minut, jucătorii trec de la o echipă la alta, 
arbitrii dau goluri, se joacă la mai multe porți, se 
fac blaturi, tabelele de marcaj arată nişte scoruri 
ce nu au legătură cu realitatea din teren. Ce-i 
drept şi publicul aplaudă jucătorii mai mult 
pentru defectele lor. Totul este uman, uşor de 
înțeles doar de noi, balcanici de la porțile Orien- 
tului. lar politica fără instituții şi reguli, principii 
sau valori care să consolideze roluri şi rosturi, 
guvernată doar de emoţii şi hormoni, pare un 
templu budist părăsit, invadat de maimuțe. 


martie 2007 

Într-o zi, tot o să se prindă că nu eşti unul 
de-al lor. O să afle că nu poți urî cu destulă pu- 
tere şi nici nu ai reuşit să ucizi prizonierii care 
ti-au fost lăsați pe mână după una din bătăliile 
câştigate. După atâta timp vor afla că nu eşti 
ucigaşul cu sânge rece despre care au crezut că 
poate fi tocmit fără bani, doar pentru ca i-ar plă- 
cea să ucidă. O să caute în biografia adolescenţei 
tale şi dacă vor găsi carnețelele cu versuri din 
ciclul Aşteptând în tranşeele singurătăţii, vor con- 
cluziona că ai fost infiltrat şi vor da foc saltelei 
cu iarbă de mare pe care ai dormit până să dis- 
pari într-o noapte fără de lună. 

Sigur se vor cruci dacă o să-ți deschidă rani- 
ta şi vor găsi acolo Ultimele sonete închipuite ale 
lui Shakespeare, în loc de Principele lui Machia- 
velli sau „Noduri şi semne” în locul Arte: războ- 
iului a bătrânului Sun Tze. Vor pricepe că nu e 
în regulă ceva când vor vedea că ai scris o scri- 
soare, neexpediată, celor care fac cu mâna călă- 
torilor care trec cu acceleratul prin sate şi că ai 

un caiet cu adresele tuturor copiilor din orfelina- 
te, care au scris lui Moş Crăciun în Laponia şi el, 
evident, nu le-a răspuns, fiind doar un promotion 
pentru Coca Cola. N-o să treacă mult timp până 
ce vor fi informaţi că noaptea tragi storurile şi te 
uiţi la emisiunile cu Octavian Paler şi, în loc să-l 
înfierezi a doua zi în conferinţe de presă, tu reci- 
teşti la ceai pasaje din Caminante sau din stoicul 
Marcus Aurelius. Oricum cineva a scris în dosa- 
rul tău că atunci când Premierul te-a trimis în 
Mexic, ai rătăcit pe străzile oraşelor vechi, în că- 
utarea morţii ca spectacol, după cum ai citit în 
Paler sau Carlos Fuentes. 

Într-o zi vor afla că nu-l urăşti pe bătrânul 
războinic cu armura roşie, doar că nu mai su- 
porți visele destrăbălate ale curtenilor care vând 
la talcioc bucăţi din coroană, sceptru şi din tro- 
nul lui. O să-ți pierzi şi admirația plăpândă a 
celor slabi dacă o să afle că nici măcar nu doreşti 
tronul putrezit de pişat şi de sângele celor care 
au fost decapitați şi că vrei doar să vinzi țigani- 
lor zlătari coroana şi sceptrul pentru a cumpăra 
bilete de avion textilistelor care vor să vadă cas- 
cada Niagara la vară. 

Până la urmă, tot vor afla că, noaptea, îţi 
îmbraci blugii şi cămăşile înflorate şi te amesteci 
cu sudorii şi vânzătoarele de la supermarket ur- 
cați pe funiile iluziei până la cer, iar dimineata 

vă daţi jos mahmuri cu frica de a nu întârzia 
vreodată prea mult, pentru a fi declarați dezer- 
tori. Într-o zi tot o să afle că tu nu o violezi pe 
adolescenta minoră pe care ţi-o aduc băieții la 
hotel, ci stai cu ea de vorbă până dimineaţa, o 
înveți să scrie cuvântul acasă ori faci cu ea psiho- 
terapie pentru a putea să-şi amintească soarele 
sau o imagine cu lumina din copilăria ei tristă. 

Nu se poate să nu se afle că tu chiar crezi în 
poveştile despre fericire pe care le spui oameni- 
lor, bizonilor cum spun ei, şi că te-ai îmbătat 
odată în bufetul comunal din Runcu Salvei şi ai 
spus că niciodată nu va muri visul oamenilor de 
a recâştiga libertatea pe care o pierd frecvent, de 
câte ori votează. 

O să afle că ai declarat într-o zi că, deşi sun- 
tem în economia de piață, este normal ca Dum- 
nezeu să fie accesibil tuturor, în mod egal, fără 
taxe sau accize. Ai spus că nu eşti de acord că 
Dumnezeu trebuie să presteze servicii, iar între- 
prinderea dumnezeirii să fie privatizată. Cum să 
nu vrei un Dumnezeu doar al tău, imbecilule? îţi 
vor spune scrâşnind din dinți, tu nu citeşti pro- 
gramul de guvernare în care scrie clar că noi 
construim, acum, capitalismul. 

Când o să afle că ai jurat, să-i împuşti pe toți, 
dacă prietenul tău se va prăpădi, îndurerat că 
Enkidu era rănit şi nu ştiai cum să-l deosebeşti pe 

cel care trăsese pe la spate din crâşma aceea de 
ticăloşi, o să te urască cu toții, la ordinul dat de 
vreun şef mai mare. Nu au cum să te ierte pentru 
că ai introdus fraudulos în unitate prietenia, ei 
n-o să înțeleagă că ţi-ai dorit din copilărie să ai un 
frate mai mare şi ai fost fericit că l-ai descoperit 
după 30 de ani. O să te acuze de trădare pentru 
că nu ai respectat ordinul şi ai înlocuit sentimen- 
tul de jucărie al prieteniei, primit la încorporare, 
cu unul adevărat, prejudiciind prin aceasta re- 
zerva de sentimente dedicate exclusiv Marelui 
Şef. O să te urască într-o zi pentru că nu ai văzut 
hainele cele noi ale împăratului şi le-ai stricat şi 
lor splendida, neasemuit de dulcea unanimitate 
care-i făcea să se creadă invincibili. Vor crede că 
sigur cineva te-a pus să le strici liniştea, să unel- 
teşti împotriva poporului şi patriei scumpe. 

O să afle toți că ai spus în public că mica ta 
țară s-a sinucis, dar poporul trăieşte, umple încă 
străzile, dintr-o inerție care este mai puternică 
chiar decât moartea. Se vor revolta şi vor porni 
cu o poteră formată din voluntari să te ucidă 
când vor găsi scris în jurnalul tău că ai visat că 
Dumnezeul naiv al politicii a început se intere- 
seze de electoratul din satele ce se topesc şi intră 
în fiecare zi în pământ ori din oraşele tot mai 
mohorâte, unde doar manelele triste, urlate din 
iarmaroace mai trimit mesaje spre cer. 

Când o să se prindă că eşti capabil să îţi iro- 
seşti energia în exerciții de admiraţie, o să în- 
ceapă să te bănuiască de trădări şi mai mari. Nu 
o să te ierte dacă vor afla că eşti convins că indi- 
ferența ucide şi că patriotismul nu sălăşluieşte în 
vorbe. Vor face spume atunci când vor afla că ai 
scris pe un perete de pe strada principală: recu- 
nosc, noi l-am ucis pe Domnul Lăzărescu. O să 
fii considerat trădător dacă vei declara că în po- 
litică există colecționari de oameni, nu doar pa- 
sionaţi de tablouri sau numismatică. Sigur se 
vor prinde că nu eşti unul de-al lor când vor ve- 
dea că, deşi ai acceptat cele douăsprezece munci 
ale lui Hercule, la grajdurile maharadjahului, nu 
accepți să fii marcat cu fierul roşu pe omoplat, 
cu toate că ţi s-a făcut marea onoare de a fi mar- 
cat cu inițialele marelui stăpân. O să se prindă 
că ai minţit atunci când ai povestit despre în- 
frângerile tale, cu imaginația şi supunerea celui 
care şi-a pierdut dorinţa de fi liber. 

O să afle că nu eşti unul de-al lor când o 
deschizi porţile lagărului, invitându-i pe cei di- 
năuntru să iasă, dar ei nu vor avea curajul şi 
apoi te vor uri tot pe tine pentru că nu au recu- 
noscut chipul libertății, iar cămaşa sclaviei le era 
deja intrată în piele. Vei mai suferi apoi ori de 
câte ori le vei spune bolnavilor numele bolii şi 
nu va veni nimeni să te viziteze la arest când o 

să pătimeşti pentru că ai spus că nu crezi că 
există cuvinte care duc direct în Paradis. 

Vor scobi în biografia ta până o să găsească 
mărturii despre ziua în care aj dat foc magaziei 
cu recuzită şi au ars perucile, măştile, hainele 
aurite şi bidoanele de vopsele şi farduri, iar lu- 
mea a rămas câteva zile fără saltimbanci în cir- 
cul democrației. 

Te vor condamna în contumacie după ce 
vor fi aflat că ai spus în fața tinerilor: învățați să 
nu vă placă politica. Să n-o iubiți pentru perver- 
sitatea puterii sau a dorinţei de a conduce. Aţi 
putea avea cele mai mari dezamăgiri pentru că 
nimeni nu poate păstra iubirea, tinerețea, fru- 
musețea şi puterea toată viața. În locul ei, puneţi 
iubirea de oameni. Ea sporeşte cu fiecare zi, in- 
diferent de vârstă şi este ca o lumină care adună 
în jurul ei fluturii singurătăților noastre. Într-o 
zi, se vor prinde că nu eşti tocmai unul de-al lor 
şi vor dori să te coboare în prima stație de cale 
ferată, fără merinde şi fără bidonul cu apă. Dar 
va fi prea târziu... Lumea va fi citit deja bilete- 
lele tale aruncate peste tot, şi în tabăra duşmani- 
lor, şi în tabăra noastră şi deja recită în cor, bă- 
tând tot mai tare în porțile de fier ale închisorii 
pe care înainte o credeau viață, iar corul lor se 
aude deja tot mai ameninţător, ca un tunet: 

- La ce foloseşte libertatea de gândire dacă 
ne mor copiii în maternități? 

- Ce să facă analfabeţii cu libertatea presei? 

- Ce să facă pensionarii din agricultură cu 
dreptul la liberă circulație? 

- Dar flămânzii cu dreptul de vot? 

Vor căuta biletul tău de adio şi nu vor găsi 
scrisoarea doar că din buzunarul de la piept al 
cămăşii tale înflorate va zbura un cuvânt verde, 
ca un fluture tropical, ce va începe să dea din 
aripi peste oraşul obosit şi prăfuit. Şi pe unde va 
zbura cuvântul-fluture arborii vor înverzi iar 
trandafirii roşii se vor deschide. Oamenii se vor 
privi în ochi şi, după mult timp, se vor vedea 
din nou. Unii se vor îmbrățişa, alții vor plânge 
văzând zidurile. Ce cuvânt era, vor întreba paz- 
nicii, cum poate un cuvânt să zboare? Ce arătare 
semantică înaripată, vor cugeta savanții... Nu 
avea aşa ceva la el, l-am percheziționat de sute 
de ori, se vor justifica speriaţi gardienii. Ce cu- 
vânt era, ce cuvânt a zburat de-aici, vor întreba 
şefii. Le va răspunde doar un copil pe care încă 
nu-l învățaseră să citească: Este SPERANȚA... 

